
т Издагелство ЕКВУС АРТ 


ПРЕДУПРЕЖДЕНИЕ! 


Не правете опити да изпробвате техниките и методите, описани в 
тази книга. Това би довело до сериозни наранявания или смърт за 
необучения човек. 


ИСТОРИЧЕСКА БЕЛЕЖКА 


Нинджа са исторически факт. Те са съществували в Япония от 6 век от 
н.е. до началото на 17 век. Този период се отличава с борби за власт 
между знатните феодали, известни като даймьо, които са оглавявали 
благороднически кланове. Нинджа са били незнайни хора без лица, 
професионални наемни убийци. Всички умения и изкуства, които 
нинджа владее в тази книга, се основават на действителността. 
Исторически е известно, че нинджа от средновековна Япония са 
могли да вършат невероятни неща и са били ненадминати майстори в 
уменията на 


ПЪТЯ НА ТИГЪРА. 

ХВЪРЛЯНИЯ 


ВЪВЕДЕНИЕ 


Във вълшебния свят на Орб, самотен сред морето, което хората от 
Човешките предели наричат Безмерно, се намира мистичният Остров 
на безметежните сънища. 

Изминаха много години откакто ти - още дете - зърна за пръв път 
златистите му брегове и изумруденозелените му оризови полета. Тук 
те доведе една вярна служанка, тръгнала от земите, които ти повече 
не видя, и прекосила хиляди левги безмълвен океан. Твоята предана 
прислужница остави тебе, сирачето, на стъпалата на Каменния храм, 
молейки се на бога, монасите да се погрижат за тебе, защото тя бе 
изнемощяла и бавно загиваше от едно ужасно проклятие. 

Монасите обитават острова от векове и служат на бог Куон - този, 
който говори със свещените думи на силата. Върховен майстор на 
невъоръжения бой. Те живеят само за да помагат на другите да се 
борят срещу злото, което се шири по света. Виждайки, че си сам и се 
нуждаеш от грижи, монасите те прибраха и ти стана послушник в 
Каменния храм. Никой не можа да обясни странния белег по 
рождение във формата на корона, който носиш на бедрото си, макар 
че ти помниш как старата прислужница настояваше, че той има 
тайнствено значение. 

Твой побащим стана най-старшият и могъщ сред монасите - 
Найджиши, един от Магистрите на зората. Той те обучаваше и 
напътстваше в кротката добродетел на Куон, даде ти познания за 
хората и техния живот, а също те научи как да медитираш, при което 
мисълта ти се освобождава от тялото и се носи свободна с вятъра в 
търсене на истината. 

От шестгодишна възраст обаче по-голяма част от времето ти е заето с 
изучаване на Пътя на тигъра. Сега ти си нинджа, майстор на бойните 
изкуства и смъртоносен отмъстител, който може - скрито и 
незабелязано - да убие и най-силните врагове. Също като тигрица и ти 
си силен, потаен, гъвкав при преследване на жертвата, и 
смъртоносен. В Земята на изобилието и в човешките предели 
нинджа, или „човекът без сянка”, е добре известен и на 
страхопочитание - дори самото споменаване на нинджа изпълва 
сърцата на хората със страх. Но ти си един от малцината, които се 


кланят на Куон и следват Пътя на тигъра. Ти използваш своите умения 
като носител на смъртта, единствено за да освободиш света от злите 
сили. 

Още като малък ти висеше на ръце от клоните на дърветата с часове 
наред, за да укрепнат ръцете ти. Тичаше с километри, а стъпката ти бе 
така лека и бърза, че можеше да задържиш триметрова лента във 
въздуха, без да докосва земята. Вървеше по опънати над пропасти 
въжета, гъвкав като маймуна. Сега плуваш като риба и скачаш като 
тигър; движиш се като шепота на вятъра и се плъзгаш през мрака на 
нощта като сянка. Преди да умре, Найджиши те научи на Завета на 
нинджа. 


НИНДЖА НО ЧИГИРИ 
„Ще изчезвам в нощта, ще превръщам тялото си в дърво или камък; 


ще потъвам в земята и ще минавам през стени и заключени врати. 
Ще ме убиват много пъти, но няма да умра; ще сменям лика си и ще 
ставам невидим, за да ходя сред хората, без те да ме виждат.” 


След смъртта на твоя побащим Найджиши ти заживя според заръките 
на Завета. На острова пристигна един мъж - Яемон, Магистър на 
пламъка. С помощта на откраднати магии той измами монасите и те 
му повярваха, че е последовател на Куон, дошъл от Големия 
Континент. Той наистина бе монах, ала се кланяше не на Куон, а на 
неговия извратен брат Вайл, който помага на силните да потискат 
слабите и да властват над глупците. Яемон уби Найджиши с меч, 
защото в невъоръжения бой Найджиши нямаше равен, и открадна от 
храма Скрижалите от Кетсуин. Ти отново изпита болката от загубата, 
защото бе обичал Найджиши като свой баща. Ти даде обет на Куон, 
че един ден ще отмъстиш за смъртта му... и наистина отмъсти. 


Уби Яемон и научи за своето потекло. Сега ти си Цар на град 
Ирсмункаст. 


Събра около себе си различни съветници и прие множество закони - 
някои популярни, други не - но съумя да управляваш мъдро града, 


използвайки противоречията между различните фракции, до 
момента, в който Ирсмункаст бе нападнат. Ненапразно името на 
града е Ирсмункаст-край-Процепа. Разположението му в източните 
райони на Човешките предели, обитавани от хората, означава, че 
когато ордите на Злото изпъплят от Недрата на Орб, огромния 
Процеп, разрязващ света, те най-вероятно ще се натъкнат първо на 
Ирсмункаст в търсенето си на нови роби. Така стана и в първите дни 
на твоето управление. Армията ги отблъсна веднъж, но подтикван от 
твоя бог Куон Изкупителя, ти пое на път с мисията да възвърнеш 
Сферата и Скиптъра, които са традиционните символи на царуването 
на твоята фамилия. Мисията ти бе успешна, но когато докосна 
Скиптъра, той те пренесе по магически начин обратно на Кулата на 
твоя дворец, а там те чакаше ужасяваща гледка. Градът тънеше в дим, 
подпален от злите факли на изчадията от Процепа. 

Ти поведе въоръжените си сили във велика битка срещу силите на 
Злото и победи в окончателното сражение. Твоят най-голям враг 
Хонорик и страховития легион Меч на обречеността бяха премазани, 
а изчадията от Процепа пролазиха обратно в подземните си крепости, 
далече от грейналите в слънце земи на хората, но не те забравиха. 


МИР В ЧОВЕШКИТЕ ПРЕДЕЛИ 


При победоносното ти завръщане в град Ирсмункаст улиците бяха 
покрити с цветя. Твоята победа над Хонорик и легиона Меч на 
обречеността те направи любимец на народа. Месеците, които 
последваха, са най-щастливите в живота ти. Като Властелин ти никога 
няма да бъдеш безгрижен, но царуването ти сега е благословено с 
мир както вътре, така и извън градските стени. Силите на Процепа в 
голямата си част се изпокриха, когато до тях стигна вестта за победата 
над Хонорик, и от този славен ден градът не бе подлаган на повече 
набези откъм Процепа, онази зейнала бездна, наричана от хората 
Недрата на Ор6б. Твоите приятели, рейнджърът Глайвас и 
Паладинския рицар Дорей льо Жун. се сприятелиха помежду си по 
време на празненствата и Глайвас се съгласи по предложение на 
ентусиазирания Паладин и въпреки своето здравомислие да 
придружи Дорей в една наказателна експедиция вътре в Процепа. 


Двамата тръгнаха точно преди един месец и се очакват да се завърнат 
в двореца днес, на първия ден от месец Пантеоз. 

Гуинет, Главнокомандващата девиците воини на Дама, продължава с 
обичайната си стриктност да се грижи за спазването на закона и да 
оглавява военните части, а Демагогът те убеди да финансираш 
построяването на редица нови сгради, които според него ще доведат 
до разцвет на града. Хазната е празна и ти се наложи да вземаш пари 
назаем, за да изплатиш обезщетение на роднините на онези, които 
загинаха по време на войната, но хората са доволни. Твоите 
съюзници се завърнаха по родните си места, изпроводени с дарове, с 
които им показа, че могат да разчитат на твоята подкрепа, ако някой 
ги нападне. Понастоящем не си изправен пред заплаха, но въпреки 
това с всеки изминат ден се чувстваш все по-неспокоен. 


ПРАВИЛА НА ИГРАТА ЗА 
КНИГА ТРЕТА 


Ако не си играл книга трета от поредицата „Пътят на тигъра” - 
„ЗАВОЕВАТЕЛ!”, започваш тази книга с отбелязаните по-долу 
екипировка и умения. Ако успешно си завършил книга трета, 
продължаваш с постигнатите в нея точки и умения. Просто пренеси 
цялата информация от предишния си дневник, в новия, даден в тази 
книга, ти си възвърнал всичките си пет шурикена, а след почивката и в 
резултат на грижите на придворния лекар издръжливостта и 
вътрешната ти сила са възстановени. В книга четвърта продължаваш 
също така да притежаваш всички предмети, които си придобил в 
предишните си приключения. Не забравяй да пренесеш в новия си 
дневник и точките си за удари с ръка, крак ит.н. 

Може също да владееш някое от следните две висши умения, които 
си усвоил от Магистъра на зората в Каменния храм: 

ШИН-РЕН или трениране на сърцето - това е тайно познание, което се 
придобива в течение на няколко седмици по хълмовете на Острова 
на безметежните сънища. Придобил си железен контрол над 
чувствата си; можеш да вървиш бос по разпалена жар, без да мигнеш, 
да издържаш на жега, студ, вятър, дъжд, глад, жажда и болка, от 
които обикновен човек би полудял. Инстинктите ти са изострени до 


степен, че можеш да „прочиташ” хората като отворена книга, 
разбирайки езика на тялото, отгатвайки мислите и намеренията по 
изражението на лицето и начина на дишане, по движението на очите 
и позата. От пръв поглед разгадаваш и най-заплетената ситуация, 
което ти позволява да действаш, възползвайки се от всяка 
възможност и всеки възникнал шанс. 

ЮБИ-ДЖУЦУ или умението на нервнопаралитичните удари. Научил си 
се как да поразяваш и убиваш дори с най-леко докосване с пръсти на 
жизнено важни нервни центрове - техника, особено полезна, когато 
си нападнат от множество противници едновременно или в битка 
срещу някой страховит човешки враг. Познаваш човешката анатомия 
в тънки подробности, знаеш незащитените точки и нервни центрове, 
където един точен удар може да зашемети или дори да убие. 


СРАЖЕНИЯ 


Като нинджа майстор на тай-джуцу - изкуството на невъоръжения бой 
- ти разполагаш с четири основни техники на бой: хвърляне на 
шурикен (виж „Умения”), удар с крак или ритник, удар с ръка и 
хвърляне на противника. За употреба на шурикен ще получаваш 
изрични указания. 

Най-общо казано, да удариш противника с ритник е по-трудно, но пък 
причинява повече щети. Ако успешно хвърлиш своя противник, ще 
имаш възможност да опиташ смъртоносен удар, но ако хвърлянето е 
неуспешно, защитата ти ще се намали, тъй като оставаш открит за 
нападение. Когато влизаш в схватки, ще ти бъде зададен въпрос с 
какво желаеш да атакуваш. (виж илюстрациите към Пътя на тигъра за 
различните видове удари с ръка, крак и хвърляния, от които можеш 
да избираш.) В зависимост от твоя избор ще ти бъде указано на коя 
глава да отидеш. Когато влизаш в битки, ще ти бъде полезно да 
записваш точките за защита и издръжливост на твоя противник - виж 
кутийките при твоя дневник. 

Сраженията са представени така, че е възможно набързо да 
прегледаш правилата и да започнеш играта веднага. Не забравяй, че 
можеш да прибегнеш до блокиране на удари или употреба на 
вътрешната сила, защото в текста няма да е указано кога можеш да си 
служиш с тях. 


УДАР С РЪКА 


В текста ще бъдат дадени точките за защита на твоя противник срещу 
удар с ръка. Хвърли два зара и ако полученият сбор е по-голям от 
неговите или нейните защитни сили, твоят удар е успешен. В такъв 
случай отново хвърли един зар и прибави полученото число към вече 
получения сбор от двата зара. Полученото число изразява размера на 
щетите, които си нанесъл на противника. Извади това число от 
цифрата на неговата или нейната издръжливост. Ако резултатът е 0 
или по-малко, ти печелиш. В противен случай врагът ти е все още жив 
и те напада. Като в текста е указано число за твоята защита за тази 
битка. Хвърли два зара - ако сборът е по-голям от това число, значи си 
ударен. Размерът на щетите, които си понесъл, зависи от противника 
и ще бъде отбелязан в главата, обикновено в следния вид: Щети: 1 
зар + 1 или 2 зара, или 1 зар + 2. Просто хвърли указания брой зарове 
и прибави посоченото число. Получените точки изразяват общия 
размер на нанесените ти щети, които трябва да извадиш от текущите 
си точки за издръжливост. Преди да извадиш този сбор от точките си 
за издръжливост обаче, можеш да решиш да опиташ да блокираш 
или отблъснеш атаката (виж „Блок”). 

ТОЧКИ ЗА УДАР С РЪКА 

Винаги когато хвърляш зарове за удар с ръка, за да определиш дали 
успешно си ударил своя противник, трябва да прибавяш или вадиш 
полученото число от точките си за удар с ръка. Тези точки отразяват 
твоето умение да си служиш с ударите на Пътя на тигъра. Започваш с 
0 точки за удар с ръка, както е отбелязано в твоя дневник. Тези точки 
ще се увеличават с напредването ти в Пътя на тигъра и могат да 
варират през цялото ти приключение. 


УДАР С КРАК 


Правилата при удара с крак и съответните точки са същите както при 
удара с ръка, само че когато хвърляш зарове, за да определиш 
щетите, които нанасяш, прибави 2 към получения сбор - ударът с крак 
е по-опасен от удара с ръка. 


ХВЪРЛЯНЕ 


Правилата при хвърлянето и съответните точки са същите както при 
удара с ръка. Ако обаче хвърлянето ти е успешно, противникът ти не 
получава щети, а на тебе ти се разрешава второ нападение: удар с 
ръка или крак; много по-лесно е да се удари съборен противник. Ако 
успееш във второто нападение, прибави 2 точки към нанесените от 
тебе щети върху противника. 


ИЗДРЪЖЛИВОСТТА НА НИНДЖА 


Започваш играта с 20 точки издръжливост. При всяка промяна 
вписвай ново получените точки в своя дневник. Точките ти за 
издръжливост вероятно ще са най-променливата ти величина, тъй 
като се променят при всяко твое нараняване, оздравяване и т.н. 
Когато стигнеш 0 или по-малко точки за издръжливост, умираш, което 
еи краят на твоето приключение. 


БЛОК 


Като нинджа, майстор на тай-джуцу, ти умееш да блокираш или 
отбиваш насочените към тебе удари с най-различни части на тялото 
си, най-често с ръце. За тази цел в ръкавите ти са съшити тънки и 
немного тежки железни пръчки, благодарение на които можеш да 
блокираш не само удари с ръце, но и с меч или други оръжия. Ако по 
време на битка са те ударили, можеш да решиш да блокираш удара и 
да не получиш щети. Хвърли два зара. Ако сборът е по-малък от 
твоята защита, указана в текста за съответната битка, значи успешно 
си блокирал удара и не понасяш щети. Ако сборът е равен или по- 
голям от твоята защита, получаваш щети по обичайния начин. При 
всички случаи, тъй като си изгубил време да блокираш, следващото 
ти нападение е по-неефикасно, защото противникът ти е имал време 
да реагира. Независимо дали блокът ти е успешен или не, извади 2 
точки от точките си за удар с ръка, крак или хвърляне само за 
следващото си нападение. Помни, че можеш да блокираш 
единствено удари. 


ВЪТРЕШНА СИЛА 


Чрез медитация и неумолими тренировки ти си овладял умението да 
освобождаваш духовна или вътрешна сила от телесната обвивка, 
също както днешните майстори по карате чупят цели камари от дъски 
или тухли. Във всяка битка, преди да хвърлиш заровете, за да 
определиш дали си уцелил или не своя противник, можеш да решиш 
да използваш вътрешната си сила. Ако постъпиш така. извади 1 от 
точките си за вътрешна сила. Тази точка се губи независимо дали 
ударът ти срещу противника е успял или не. Ако обаче успееш, 
удвояваш получения от хвърлените зарове сбор за размера на 
щетите, понесени от твоя противник. Когато вътрешната ти сила стане 
0, вече не можеш да я използваш. Затова я употребявай мъдро и 
пестеливо! Започваш играта с 5 точки вътрешна сила. 


СЪДБА 


Късметът играе важна роля в твоето приключение и богинята на 
съдбата има голяма власт над света на Орб. Когато ти се каже да 
хвърлиш зарове на съдбата, хвърли два зара. Ако сборът е от 7 до 12, 
имаш късмет и съдбата ти се е усмихнала. Ако сборът е от 2 до 6, 
нямаш късмет и съдбата ти е обърнала гръб. В зависимост от твоя 
шанс прибави или извади получения сбор от точките си за съдба. 
Започваш приключението с 0 точки за съдба. 


УМЕНИЯТА НА ПЪТЯ НА ТИГЪРА 


Цял живот си обучаван в нин-джуцу. Обонянието, зрението и слухът 
ти са изострени почти до свръхчовешка сетивност. Умел си в 
обработката на дърво, преследваш вяска диря по-добре и от хрътка, а 
собствените си следи ловко прикриваш. Познанията ти за растенията 
и билките ти позволяват да се изхранваш навсякъде. Ти си на върха на 
физическото си здраве, можеш да тичаш по сто километра на ден и 
плуваш като риба. Цялостното ти обучение включва и езда, малко 
вентрилоквизъм, медитация, умението да не мърдаш с часове наред, 
усъвършенстване на равновесието, както и Седемте начина да 
изчезнеш или да се превъплътиш. Това последно умение изисква 
всестранна подготовка, за да може, ако се маскираш като жонгльор 


например, да владееш неговото майсторство. Най-много обаче си се 
учил да бъдеш потаен, да потъваш в сенките, да вървиш безшумно и 
да дишаш възможно най-тихо, благодарение на което се движиш 
нечут и невидян. Започваш играта с тези умения. Има още девет 
умения. Всеки нинджа задължително овладява едно от тях - шурикен- 
джуцу. Него задължително трябва да приемеш, но можеш да 
избереш още три умения от изброените по-долу осем и да ги 
отбележиш в своя дневник. 


ШУРИКЕН-ДЖУЦУ 


Започваш приключението с 5 шурикена. Стилът, в който си се 
усъвършенствал, е хвърлянето на звезди - малки остри като бръснач 
метални дискове с форма на звезда. Тях можеш да хвърляш на 
разстояние до един метър с унищожителен ефект. Ако хвърляш 
шурикен, ще ти бъде указано числото за защита на противника, в 
когото се целиш. Хвърли два зара и ако сборът е по-голям от 
даденото защитно число, значи попадението ти е точно. В този случай 
хвърли един зар и прибави числото към вече получения сбор. Това е 
размерът на щетите, нанесени от шурикен, който трябва да извадиш 
от издръжливостта на твоя противник. Може да се окажеш в 
ситуация, при която е невъзможно да си възвърнеш хвърления 
шурикен. Отбелязвай промените в техния брой в своя дневник, като 
зачеркваш всяка изгубена звезда. Когато изразходиш всички, вече не 
можеш да си служиш с това умение. 


УЛАВЯНЕ НА СТРЕЛИ 


Това умение, което изисква отлично зрение и рефлекси, точна 
преценка и безпогрешна координация на мускулите, ще ти даде 
възможност да отклоняваш или дори да улавяш във въздуха хвърлени 
срещу тебе оръжия като стрели и копия. 


АКРОБАТИКА 


Умението да скачаш високо във въздуха и да се движиш със салта, 
премятания на ръце, през глава и т.н. като гимнастик или акробат. 


ИМУНИТЕТ СРЕЩУ ОТРОВИ 


Това е свързано с вземане на малки дози от най-силните отрови през 
дълъг период от време, при което бавно и постепенно се изграждат 
съпротивителните сили на организма. Така нинджа оцелява след 
опити да бъде отровен. 


ПРЕСТОРЕНА СМЪРТ 


С това умение, което изисква дълги и упорити тренировки, нинджа 
може, напрягайки волята си, да забави сърцебиенето и обмяната на 
веществата си, което го прави да изглежда мъртъв. 


ИЗКУСТВОТО ДА СЕ ИЗПЛЪЗВАШ 


С това умение нинджа може да изкълчва ставите по цялото си тяло, 
правейки го по-гъвкаво, което му позволява да минава през много 
тесни пространства, както и да се освобождава от окови или вериги. 


ОТРОВНИ ИГЛИ 


Понякога наричани плюещи се игли. Нинджа с това умение може да 
сложи на езика си малки иглички, намазани със силна отрова, която 
действа при навлизане в кръвообращението, като извива език назад 
и изплюва или издухва иглите, нинджа постига ефикасни резултати на 
разстояние до половин метър. Полезен начин за изненадващи атаки, 
при които нападателят често остава скрит за жертвата. 


ОТВАРЯНЕ НА КЛЮЧАЛКИ, ОТКРИВАНЕ И 
ОБЕЗВРЕЖДАНЕ НА КАПАНИ 


Умението да се отварят заключени врати, ковчези и т.н. Нинджа, 
овладял това умение, носи в джобовете на костюма си различни 
шперцове, сред които и малка сгъваема щанга. Обучен си също да 
забелязваш капани и с помощта на инструментите си да ги 
обезвреждаш. 


КАТЕРАЧЕСКО ИЗКУСТВО 


Изисква обширна подготовка в боравенето с въже, както и със 


специални обшивки за ръцете и краката, наричани котки. Куката във 
форма на котва, чиито четири остриета са обезшумени, е вързана за 
въже с дължина метър и половина. Куката се закача за стени, ниши и 
т.н., а нинджа се покатерва по въжето. Котките представляват скоби, 
от които стърчат остри шипове; завързани за дланите и ходилата, те 
позволяват на нинджа да впие ноктите си в стени и да се качва по тях 
като муха, дори да лази по тавани. 


ИНСТРУМЕНТИТЕ НА НИНДЖА 


Освен снаряжението, което ще вземеш в зависимост от избраните от 
тебе умения. Като нинджа имаш също някои задължителни 
инструменти. Те са: 


НИНДЖА КОСТЮМ 


През деня обикновено ще си маскиран като пътник, просяк или нещо 
подобно. Нощем, когато изпълняваш мисия, обличаш своя костюм. 
Той се състои от няколко парчета черен плат. Едното парче се увива 
около гърдите и ръцете, а другите две - около всеки крак, като трите 
се връзват на кръста. Накрая дълго парче плат или качулка се омотава 
около главата, като остават непокрити единствено очите. Обратната 
страна на костюма може, да бъде бяла - за движение по заснежени 
повърхности, или зелена - за придвижване сред гори и полета. 


ЖЕЛЕЗНИ РЪКАВИ 


Във всеки от ръкавите на твоя костюм, от лакътя до китката, са зашити 
четири тънки железни пръчки или ленти. С тях ти можеш да отбиваш 
удари от меч или други хладни оръжия. 


ДИХАТЕЛНА ТРЪБА 


Направена от бамбук, тя може да се използва като шнорхел, 
позволявайки ти да останеш под водата продължително време. Може 
да служи и като тръба за издухване на отровните игли, изстрелвайки 
ги на по-големи разстояния. 


ГАРОТА 


Специализиран нинджа инструмент за усмъртяване; представлява 
тънка тел, с която се убиват врагове чрез удушване. 


ВЗРИВНА СМЕС 


Този прах, хвърлен в какъвто и да е източник на пламъци, поражда 
ослепителна светкавица. Ще ти стигне само за един път. 


КРЕМЪК И ОГНИВО 


Използват се за запалване на огън. 


РИБА-ПАЯК 


Осолена и консервирана, тази силно отровна риба се използва за 
получаване на смъртоносната отрова, с която се намазват отровните 
игли; също служи за премахване на всякакви кучета и твари, 
охраняващи различни обекти. 


КРЪВТА НА НИЛ 


Носиш също една доза от тази най-силна отрова, позната на Орб. 
Изготвянето й е изключително трудоемко и трае дълго, защото се 
събира от жилото на сина-скорпион на бога Нил, наречен също Паст 
на нищото. 


С тези умения и оръжия на твое разположение ти си вече воин 
нинджа, готов да направи още една стъпка по ПЪТЯ НА ТИГЪРА. 


1 
На петия ден от месец Пантеоз Главнокомандващата Гуинет иска 
аудиенция с теб, Която ти Й даващ с радост. Тя е по напрегната от 
обикновено и е стиснала решително устни. 
- Една свита е дошла откъм Процепа. 
- Да не е Глайвас? Или Дорей? - питаш припряно, но надеждите ти 
скоро угасват. 
- Не, от тях все още нямаме вест. Новината, която дойде е напълно 
неочаквана. В града се е завърнал един враг... една предателка. 
Тя изплюва последната дума със зле прикрита омраза. Гуинет 
ненавижда само една жена толкова силно - това е Фоксглъв, 
красивата куртизанка, която управляваше ордена на Жълтия лотос, 
тайните информатори по времето на демоничния Узурпатор. 
Подсещаш Гуинет, че няма доказателства за това, че Фоксглъв е 
предала града на Шадазар и силите на злото от Процепа. 
- Защо са ни доказателства? Къде беше тя, когато орковете, черните 
елфи и троловете прегазиха града? Нямаше я. Изпарила се беше яко 
дим... Най-вероятно в Недрата на Орб. 
Иди на 11. 


2 

Изминаваш още петстотин метра по завоите на подземния тунел, 
преди да видиш жива душа, факелът Лумен сега изглежда като 
обикновен мангал. Най-могъщият магьосник на баща ти го е обвил в 
илюзия. Светлината пада върху един дребен отблъскващ орк, който 
те приближава, свел глава под тежестта на наръч дърва. Той се 
присламчва към стената на пещерата, за да те пропусне да минеш, 
сетне продължава по пътя си. Премини на 52. 


3 
Изсипваш противоотровата в гърлото й, но минават няколко минути, 
преди да дойде на себе си. Това обаче се оказва измама - тя е 
изчаквала, за да събере сили и сега се измъква от тебе, извиквайки на 
орковете. Гъвкавостта й те стъписва. Мечът като по чудо се появява в 
ръката й. Биеш се, но орковете се струпват около теб, пречейки ти, и 
Касандра успява да те повали на земята. Тя злорадства открито, 


докато те завързват. Напуска лагера, за да крои плановете си на 
спокойствие. Ако владееш изкуството да се изплъзваш, обърни на 
331. Ако не, мини на 171 


4 

Преминавайки през една ниша, орловият поглед на Ерис пада върху 
странен самовар, инкрустиран с огромни сапфири. Направен е от 
самородно злато и е висок около шейсет сантиметра. Той го повдига, 
разглежда го и се възхищава от красотата му, но не намира никаква 
магия в него. Самоварът преминава от ръка в ръка и идва твой ред да 
подържиш безценния предмет. Ще откажеш ли, отминавайки (164), 
или ще го поемеш (64)? 


5 

Гуинет промърморва нещо за пневмония и влагата в кулата без 
прозорци, където се помещава дворцовият затвор. После се сбогува и 
се оттегля в храма си. Започваш да мислиш как да помогнеш на 
бедния си приятел Глайвас. Ако не беше той, едва ли щеше сега да си 
Властелин на града. Да вземеш Скиптъра и да проникнеш в Недрата 
на Орб, би означавало да изложиш и него, и себе си на смъртна 
опасност. Ако решиш да опиташ да спасиш Глайвас, иди на 353. Ако 
решиш да изоставиш Глайвас на собствената му съдба, прехвърли се 
на 373. 


6 
Сребърното копие със змийска глава се забива в ръката ти. Губиш 4 
точки издръжливост. Ако все още си жив, воинът те напада. Замахва 
към сърцето ти, а мечът му е омагьосан сам да попадне в целта. 
Опитваш се да блокираш удара. Защитата ти е 6. Ако успееш, обърни 


на 26. Ако се провалиш, премини на 46. 


7 
Пътят плавно вие надолу и пресича каньона на едно-километрови 
зигзагообразни завои. От време на време се врязва в скалата, 
вдълбавайки се в хребета и образувайки естествени каменни сводове 
под него. На едно място виждаш следи от пуст наблюдателен пост. 
Ако желаеш да се върнете и да поемете по тясната пътека, иди на 
287. Ако не, мини на 307. 


8 

Отчаяно търсиш нещо малко и тънко, с което да бръкнеш в ухото си, 
за да отстраниш паяка. Мигновено се сещаш за скъпоценната 
карфица. Изтегляш я, предпазливо я мушкаш в ухото си и пак я вадиш. 
Забоден на върха, изваждаш малък червено-черен паяк, миниатюрна 
черна вдовица. Размазваш го с карфицата в стената на подземия 
тунел. Ако в главата ти се намира още един от тези мънички паяци, 
премини на 48, в противен случай иди на 52. 


9 
Към подземието, през което вървиш, се присъединяват още няколко 
тунела, после то се вие надолу към дълбините на Орб. Скоро слизаш 
до по-гъсто населеното второ ниво. Тук са разположени цели градове 
и села, които търгуват помежду си. Копаят мини и се плячкосват за 
роби и трофеи. Отсега нататък ще трябва да се придвижваш още по- 
внимателно. Продължи на 39. 


10 
Ако владееш акробатически умения и искаш да ги приложиш, 
премини на 30. В противен случай обърни на 50. 


11 
- Те са се разположили на лагер в покрайнините на селскостопанската 
ни земя. Пазят ги стотина нещастни и уплашени до смърт оркове от 
„Отсечената глава”. 
- Те ли? - питаш ти. 
- Има още една жена с нея. Воин със странна ризница на люспи. Искат 
от теб амнистия, преди да влязат в града. Твърдят, че носят вести, 
които ще те заинтересоват. 
Мълчаливо обмисляш положението, а Гуинет продължава: 
Мога да ги пленя с по-малко от двайсет души кавалерия. Фоксглъв не 
е никакъв боец. После ще видим какво имат да ни кажат. 
Ще тръгнеш ли с Гуинет, за да се опиташ да ги плениш (31), ще 
провъзгласиш ли амнистия чрез градския глашатай, както иска 
Фоксглъв (41), или ще се опиташ да приложиш своите нинджа 
умения, за да ги заловиш сам (51)? 


12 
Лорд Сайл е закоравял пещерен боец и мигновено реагира на 
ритника ти, но ти пробиваш неговия блок. 


ЛОРД САЙЛ, ВОЖД НА ОРКОВЕТЕ 
Защита срещу ритник «вършачка на Куон»: 5 
Издръжливост: 18 
Щети: Тзар + 2 


Ако надвиеш, иди на 72. Лорд Сайл скача напред и ти забива челен 
удар с глава. Защитата ти е 7. Ако останеш жив след атаката, какво ще 
приложиш: ритник «двуръба мълния» (362), удар с ръка «тигрова 
лапа» (382), ритник «вършачка на Куон», ако си го научил от мистика 
Тогова и си го спомняш (върни се в началото на тази глава), или 
хвърляне «тигрови зъби» (32)? 


13 
Вземаш със себе си меча на Касандра - твърде ценна придобивка - и 
стъпка по стъпка изнасяш Касандра от лагера. Като по чудо съумяваш 
да изнесеш безжизненото й тяло от лагера, без да те забележат. Вече 


си на километър от лагера, когато тя се съвзема и проговаря. 
Прошепва: 

- Аз, Тютчев и Таум едва не те убихме, Отмъстителю, в град Харит- 
Свраков. Защо ти сега не ме убиеш? Ние сме заклети врагове. 

Ще промениш ли решението си, убивайки я със смъртоносна доза 
отрова от риба-паяк (43), или ще се върнеш с нея в града (422)? 


14 

Пръстите на Таум рисуват загадъчни схеми във въздуха, а Касандра и 
Тютчев са втренчили погледи встрани, към Фоксглъв. Тя те призовава 
при себе си, за да я защитиш. Подчиняваш се на повика й и се 
втурваш към нея, но пред тебе изригва искряща светлина, която е 
така ярка, че почти те зашеметява и обездвижва. Премигваш с очи и 
разбираш, че Касандра и Тютчев са го очаквали. Те са гледали към 
Фоксглъв не от интерес към нея, а просто, за да избегнат 
зашеметяващата светлина, предизвикана от магията на Таум. Сега те 
се впускат в атака. Черната роба на Тютчев сякаш още повече 
затъмнява мрака около него. Касандра както винаги се движи с 
грацията и бързината на пантера. Имаш късмет, че не гледаше към 
Таум, защото иначе щеше да си вкаменен от блясъка. Не всеки от 
четиримата Авантюристи е имал този късмет. Веспърс е реагирал 
бързо и е прикрил очите си, Тайболт също не е зашеметен, но Ерис 
Магьосника и Тафлур се олюляват назад, изпаднали в шок. Ще 
хвърлиш ли шурикен срещу Таум, който подготвя нова магия (294), 
или ще се изтеглиш наляво, за да оставиш Касандра и Тютчев между 
себе си и господаря на илюзиите (374)? 


15 

Целувката на Фоксглъв има странно въздействие върху теб. Взираш се 
в очите йи се чудиш как си могъл да изложиш това благородно и 
съвършено създание на смъртна опасност. Фоксглъв е чародейка и 
почти успя да те оплете в мрежите си. Но тренировката на сърцето, 
която си научил на далечния Остров на безметежните сънища, ти 
помага да не се превърнеш в неин роб, въпреки силата на обаянието 
й. Тя възсяда белия кон, усмихва се и ти махва за довиждане. 

- Сбогом, Отмъстителю. 


Докато се отдалечава, изпитваш силна мъка от загубата, но си 
доволен, че тя е вън от опасност. Ти оставаш една самотна тъмна 
фигура пред угасващите въглени на лагерния огън. Иди на 55. Ако 
желаеш да пренебрегнеш тренировката на сърцето и да извикаш 
Фоксглъв обратно, без да обръщаш внимание на чародейството й, 
премини на 75. 


16 

Веднага щом проговаряш и те осъзнават, че си човешко същество, 
отношението им към теб се променя. Все още са предпазливи, но 
вече не искат да те убият. Отдава ти се възможност да ги огледаш по- 
отблизо. Воинът с меча е облечен в сива бронирана туника, а на 
гърдите му с бели конци е избродиран разгънат свитък. Знанията, 
придобити в библиотеката на Ирсмункаст, ти подсказват, че това е 
знакът на почитателите на бог Гаус, Вълшебник на оръжието и патрон 
на мъдреците, който е бил принуден да прибегне до меча при 
слизането на Пантеона на Орб. Мъжът в бялата роба е свещеник. На 
гърдите му е изрисуван кръстът на Аватар. Третият е облечен в зелено 
и също е свещеник, въпреки че носи ризница. Той е поклонник на 
Илустра, богиня на живота. Четвъртият е магьосник и последовател на 
един от боговете на Хаоса. Знакът на петзъбото колело обаче символ 
на Безкрайните възможности показва, че той върши по-скоро добри 
дела, отколкото зли. Направил си грешка, когато си ги нападнал, 
защото те са добри хора, освен ако не се преструват. Ако притежаваш 
умението шин-рен, иди на 126. Те искат да узнаят кой си. Какво 
правиш и кой бог почиташ. Ще им кажеш ли истината (146) или ще 
използваш отровна игла, ако владееш това умение (318)? 


17 
Докато отстъпваш назад, чуваш шум от опънати докрай вериги, с 
които са приковани тези чудовища към наблюдателния пост и които 
не им позволяват да нападат. Ако искаш, можеш да използваш 
шурикен, за да ги накараш да се дръпнат встрани и да продължиш 
надолу по пътя (77), или ако сметнеш, че това е излишно, можеш да 
изтичаш до ръба на бездната и да опиташ да слезеш по друг път (97). 


18 

Тези хора са ти познати. Снемаш маската от лицето си и ги 
поздравяваш. Това са Ерис Магьосника, двамата свещеници Тайболт 
и Тафлур, както и воинът Веспърс. Ти ги спаси от ужасно нещастие, а 
Тайболт те излекува от чумата. Сега те са облечени както едно време 
Веспърс е със сива бронирана туника, върху която с бели конци е 
избродиран разгънат свитък. Знанията, придобити в библиотеката на 
Ирсмункаст, ти подсказват, че това е знакът на почитателите на бог 
Гаус. Вълшебник на оръжието и патрон на мъдреците, който е бил 
принуден да прибегне до меча при слизането на Пантеона на Орб. 
Тайболт, облечен в бяла роба с червен кръст, е последовател на 
Аватар Единствения, върховен принцип на доброто, а Тафлур носи 
зелена роба с бял кръст и почита Илустра, богиня на живота и съпруга 
на Аватар. Спомняш си Ерис Магьосника като странно и капризно 
същество. Сега, при появата ти, той е малко нервен. Петзъбото колело 
на робата му показва, че се кланя на Бийтан Свободния. Зъбците са 
пет от десетте стрели на Безкрайните възможности, които клонят 
повече към доброто, отколкото към злото. Ти познаваш тези мъже и 
можеш да им се довериш. Сега, когато са те разпознали, те също 
пристъпват напред, за да те прегърнат за добре дошъл, зажаднели за 
новини. Разказваш им много неща и те на свой ред ти дават ценна 
информация, докато Фоксглъв слуша и наблюдава. Премини на 198. 


19 
Летящата звездичка изненадва сестрата на Нулак. Твърде късно се 
отдръпва и шурикенът се забива по средата на челото й. Тя грачи като 
врана, изпуска малка торбичка и се завлича до ръба на терасата пред 
складовете. Впускаш се подире й, но за твое смайване, тя се 


превръща в черна врана, която излита във въздуха и се изгубва в 
мрака на бездната. Зеленият прах се стеле около тебе и изгаря плътта 
ти като киселина. Губиш 4 точки издръжливост. Ако още си жив, 
изпълзяваш напред и разглеждаш торбичката, която е изпуснала. 
Вътре има малко шишенце, което е останало здраво при удара. 
Цветът му е бледосин. Ароматът му показва ясно, че това е лековита 
течност. Можеш да го изпиеш, когато пожелаеш, освен по време на 
битка, и да възвърнеш издръжливостта си до максималния брой 
точки. Решаваш да навлезеш в подземните тунели и да се махнеш от 
ръба на пещерата. Иди на 9. 

Ако имаш останал шурикен и желаеш да го използваш, обърни на 
100. Ако не, се впускаш в атака. Мини на 120. 

Веднага щом се възстановяваш от побоя, нанесен ти по заповед на 
Касандра. умело се изхлузваш от оковите и хукваш надолу по 
сипеите, като предизвикваш лавина от камъчета. Въпреки бързината 
си, Касандра не успява да те хване. Възпрепятствана от тежкото си 
снаряжение. Спасяваш се и се присъединяваш към Гуинет и войската 
й, която е била безсилна да ти помогне, можейки да се покатери до 
върха навреме. Тъкмо се готвите за нападение, когато съвсем 
неочаквано пристигат Фоксглъв и Касандра. Те са сами, без охрана и 
се предават. Касандра казва: 

- Отмъстителю, не ни убивай, защото ние сме ти необходими. В което 
сам ще се убедиш, когато влезем отново в твоя град. 

Заповядваш на Касандра да предаде меча си, което тя прави с 


неохота, сетне поемаш обратно към Ирсмункаст. Мини на 251. 

Караш Фоксглъв да върби по-бързо, когато напред чуваш какофония 
от звуци. Насреща ви по релсите се търкаля вагонетка, която все още 
не се вижда, но чуваш напрегнатото ръмжене на банда оркове, силни 
крясъци и плющене на камшик от време на време. Ще побегнеш ли 
назад, прекратявайки всякакви опити за маскировка (42), или ще 
продължиш напред (62)? 

Пътят до другия край на долината отнема повече време, отколкото си 
очаквал. Когато отново доближаваш лагера, този път откъм 
противоположната посока, вече се е зазорило и предводителката на 
бойния отряд е излязла на учения с меча. Ще бъде безразсъдно да 
влезеш в лагера им по светло, затова се връщаш в Ирсмункаст. 
Времето тече. Ще дадеш ли амнистия на Фоксглъв и придружителката 
й (41) или придружен от Гуинет, ще отидеш да ги заловиш със сила 
(31)? 

Отминаваш самовара и изпитваш чувство на облекчение. Духът ти се 
повдига. Премини на 416. 


25 
Гуинет подминава факта, че ти се е наложило да й се извиниш, и 
излиза от двореца. Трябва да изпълни задълженията си на Генерал на 
Ирсмункаст. Сега ще трябва да решиш какво ще правиш с приятеля си 
Глайвас. Обърни на 403. 


26 
Чува се мощен метален звън. Мечът удря в предпазителя на ръката ти 
и те отблъсква назад. Ударът на меча обаче е блокиран. Гледаш 
воина право в очите. Чертите на лицето му са изкривени от усилието. 
Ако в предишните си приключения си се срещнал с група 
Авантюристи, попаднали под въздействието на магията Зловонни 


пари, хвърлена от собствения им магьосник Ерис, и ако си надвил не- 
мъртвия военачалник, който ги нападаше, иди на 78. Ако не си. Как 
ще постъпиш: ще кажеш. че не искаш да им навредиш (86) или ще 
вземеш инициативата в свои ръце и отново ще ги нападнеш (238)? 

Галерията от пещери е огромна. Има складове, повечето плячкосани, 
една ковачница и една оръжейна - и двете са пусти, но по-надолу 
долавяш признаци на живот. Чува се ръмжене, ридания и тихи 
гърлени недоволни гласове. Шумовете напомнят бордей. Тук 
отритнатите, безпомощните или заблудено добросъвестните жители 
на Процепа са принудени да свързват двата края. Те първи попадат 
под набезите на рицари - луди глави като Дорей льо Жун - които 
проникват в Недрата на Орб, за да убиват злите същества, без да 
подбират, или на племена от оркове дезертьори, които не се 
подчиняват на Черната вдовица. Решаваш да поемеш по подземните 
тунели и да слезеш до следващото ниво, отдалечавайки се от устието 
на бездната. Премини на 257. 


28 
Паякът прониква все по-дълбоко и по-дълбоко в ухото ти. Отчаяно 
тръскаш глава и се удряш, мъчейки се да го отстраниш, но без 
резултат. Скоро усещаш как мърда някъде под мозъка ти. Това е 
дъщеря на Нулак. 
Ако вече имаш два паяка дъщери на Нулак в главата си, иди на 68. В 
противен случай обърни на 48. 


29 

Имаш време да смажеш пантите на каменната врата, преди да я 
отвориш и да се промъкнеш в осветената от факли вътрешност на 
пещерата-къща. За твоя изненада тя е богато обзаведена с украшения 
и дори картини, донесени от плячкосващи банди. Две черни елфи 
седят с гръб към тебе отвъд един поток, който минава през 
помещението. Едната е облечена в синя роба, което показва, че е 
вълшебница, а другата - в зелените и червени одежди на войник. 
Наблизо има комплект от вериги, които се използват при 
транспортирането на хора-роби. Ще ги откраднеш ли (69) или ще се 
опиташ да убиеш двете черни елфи (89)? 


30 
Отскачаш два пъти по-високо от огромните великани човекоядци и 
правиш грациозно тройно салто над остриетата на пиките им. От 
почуда те оплитат дългите си копия, а ти умело се приземяваш и 
поемаш по изходния тунел, преди да успеят да те спрат. Отбележи си, 
че си бил видян в Свещената гробница и премини на 372. 

Вслушваш се в съвета на Гуинет, вземате само двайсет от най добрите 
й конници и препускате с тях към лагера на орковете. Те са се 
разположили в сравнително лесно отбранима позиция в тясната 
долина на един от притоците на река на Зверовете. При едно 
стеснение на реката, между стръмно спускащите се стени на 
долината, са издигнали земни насипи. Ако се наложи, може да се 
изтеглят нагоре по долината, но сипеите от двете страни биха 
затруднили едно бягство или атака. Как ще постъпиш: ще 


заобиколите до избора на притока и ще навлезете в долината от 
срещуположната страна, излизайки им в гръб (81), или няма да губите 
Време и ще ги нападнете фронтално (91)? 

Въпреки че лорд Сайл е закоравял боец, го изненадваш, когато 
отскачаш и заклещваш главата му между краката си. После извърташ 
тяло и той пада настрани. Съвземаш се пръв и нанасяш 
съкрушителния удар. преди той отново да успее да нападне. Смехът 
на орковете още не е стихнал, когато те хукват да бягат презглава. 
Подканяш напред Фоксглъв и продължавате пътя си. Обърни на 52. 

Касандра те хвърля на земята, където четири вонящи оркове те 
приковават на място. Двама от тях държат главата ти, а тя вади 
Ледения си меч и казва: 

- Товаеза моя приятел Олвар, когото ти уби в Планините на зрака. 
Тя поставя върха на заскрежения си меч върху блестящата зелена 
Сфера, която имаш вместо око. Безмилостно забива острието в 
лицето ти и го върти, докато освобождава Сферата, а ти агонизираш 
от болка. Изсмивайки се злорадо, тя прибира скъпоценния камък 
вВече не ще можеш да виждаш невидими неща от други равнини и 
останал само с едно око, няма да имаш точна преценка за 
разстоянията Отбележи си, че си останал без смарагдовата Сфера. 
Извади по 1 точка от всичките си показатели, докато не си възвърнеш 
Сферата. Отиди на 273. 

34 
Гобленът, покриващ едната стена на помещението, се разцепя и 
съдира на парчета от най- колосалното чудовище, което човек може 
да си представи. Това е Кратак, звярът, когото е имала предвид 
Фоксглъв, когато каза, че е голям колкото цял град. Той е толкова 
огромен, че не можеш да си дадеш сметка за пропорциите му. По 
форма прилича на хамелеон с огромни щипки, нокти и кръвожадни 
пипала, които растат около голямата му като пещера паст. Всички 
извикват уплашено и хукват да бягат. Кратак не е сам. Зад главата му 
има слонско седло, откъдето го напътстват черни елфи в червени 
роби. Те са личната охрана на Черната Вдовица. Изглежда тя е 
решила да не те допуска по-надолу от четвъртото ниво. Ти също 
побягваш към дъното на помещението, далеч от чудовището. Застига 
те дъжд от стрели, а един от телохранителите на Черната Вдовица 
хвърля ласо, което се омотава около краката ти и те събаря на пода. 
Чуваш вика на Касандра: 
- Всемирният глист. Той е единственото ни спасение! 
Размотаваш ласото и хукваш след другите, точно когато звярът се 
готви да те нападне. Тютчев е стигнал до далечния край на 
помещението и отваря една голяма тайна врата. Като обиграни 
военни, вестителите на Хаоса добре са подбрали терена и са 
подготвили път за бягство. Продължи на 411. 


35 

Целувката на Фоксглъв има странно въздействие върху теб. Взираш се 
в очите йи се чудиш как си могъл да изложиш това благородно и 
съвършено създание на смъртна опасност. Фоксглъв е чародейка и ти 
си попаднал под въздействието на магията й. Най-сетне тя те 
освобождава от прегръдките си, помолвайки те да вдигнеш отровната 
кама и да йя върнеш. Изпълняваш това с готовност и с чувството, че 
би направил всичко, за да я защитиш. Тя ляга от другата страна на 
лагерния огън с гръб към теб и се приготвя за сън. Мечтаеш отново да 
я прегърнеш. Дори би дал живота си за нея. Отбележи си, че Фоксглъв 
те е омагьосала. Иди на 75. 


36 
Двамата свещеници се втурват да се намесят и застават между теб и 
воина. В очите му пламва гняв и той поглежда към Фоксглъв за 
напътствия. Съвсем ясно е, че собствените му приятели, свещениците, 
ще се опитат да му попречат, ако употреби насилие срещу теб. Със 
своята пресметливост Фоксглъв веднага схваща това и казва: 
- Много добре. Щом искате да покажете милосърдие, аз с радост се 
присъединявам към вашето желание. 
Тя предлага за по-голяма безопасност да продължите всички заедно 
надолу в Процепа. Обърни на 306. 


37 
Това е труден ход срещу един майстор на брадвата. Защитата на 
джуджето-трол е 7. Ако успееш, джуджето пада по гръб и ти имаш 
време да го прескочиш и да подминеш другите джуджета-тролове. 
Прехвърли се на 197. Ако се провалиш, брадвата те застига. Губиш 5 
точки издръжливост. Ако все още си жив, решаваш да бягаш вместо 
да рискуваш живота си на вятъра. Премини на 407. 


38 
С острия си слух долавяш тихо предупреждение: 
- Убиец, ще се бием или ще го съсечем? 
Някой друг прошепва: 
- Чакай, какво прави красавица като нея във вечния мрак? 
Има поне двама души в пещерата, които говорят общоприетия език. 
Знаеш, че са на дванайсет метра пред теб. Ще ги нападнеш ли (388) 
или ще ги попиташ кои са (398)? 


39 
На това ниво безброй подземни тунели се разклоняват във всички 
посоки. Ако вървиш само по малките тунели, трудно ще намериш 
пътя. Ако поемеш по широките, рискуваш да те видят. Ще се опиташ 
ли да се маскираш и така да проникнеш до по-ниските нива (299) или 
ще разчиташ на това да не те забележат (319)? 


40 
Когато тръгваш към тунела, сестрата на Нулак сякаш тихо прошепва 
нещо. Продължи на 220. 


41 

Провъзгласяваш амнистия за Фоксглъв и свитата Й в целия 
Ирсмункаст. Неканените гости влизат в града. Орковете от 
„Отсечената глава”, очевидно силно разтревожени, се разполагат на 
лагер в полето Керван, където - пазени от специален контингент на 
Градската стража не разговарят с никого. Гуинет и десет девици 
воини въвеждат Фоксглъв и придружителката й. Изненадата ти е 
двойна. Прехвърли се на 61. 


42 

Известно време подземният тунел се спуска надолу и какофонията от 
шумове приближава. Поглеждаш назад и виждаш група впрегнати 
оркове, които дърпат дървена колесница с ръждясали железни 
колела по релсите. В колесницата са седнали двама души: кочияш, 
облечен във фантастичен костюм от покрита с шипове броня, и 
излъскан бронзов рог, който сякаш е израснал от челото му, и един 
вожд на орковете. От всички оркове, които някога си виждал, този е 
най-силният, брутален и отблъскващ. Отстрани на колесницата тича 
носачът на дърва. Той сочи с пръст и започва да пелтечи на орковия 
език, а вождът се хили неприятно, втренчил поглед във Фоксглъв. Как 
ще постъпиш: ще спрете и ще се опиташ с лъже да се измъкнеш (182) 
или ще напуснете главния тунел, свивайки в страничен (202)? 


43 
Касандра усеща, че си променил решението си и се готвиш да я 
убиеш. 
- Убий ме и тайната ще умре заедно с мен, тайна, която Отмъстителят 
би искал да чуе повече от всеки друг, с изключение може би на една 
жрица на Прамайката в далечния град Тор. 
Ще решиш ли все пак да я убиеш (73) или ще я отведеш обратно в 
града, за да се опиташ да разгадаеш този ребус (93)? 


| 

Самоварът наистина е безценен, но губиш интерес към него, когато от 
чучура изскача миниатюрен паяк и се мушва в косата ти. Преди да 
можеш да го спреш, паячето пролазва по лицето ти и се вмъква в 
устата ти, която още е отворена от учудване и страх. Мъчиш се да го 
хванеш с език и да го изплюеш, но то се скрива зад гънка в кожата и 
после влиза в дихателната ти тръба. Не след дълго усещаш как 
малкият паяк мърда някъде под мозъка ти. Това е дъщеря на Нулак, 
върховната кралица, която владее в злоба и завист. Ако вече имаш 
два от тези паяка дъщери на Нулак в главата си, иди на 104. Ако не, 
премини на 84 


45 

Битката е дълга и кървава. Гуинет, която е силна и превъзходна 
майсторка на меча. владее всички трикове. Когато най-сетне тя пада 
мъртва на земята, ти имаш дълбоки рани и си загубил много кръв. И 
двамата нито сте молили за пощада, нито сте я дали. Накрая твоето 
военно превъзходство и вътрешна сила надвива над нейното 
снаряжение и бойна техника. Новината за случилото се плъзва като 
мълния. Девиците воини на Дама се обръщат срещу теб, подсилени 
от поклонниците на злата Немезида, върховен принцип на злото. 
Постът ти на властелин става несъстоятелен. Принуден си да 
отстъпиш Скиптъра - символа на властта - а с него и възможността да 
спасиш своя приятел и предводител на рейнджрите Глайвас. 
Прокуден си, за да умреш сам и в неизвестност. 


46 

Мечът се забива в плътта ти и воинът изрича странна дума, като 
оставя свитъка да падне. Сякаш те е застигнала ръката на 
възмездието. Лежиш пребит на земята. Губиш 7 точки издръжливост. 
Ако все още си жив, нямаш друг избор, освен да се предадеш, защото 
воинът е седнал връз тялото ти, а отстрани пазят още двама, единият 
в бяло, а другият - в зелено. Магьосникът леко се приземява 
Продължи на 106. 


47 

Шурикенът прелита през стаята и ранява Таум в рамото. Той е спрял 
да изрича заклинанията си, но Касандра и Тютчев те нападат 
едновременно. Нямаш повече шурикени, с които да ги държиш на 
разстояние. Не можеш да блокираш ударите и на двата меча и 
острието на Тютчев пробива отбраната ти. След него напада Касандра 
и ти си съсечен. Умираш далеч от дома, в дълбините на безкрайната 
тъма. 


48 
Паякът помръдва от време на време, сякаш иска да ти напомни да 
живееш в страх, но засега не се случва нищо ужасяващо. Не чуваш 
шумове от преследване и продължаваш да търсиш пътеките, които 
водят все по-дълбоко под земята, но те обхваща чувство, че някой те 
наблюдава, което кара косата ти да настръхне от ужас. Обърни на 52. 


49 

Скитникът тромаво се промъква през тесния тунел, като размазва 
сухи екскременти по пътя си. Разбираш, че се е упътил към бърлогата 
си - една ниска пещера. Внимателно се промъкваш зад него и 
нахлузваш своята гарота около дебелия му врат. Само след секунди 
го пускаш мъртъв на земята и събличаш сплъстените му от мръсотия 
кожи. Използваш уменията си да се вживяваш и имитираш 
провлечената му походка. Само този, който те наблюдава отблизо, би 
разбрал, че си човешко същество. Ако сега се налага да намериш 
маскировка и за Фоксглъв, решаваш да опиташ в пещерата-къща. Иди 
на 29. Ако Фоксглъв не те чака, обърни на 319, но преди това си 
отбележи, че си облечен като скитник. 


50 

Великаните човекоядци кръстосват копията пред гърдите си и 
блокират пътя ти, карайки те да отстъпиш крачка назад. Остриетата на 
пиките замахват към тебе, но ти ловко отскачаш, само за да усетиш 
дланта на една от вълшебниците върху рамото си. От ръката Й сякаш 
изникват железни пръчки, които се забиват в теб. После тя повдига 
тялото ти във въздуха така, че не можеш да я засегнеш. Бориш се, но 
копията те мушкат, докато падаш на земята, заприличал на кървава 
пихтия. Краят ти настъпва далече от дома, в дълбините на вечната 
тъма. 


51 

Пада нощта. Духа вятър и има новолуние. Условията са почти идеални 
за един нинджа. Успяваш да разузнаеш успешно, без да събудиш 
подозрение. Те са избрали сравнително добра отбранителна позиция 
в тясната долина на един от притоците на река на Зверовете. При 
едно стеснение на реката, между стръмно спускащите се стени на 
долината, са издигнали земни насипи. Сипеите от двете страни ще 
затруднят безшумното ти придвижване. Ще се опиташ ли да се 
промъкнеш през един от насипите (271) или ако си опитен катерач, 
ще се изкачиш над позицията им и ще се спуснеш надолу по сипея 
(281)? Ако сметнеш, че нито един от тези два плана е подходящ, 
можеш да заобиколиш от другата страна на долината и да се опиташ 
да им излезеш в гръб (23), или можеш да се върнеш в Ирсмункаст и 
на следващия ден да дойдеш заедно с Гуинет и отряд от девици 
воини (31). 


52 
Скоро второто ниво остава далеч над тебе. Продължаваш надолу още 
няколко часа, без някой да те спре. Единственото съществено, което 
виждаш, е сцена след битка. Три черни елфи и още толкова рокове 
лежат мъртви на една каменна площадка. Един е бил убит, когато се е 
опитвал да избяга, но всички очевидно са се били на една и съща 
страна. Наблизо виждаш захвърлен свитък, явно с изчерпана магия, 
но за твое учудване забелязваш, че той съдържа благословията на бог 
Гаус. Вълшебник на оръжието и патрон на мъдреците, който е 
прибягнал до меча, за да се бори на страната на доброто, когато 
преди много хиляди години Пантеонът е слязъл на Орб в търсене на 
битки. Нищо друго не показва кой се е бил срещу твоите врагове 


черните елфи и орковете, но в коридора се стеле някакъв отблъскващ 
и отровен газ, който едва не те кара да повърнеш. Съдейки по 
стрелите, които лежат на земята или са пронизали телата, атаката е 
дошла от страничен коридор. Ще поемеш ли по него (390) или ще 
продължиш надолу по тази сякаш безкрайна стълба (410)? 


53 
Изведнъж мечът на Касандра поддава под натиска, докато 
Всемирният глист се опитва да си затвори пастта. Тя пада и челюстите 
на глиста щракват мощно, размазвайки те до смърт. Умираш далеч от 
дома, дълбоко във вечната тъма. 


54 
- Ето, Касандра, изпълних заповедта ти - казва Фоксглъв. 
- Дай ми Скиптъра - заповядва Касандра. 
Поглеждаш нерешително Фоксглъв, а тя театрално се хвърля на 
колене до теб и изрича: 
- Трябва, Отмъстителю. Ако не го сториш, ще ме убият. 
- Първо аз ще свърша с тях - извикваш галантно. 
Фоксглъв не казва нищо, а Таум подхваща магия. Решаваш да се 


биеш, но запомни, че ако Фоксглъв е застрашена, трябва при всякакви 
обстоятелства да я защитиш. Премини на 74. 


55 

Сега, когато Фоксглъв не е до теб, можеш в пълна степен да 
използваш предпазливостта и ловкостта си. Не след дълго стигаш до 
северния край на Процепа. Един боен отряд от сгърчени и уродливи 
същества, които се влачат по каменистата и напукана земя, вперили 
поглед в земята, те принуждава да, се прикриеш за известно време, 
но когато отминават на безопасно разстояние, отиваш до бездната. 
Обърни на 165. 


56 
Ако Фоксглъв все още е стеб, отиди на 96. Ако вече не е, мини на 116. 


57 

Да хвърлиш такъв майстор на секирата, с такава големина и мощ, е 
повече от невъзможно. Нападаш с краката напред срещу главата на 
най-близкия трол, но потомствената му кръв на полуджудже си казва 
думата и той показва по-голямо умение със секирата, отколкото си 
очаквал. Преди да си заклещил главата му, той ти нанася удар между 
краката и заравя острието на секирата чак до стомаха ти. Смъртта е 
мигновена. 


58 
Те отказват да ти кажат кои са, но сега виждаш трима от тях - един 
воин и двама свещеници, единият от които е тежко въоръжен, а 
другият е облечен в бяло с червен кръст. С властен тон той ти 
заповядва да обясниш лой си и какво правиш. Ще им кажеш ли 
истината (16) или ще ги нападнеш (358)? 


59 

Сестрата на Нулак отбягва летящата звездичка точно навреме. 
Хвърляш се да я убиеш, но за твое изумление тя се превръща в черна 
врана, която отлита и скоро се слива с мрака на черната бездна долу. 
Зеленият прах пада около теб и започва да изгаря плътта ти като 
киселина. Губиш 4 точки издръжливост. Ако все още си жив, решаваш 
да влезеш в подземните тунели и да се отдалечиш от ръба на 
пещерата. Отиди на 9. 


60 
Твърде късно осъзнаваш, че си взел погрешно решение. Огнената 
стена те поглъща и ти пламваш като факла. Най-ярката светлина на 
доброто в източните Човешки предели угасва, разпръсква се и умира. 
Сестрата на Нулак събира пепелта от тялото ти, за да я използва за 
магьоснически еликсир. Скиптърът на Ирсмункаст е в ръцете на 
Черната вдовица и твоите поданици ще бъдат победени от нея. 


61 


Първата изненада е Фоксглъв. Тя е със същата паунова рокля, която 


носеше, когато я видя за първи път при представянето й за бъдещ 
член на твоя Таен съвет. Но сега роклята е съдрана и изцапана от 


пътуването. Екстравагантният паунов шлейф отдавна е отпран. Тя все 
още е красива, но това е крехката хубост на тъжна бездомница, а не 
обаянието на изтънчената куртизанка, която помниш. Втората 
изненада е жената воин. Веднага я разпознаваш по нейната 
самонадеяност. Това е Касандра, издирвана от жриците на Илустра от 
град Харит-Свраков за убийството на Първожрицата им, които също 
търсят и други опасни поклонници на безумния бог на Хаоса Анархил. 
Трима от тях те нападнаха, защото бе убил техния приятел варварин 
при самозащита. Най-ясно от Всичко си спомняш, че тя е 
главозамайващо бърза с меча. Прехвърли се на 71. 


62 

Иззад завоя на тунела се показва група впрегнати оркове, които 
теглят дървена колесница с ръждясали железни колела по релсите. В 
колесницата са седнали двама души: кочияш, облечен във 
фантастичен костюм от покрита с шипове броня, и излъскан бронзов 
рог, който сякаш е израснал от челото му, и един вожд на орковете. 
От всички оркове, които някога си виждал, този е най-силният, 
брутален и отблъскващ. Отстрани на колесницата тича носачът на 
дърва. Той сочи с пръст и започва да пелтечи на орковия език, а 
вождът се хили неприятно, втренчил поглед във Фоксглъв. От 
орковете и полуорковете, живеещи в Ирсмункаст, познаваш 
достатъчно орковия език, за да разбереш, когато вождът заповядва 
на хората си да спрат и се обръща към теб с думите: 

- На колене, скитнико, пред лорд Сайл от второто ниво. Как смееш да 
се отдалечаваш толкова от бордеите на скитниците? 

Ще паднеш ли на колене с обяснението, че си повел робинята си към 
третото ниво, където ще можеш да я продадеш скъпо (82), или ще 
останеш прав и ще кажеш, че тя е любимка на Черната вдовица и че 
ще е по-добре да заповяда на орковете си да се отстранят и да ви 
пропуснат да минете (102)? 


63 
Завързват здраво ръцете ти и Касандра, която през това време 
измерва Сферата спрямо собственото си око, се връща да говори с 
теб. 
- Ще ти кажа нещо само веднъж, Отмъстителю, затова слушай 
внимателно. Твоят приятел и доверен съюзник Глайвас, предводител 
на рейнджрите, е пленник на черните елфи от Процепа. Само едно 
може да го спаси. Трябва да отнесеш Скиптъра, който е символ на 
царството ти, в Процепа и да го предадеш на черните елфи. Тогава ще 
пуснат Глайвас и ще ви оставят да си вървите свободни. Ако не 
помогнеш на приятеля си, когато е в беда, значи с нищо не си по- 
добър от тези, които го държат затворен във вечния мрак. 
Изричайки тези думи, тя заповядва на орковете да те заровят до 
кръста в пясъка на брега на реката, след което си тръгват, оставяйки 
те да се бориш с оковите си. Обърни на 293. 


64 

Самоварът наистина е безценен, но губиш интерес към него, когато от 
чучура изскача миниатюрен паяк и се мушва в косата ти. Преди да 
можеш да го спреш, паячето пролазва по лицето ти и се вмъква в 
устата ти, която още е отворена от учудване и страх. Мъчиш се да го 
хванеш с език и да го изплюеш, но то се скрива зад гънка в кожата и 
после влиза в дихателната ти тръба. Не след дълго усещаш как 
малкият паяк мърда някъде под мозъка ти. Това е дъщеря на Нулак, 
върховната кралица, която владее в злоба и завист. Ако вече имаш 
два от тези паяка дъщери на Нулак в главата си, иди на 104. Ако не, 
премини на 124. 


65 
Споменът за това как Глайвас доведе рейнджрите да ти помогнат в 
битките ти срещу легиона Меч на обречеността ти помагат да вземеш 
окончателно решение. Ще рискуваш всичко, за да спасиш приятеля 
си. Обърни на 105. 


66 
Четиримата Авантюристи са тук в Процепа с определена цел, а не 


просто да плячкосват или избиват злите същества. Имат да разчистват 
сметки. Врагът ви е общ. Те преследват почитателите на бога на Хаоса 
Анархил, който уби Първожрицата на Илустра в град Харит-Свраков. 
Тафлур е убедил приятелите си да издирят и унищожат Тютчев, Таум 
и Касандра, същите хора, които искат отстраняването ти. Тайболт 
разказва как злата тройка е посмяла да навлезе във великата 
катедрала на Илустра и да съсече могъщата Първожрица пред 
собствения й олтар. Те са по следите им - поклонниците на бога на 
Хаоса са някъде на четвъртото ниво или по-надолу. Четиримата 
Авантюристи ненавиждат злата тройка. Ако желаеш. можеш да им 
предложиш да тръгнеш с тях (306), или просто да кажеш: 

- Дано съдбата ви се усмихне - и да продължиш по пътя си (326). 


67 

Точно когато се обръщаш, за да се върнеш по стъпките си, една 
томахавка профучава и издрънча в стената на близкия каньон. Хукваш 
да бягаш, хвърляйки поглед през рамо. Под втория свод, застанали в 
редица през пътя, виждаш пет джуджета-тролоВе дебели, но силни 
мелези с месести лица. Те са вързани с вериги към наблюдателния 
пост като кучета. Ако беше продължил нататък, щеше да се натъкнеш 
право на тях. Те започват да вият и ти изтичваш до ръба на Процепа, 
надявайки се да се скриеш, преди да те види някой по-интелигентен 
враг. Продължи на 107. 


68 
Първият паяк, който напоследък бе изпаднал в летаргия, отново се 
активизира и усещаш как започват заедно да си прояждат път до 
мозъка ти. Изведнъж чуваш в главата си да бучи глас: 


- Това е гласът на Нулак, Аз, която владея в злоба и завист, върховна 
кралица над всички, които следват пътищата на злобата. Знай, че 
моето докосване е отрова, а думите ми вкаменяват. 

При тези думи чувстваш как плътта ти се превръща в камък. Чрез 
своите дъщери, Нулак е успяла да превземе мозъка ти. Ако си 
изнесъл Фоксглъв извън пещерата на паяка, иди на 88. Ако не си, 
премини на 108. 


69 
Остър е слухът на черните елфи, когато умело повдигаш веригите, се 
чува едва доловим звън. Хвърли зарове на съдбата. Ако тя ти се 
усмихне, иди на 109. Ако не, премини на 129. 


70 
- На кое божество желаеш да се молиш? - пита вълшебницата. Какво 
ще отговориш: че си дошъл да се молиш за Прамайката, извор на 
Живота (130), на върховната кралица, която владее в злоба и завист 
(150), на Танайла, пазителка на езическото царство и патрон на 
жените, които упражняват магьосничество (170), или на Зарахраял 
Изкусителката (190)? 


71 

Без да си дава труд да се поклони, Касандра крачи към трона, а 
генерал Гуинет се изпречва пред нея, за да те предпази. 

- Нося важни вести за теб, Владетелю. Твоят приятел Глайвас, 
предводител на рейнджрите, е в плен на черните елфи от Процепа. 
Само ти, Отмъстителю, можеш да го спасиш. Ако не предадеш 
Скиптъра - символ и инструмент на властта ти - на Недрата на Орб, 
приятелят ти Глайвас ще преживее смъртта на хилядите мъчения, 
една толкова ужасна смърт, че само безсмъртните черни елфи имат 
търпението да я изпълнят. Ако предадеш Скиптъра, тогава Глайвас и 
вироглавият рицар, който го придружаваше при необмисленото 
проникване в Процепа, ще бъдат пуснати на свобода. 

Тя млъква, за да види реакцията ти и прокарва ръка през щръкналата 
си коса като мъж, който иска да скрие нервността си. Как ще 
постъпиш: ще я попиташ какво печели тя, като се излага на такава 


опасност, за да ти донесе вестта (181), ще попиташ Фоксглъв дали 
Касандра казва истината (333) или ще заплашиш да задържиш 
Касандра като заложник срещу завръщането на Глайвас (103)? 


72 
Лорд Сайл лежи и мучи на земята, издъхвайки. Орковете се втурват 
да бягат презглава. Без да губиш време, поемаш бързо по тунела. 
Обърни на 52. 


73 
Отровата си свършва работата. Отчаяно Касандра се опитва да 
призове силата на нейния бог - Анархил, Рушителя на структури, но 
езикът не й се подчинява. Тя умира и отнася тайната със себе си. 
Завръщаш се в Ирсмункаст, където по-късно разузнавачите ти казват, 
че Фоксглъв и бандата оркове са изчезнали обратно в Недрата на 
Ор6б. Продължи на 83. 


74 
Фоксглъв се свлича на земята. Силата й в такава ситуация е 
ограничена. Ръцете на Таум описват странни фигури във въздуха, а 
Касандра и Тютчев наблюдават Фоксглъв. И ти ли ще погледнеш към 
Фоксглъв (114) или ще приковеш погледа си в Таум (134)? 


75 

На сутринта Фоксглъв ти се усмихва и сърцето ти пее от радост. Тя 
поисква Скиптъра ти като знак на уважение към нея. Храниш известни 
опасения за това и се бориш с изкушението да се подчиниш на 
желанието й. Губиш 1 точка от вътрешна си сила. Накрая обаче 
решаваш да се предадеш, точно когато стигате ръба на зеещата 
бездна, която е Процепа. Тя се усмихва и в очите й е изписана 
увереността, че ще направиш всичко, което поиска. Доказала това на 
себе си, тя ти връща Скиптъра и те подканва да я водиш напред. 
Продължи на 95. 


76 
Ако Фоксглъв все още е стеб, иди на 136. Ако не, премини на 156. 


77 

Изразходваш всичките си шурикени, за да накараш джуджетата- 
тролове да се дръпнат встрани, но точността ти при уцелването на 
двама от тях във вратовете, когато се опитват да извият за тревога, е 
изумителна. Докато минаваш покрай тях, те се свиват и лижат раните 
си. Не можеш да си възвърнеш шурикените, заседнали в лилавата 
плът на троловете и затова задраскай всички шурикни от дневника си. 
Не можеш да използваш шурикени, докато не намериш други. Иди на 
197. 


78 

Тези хора са ти познати. Снемаш маската от лицето си и ги 
поздравяваш. Това са Ерис Магьосника, двамата свещеници Тайболт 
и Тафлур, както и воинът Веспърс. Ти ги спаси от ужасно нещастие, а 
Тайболт те излекува от чумата. Сега те са облечени както едно време. 
Веспърс е със сива бронирана туника. Върху която с бели конци е 
избродиран разгънат свитък. Знанията, придобити в библиотеката на 
Ирсмункаст, ти подсказват, че това е знакът на почитателите на бог 
Гаус, Вълшебник на оръжието и патрон на мъдреците, който е бил 
принуден да прибегне до меча при слизането на Пантеона на Орб. 
Тайболт, облечен в бяла роба с червен кръст, е последовател на 
Аватар Единствения, върховен принцип на доброто, а Тафлур носи 
зелена роба с бял кръст и почита Илустра, богиня на живота и съпруга 
на Аватар. Спомняш си Ерис Магьосника като странно и капризно 
същество. Сега, при появата ти, той е малко нервен. Петзъбото колело 
на робата му показва, че се кланя на Бийтан Свободния. Зъбците са 
пет от десетте стрели на Безкрайните възможности, които клонят 
повече към доброто, отколкото към злото. Ти познаваш тези мъже и 
можеш да им се довериш. Сега, когато са те разпознали, те също 
пристъпват напред, за да те прегърнат за добре дошъл, зажаднели за 
новини. Разказваш им много неща и те на свой ред ти дават ценна 
информация. Премини на 66. 


79 

Закачаш куката в малка цепнатина, леко отпускаш въжето и 
внимателно се снижаваш в здрача, докато накрая стъпваш на една 
тераса под пътя. Малко по-надолу виждаш как пътят отново пресича 
челото на бездната. Ще ти трябва време, за да го достигнеш, но има 
надежда, че ще се промъкнеш незабелязан през него и ще 
продължиш спускането си. В дългите часове на трудното спускане 
ушите ти се приспособяват и към най-слабите шумове в тъмнината на 
бездната. От време на време заобикаляш някоя пещера или тераса. 
Шумовете на летящи неща стават все по-чести и силни. Тъмни сенки 
пробягват мързеливо в сумрака на Процепа. Тогава проехтява вик, 
отеквайки в далечната страна на каньона на километри разстояние. 
Голямо крилато чудовище е клъвнало и отстранило един орк от пътя. 
Изпълнен с решителност, продължаваш пътя си. Премини на 279. 


80 

Продължаваш да тичаш и твърде късно забелязваш издигнатата ниша 
в покрива на тунела. Поглеждаш нагоре, едва когато си под нея и 
един миниатюрен паяк пада върху обърнатото ти нагоре лице. 
Оставяш Фоксглъв да падне на земята без колебание и се мъчиш да 
го размажеш с длан. Паячето пробягва през косата ти, сетне в ухото 
ти, бягайки така бързо, че не можеш да го спреш. Ако имаш 
дроздовърха карфица, иди на 8. Ако нямаш, обърни на 28. 


81 
Почти целият ден минава, докато заобиколите и се изкачите от 
другата страна на долината. Лагерувате през нощта, необезпокоявани 
от никого, а на сутринта се насочвате към жертвите си. Докато 
приближавате лагера на орковете, откриваш, че е скрит от погледа от 
издадена напред скала. Един каменен връх наблизо обаче е удобна 
позиция за наблюдение и решаваш да го изкачиш. Обърни на 161. 


82 
Вождът се захилва подигравателно. 
- Скитник да притежава такава красива човешка робиня? - смее се 
той. -- Значи тя просто влезе в Процепа и те помоли да се грижиш за 


нея? - Отново се разнася смях. - Изглежда твърде апетитна, макар да 
е човешко същество. 

Той облизва устни, докато орковете се освобождават от впряга и 
започват да се приближават. Как ще постъпиш: ще им дадеш 
Фоксглъв с надеждата, че ще те пуснат да си идеш (122), ще кажеш на 
вожда, че ще му отстъпиш Фоксглъв, само ако те победи в 
единоборство (142), или ще ги нападнеш (162)? 


83 

Точно месец след смъртта на Касандра в Ирсмункаст пристига тялото 
на Глайвас без крака, ръце и глава. донесено от катафалка, влачена от 
сляп кон. Катафалката пристига без кочияш пред двореца и конят 
умира още впрегнат. Няма как да отгатнеш какво точно се е случило и 
дали Дорей льо Жун е споделил тъжната съдба на рейнджъра, но 
тайната, която Касандра отнесе със себе си в гроба, може би щеше да 
ти помогне да избегнеш смъртта на скъпия си и верен приятел. Ти се 
провали. 


84 
От време на време паякът се размърдва, като че ли да те подсети да 
живееш в страх. Вече не можеш да сториш нищо, за да го отстраниш. 
Ще трябва да продължиш с него. Обърни на 416. 


85 

Вечерта се молиш в храма на Куон и разголваш душата „си пред твоя 
бог Куон Изкупителя. Усещаш недоволството на божеството. Силата 
да правиш добро, която ти е дарена от вярата в него, е принизена. 
Фактът, че изоставяш Глайвас те прави същия като жестоките му 
похитители. Губиш 3 точки от вътрешната си сила. Ако не искаш да 
предизвикаш недоволството на твоя бог, трябва да се опиташ да 
спасиш доверения си приятел Глайвас Прехвърли се на 105. 


86 
Веднага щом проговаряш и те осъзнават, че си човешко същество, 
отношението им към теб се променя. Все още са предпазливи, но 
вече не искат да те убият. Отдава ти се възможност да ги огледаш по- 
отблизо. Воинът с меча е облечен в сива бронирана туника, а на 
гърдите му с бели конци е избродиран разгънат свитък. Знанията, 
придобити в библиотеката на Ирсмункаст, ти подсказват, че това е 
знакът на почитателите на бог Гаус, вълшебник на оръжието и патрон 
на мъдреците, който е бил принуден да прибегне до меча при 
слизането на Пантеона на Орб. Мъжът в бялата роба е свещеник. На 
гърдите му е изрисуван кръстът на Аватар. Третият е облечен в зелено 
и също е свещеник, въпреки че носи ризница. Той е поклонник на 
Илустра, богиня на Живота. Четвъртият е магьосник и последовател 
на един от боговете на Хаоса. Знакът на петзъбото колело обаче - 


символ на Безкрайните възможности - показва, че той върши по- 
скоро добри дела, отколкото зли. Направил си грешка, когато си ги 
нападнал, защото те са добри хора, освен ако не се преструват. Ако 
притежаваш умението шин-рен. иди на 126. Те искат да узнаят кой си, 
какво правиш и кой бог почиташ. Ще им кажеш ли истината (146) или 
ще използваш отровна игла, ако владееш това умение (318)? 


87 
Когато приближаваш естествения каменен свод, острият ти слух 
долавя два звука. Единият е издрънчаване на камък в камък, а 
другият - на метал в метал. Ако се интересуваш от първия, иди на 127. 
Ако те интересува вторият, премини на 147. 


88 

Без колебание бе оставил отпуснатото тяло на Фоксглъв да се свлече 
на земята, когато паякът полази лицето ти, но за твое най-голямо 
удивление, сега тя стои изправена и широка усмивка краси лицето й. 
Тя е донесла на Черната вдовица награда, далеч по-ценна от 
прочутия Скиптър на Ирсмункаст. Довела е неговия владетел, 
Отмъстителя, за да бъде неин роб и разменна монета в борбата й да 
завладее душите на съществата на Орб. Сега богинята може да те 
превърне в камък, само да пожелае. Дори не можеш да я лишиш от 
живота си, защото си загубил контрола над себе си. Движенията ти са 
подвластни на двете малки дъщери на богинята и те ще използват 
многобройните ти умения, за да носят злини на света. 


89 
Ако владееш умението да стреляш с отровни игли. иди на 189. Ако 


нямаш това умение, разбираш, че ще бъде невъзможно да 
изненадаш едната, без да поставиш нащрек другата. Ще трябва да 
разчиташ на бойните си умения, но коя първа ще нападнеш? Скачаш 
високо във въздуха, а те се обръщат към теб, силно изненадани. Ако 
ще нападаш елфата войник, иди на 209. Ако ще нападаш 
вълшебницата, премини на 229. 


90 

Предаваш се и една от вълшебниците обвива ръка около китката ти. 
От дланта й изникват железни пръчки, които бавно се извиват, докато 
стават като белезници. Не можеш да окажеш съпротива, когато те 
отвеждат на разпит. Ако владееш изкуството да се изплъзваш, иди на 
110. Ако не, няма спасение за теб. Ако се оставиш жив, ще те 
подложат на мъчения. Ето защо сам си отхапваш езика и кървиш до 
смърт както би направил всеки нинджа на честта. 


91 


Издаваш заповед за нападение и почти успявате да изненадате 
орковете. Изкачването по каменистия склон е трудно обаче и атаката 
ви се забавя, докато някои от конете се препъват и падат. Ако 
притежаваш умението да откриваш и обезвреждаш капани, иди на 
101. Ако не, обърни на 111. 


92 
Веднага щом махаш маскировката си, Сайл заповядва на орковете да 
те арестуват. Нямаш друг избор, освен да се биеш. Прехвърли се на 
162. 


93 
Наскоро след разсъмване срещате един фермер, излязъл на работа в 
полето. За него е чест да отведе теб и твоята пленница обратно в 
града с биволската си каруца. Чакаш в Тронната зала Касандра да се 
съвземе, когато един ефрейтор от Градската стража донася вест. 
Генерал Гуинет е тръгнала с двадесетина девици воини да пресрещне 
бойния отряд от оркове, който приближава града. След малко самата 
тя донася странни новини: 
- Когато приближавахме бойния отряд, орковете качиха Фоксглъв на 
един кон и го пришпориха с мечовете си. Конят препусна към нас, а те 
хвърлиха оръжието и избягаха. Като че ли само искаха да ни доставят 
изменницата Фоксглъв. Пуснахме ги да си вървят. Фоксглъв е 
задържана в дворцовата тъмница. 
Благодариш на Гуинет и издаваш заповед да доведат двете пленници 
в Тронната зала. Прехвърли се на 201. 


94 
Спускаш се към Фоксглъв и пристигаш, преди острието на Касандра 
да падне. Но за твой ужас Фоксглъв те сграбчва така, че не можеш да 
се отбраняваш. Касандра никога не е пропускала неподвижна цел и 
мечът й се забива в главата ти. Фоксглъв те предаде за последен път и 
ти умираш далеч от дома, във вечния мрак. 


95 
Стигате огромната бездна, без да си видял някои от черните елфи 
магьосници, които може би те търсят. Въздухът тежи от миризмата на 
сяра и амониева киселина. Застоял, горещ въздух се сипе от големите 
цепнатини, които прорязват безжизнената скала. Тук, на края на 


Недрата на Орб, няма диви животни, а само прах. На ръба на 
бездната спираш и поглеждаш надолу. Няма дъно, а ако има, то е 
потънало в мрак и е на километри надолу. На изток едва различаваш 
другата стена, която се издига на километър над теб като далечен 
облак. Има много виещи се стъпала и пътеки, които водят надолу по 
склона на стената на каньона. Има дори път, достатъчно широк за 
каруци и обсадни машини. Той се вие като змия в дълбините на 
земята. Навярно са били необходими неистови усилия, за да се 
издигнат на открито машините, които нападнаха града ти. Фоксглъв 
казва, че пътят минава покрай много скрити наблюдателни постове. 
Ще поемеш ли по някои от виещите се стъпала (415) или ще тръгнеш 
по пътя (7)? 


96 
Тунелът, в който се намирате, води към тераса над огромен открит 
подземен площад. Там растат дървета Гурука - хибрид между дървета 
и гъби, които виреят в огромни подземни пространства и се хранят от 
бактерии и тор на прилепи и други твари. Те приличат на големи 
неподвижни чудовища, изкривени в гротескни форми и вплетени 
едно в друго. Като че ли слънцето изведнъж е залязло и ги е лишило 
от движение. Площадът е толкова ярко осветен от пещи и пламтящи 
огньове, че очите ти, които дълго време са гледали в мрак, те болят. 
Площадът кипи от дейност. Оттук минава главният път от третото към 
четвъртото ниво, надолу по стълбата на Огнените великани. Не се 
вижда никаква охрана, само същества, които идват и си отиват. В 
далечния край на площада най-големият тунел и стълбище, които си 
виждал, водят надолу и се скриват в тъмното. Фоксглъв те 
предупреждава да не тръгваш по стълбата на Огнените великани, 
защото по средата тя се пази от истински великани. Те са слепи, но 
мълвата гласи, че Огнените великани от стълбата са надарени с шесто 
чувство и могат да усетят всеки, който няма работа на стълбата. По 
натрапниците те хвърлят огнени каменни блокове и ги размазват с 
железните си боздугани. По този начин поданиците, които нямат 
работа да напускат долните нива, си стоят долу, а външните 
натрапници не могат да проникнат навътре. Фоксглъв те моли да 
потърсиш тайното стълбище, което води към четвъртото ниво. Ще се 


вслушаш ли в съвета й (176) или ще рискуваш да тръгнеш по стълбата 
на великаните (196)? 


97 

Джуджетата-тролове започват да вият от недоволство и да вдигат 
тревога. Един от тях стъпква главата на Фоксглъв под краката си. 
Тичаш обратно по пътя към ръба на бездната и се надяваш да 
изчезнеш, преди да са те видели по-интелигентни врагове. Когато 
стигаш до ръба, крадешком поглеждаш през рамо. Под първия свод 
стои една фигура. Робата в зелено и лилаво сочи, че това е може би 
черна елфа, даже сестра на Нулак. Тя прикрива очи срещу слънцето и 
се е втренчила в теб. Отбележи си, че са те видели на пътя. Изчезваш 
от погледа й и завиваш по най-близката виеща се стълба, която води 
надолу между два хребета. Продължи на 375. 


98 
Едно прошепнато предупреждение достига до острия ти слух: 
- Убиец, ще се бием или ще го съсечем? 
В пещерата има поне двама, които говорят общоприетия език. Знаеш, 
че са на около дванадесет метра пред теб. Ще ги нападнеш ли (358) 
или ще ги попиташ кои са (58)? 


99 

Макар че си облечен в черния си нинджа костюм и се промъкваш в 
мрака като котка, много от живите същества тук са прекарали живота 
си в най-слаба светлина и едно от тях те забелязва, тутакси вдигайки 
тревога. Нямаш друг избор, освен да се върнеш по пътя, по който си 
дошъл, преследван от четири черни елфи, яхнали безкрили гущери- 
дракони, и свистенето на дузина опънати лъкове. Стрелите не те 
уцелват обаче и скоро отново стигаш наблюдателния пост на 
джуджетата-тролове. Ако си ловък акробат, иди на 119. Ако не си, ще 
трябва да се пребориш стях (139). 


100 
Още не си посегнал към шурикена, когато черната елфа вече е 
изрекла магията си. Тя мисли дори по-бързо и от теб, но това е, 


защото има два мозъка. Обвиваш с пръсти звездичката и извикваш от 
болка. Шурикенът е горещ като въглен. Изпускаш го на земята и той 
се превръща в течно желязо. Ако имаш в себе си други шурикени, те 
се топят през дрехите ти и се стичат по слабините. Губиш по 2 точки 
издръжливост за всеки шурикен, който носиш. Ако все още си жив, 
обгърнат от червена агония на болката, разбираш, че звездичките ти 
вече са безполезни. Отбележи си, че не разполагаш с никакви 
шурикени. Сестрата на Нулак не се е опитала да те убие в момент на 
агония и безпомощност. Вместо това тя посочва тунела срещу теб 
вляво. Ще влезеш ли в него, както те подканва тя (352), или ще се 
опиташ да тръгнеш по другия свободен изход, който е зад теб вляво 
(220)? 


101 
В последния момент разбираш, че пръстта пред отбранителните 
насипи е била разровена наскоро. Дръпваш юздите на коня и 
изреваваш: 
- Стой! 
Няколко от конете заорават напред и падат в ямите пълни с шишове, 
които орковете са приготвили под командването на водача им. Тя е 
жената в странната ризница на люспи, която ги държи в отбрана със 
силата на меча си. Той блести с леден блясък, а острието му е 
обсипано със скреж. Орковете ви замерят с вихрушка от стрели и 
няколко девици воини падат. Как ще постъпиш: ще отмениш атаката 
(121), отново ще нападнеш, както сте на конете (131), или ще слезете 
от конете, за да довършите започнатото нападение (141)? 


102 
Кочияшът орк хвърля поглед към лорд Сайл; групата чака да види как 


ще реагира господарят им на тази заплаха от устата на един скитник 
от бордеите. Отначало лорд Сайл изглежда смутен, но после го 
обхваща яд. Хитра усмивка плъзва по издупченото му лице. 

- Черната вдовица да е поверила любимката си в ръцете на един 
скитник от второто ниво? Най-добре е дамата да изчакате в моите 
тъмници, докато изпратя вест на Черната вдовица. 

Орковете се измъкват от впряга. Какво ще направиш: ще им 
разкриеш, че си човешко същество, а не скитника (92) или ще кажеш, 
че си черна елфа вълшебница, която е била прокълната и превърната 
в обикновен скитник, но не е загубила магьосническата си сила (112)? 


103 
Касандра се изсмива и отвръща: 
- Какво ги е грижа черните елфи за Касандра? Парче по парче да ме 
режеш, пак няма да ги трогнеш. Не, ще трябва да отнесеш Скиптъра в 
Недрата на Орб. Ако обичта на доверен приятел значи нещо за теб, 
Владетелю, трябва да спасиш предводителя на рейнджрите Глайвас, 
иначе с нищо не си по-добър от тези, които го държат в плен на 
вечния мрак. 
Продължи на 123. 


104 
Първият паяк, който напоследък бе изпаднал в летаргия, отново се 
активизира и усещаш как започват заедно да си прояждат път до 
мозъка ти. Изведнъж чуваш в главата си да бучи глас: 
- Това е гласът на Нулак, Аз, която владея в злоба и завист, върховна 
кралица над всички, които следват пътищата на злобата. Знай, че 
моето докосване е отрова, а думите ми вкаменяват. 
При тези думи чувстваш как плътта ти се превръща в камък. Чрез 
своите дъщери, Нулак е успяла да превземе мозъка ти. Ако Фоксглъв 
е стеб, иди на 88. Ако не е, продължи на 108. 


105 
Не можеш да искаш друг да сподели с теб опасностите, които крие 
Процепа. Фоксглъв трябва да дойде с теб като наказание за това, че е 
изменила на града в труден момент. Тя може да ти е от полза. Но 


няма смисъл да вземаш въоръжен отряд. Колкото и хора да тръгнат, 
ще са по-малко от обитателите на Процепа. Най-важното ти оръжие е 
ловкостта. Вземаш Скиптъра и го загъваш в черен плат, после го 
скриваш в своя нинджа костюм. Казваш на Гуинет да разпространи 
новината, че си тръгнал да посрещнеш двама спасители на града, а 
всъщност поемаш към най-непрогледната яма на злото - Недрата на 
Орб. Вземаш и още един предмет от царските оръжия - факела 
Лумен, абаносов прът, който завършва с конусовиден алабастър. 
Когато алабастърът се докосне, започва да излъчва постоянна 
светлина, която ще бъде безценна във вечния мрак на Процепа. 
Продължи на 145. 


106 
Предаваш се на нападателите, а те започват да обсъждат дали да те 
оставят жив или не. Разбираш, че не са лоши хора, колкото и да са 
могъщи и бързи при отреждането на смъртно наказание на всеки, 
който се изпречи на пътя им. Решаваш да им разкриеш кой си и с 
какво си се заел. Обърни на 16. 


107 
Стигаш до върха на каньона, преди преследвачите да се появят долу 
на пътя, и поемаш по най-близката от по-малките виещи се стълби. Те 
се спускат надолу между два хребета. Обърни на 375. 


108 
Черната вдовица се е сдобила с много по-голяма награда от 
безценния Скиптър на Ирсмункаст. В нейни ръце е Властелинът 
Отмъстител, който ще й бъде роб и разменна монета 8 борбата за 


надмощие над душите на обитателите на Орб. Сега богинята може да 
те превърне в камък, само ако поиска. Дори не можеш да я лишиш от 
живота си, защото си загубил самоконтрол. Движенията ти са 
подвластни на двете малки дъщери на богинята и те ще използват 
многобройните ти умения, за да подчинят света на злото. 


109 

Точно когато вдигаш веригата, елфата войник запява натрапчива 
мелодия, която едновременно привлича и отблъсква. Използваш това 
разсейване и се оттегляш до вратата. Ако Фоксглъв те чака и носиш 
кожите на скитник, можеш да се престориш на такъв, а нея да 
преоблечеш като робиня, ако желаеш (149). В противен случай 
можеш да убиеш черните елфи и да им вземеш дрехите (169) или, ако 
си сам, да използваш маскировката на скитника. Ако ще се маскираш 
като скитник, отбележи си този факт в дневника. а сетне напусни 
пещерата-къща и продължи на 319. 


110 
Ако Фоксглъв е била с теб, когато си се предал, иди на 290. В 
противен случай, мини на 310. 


111 
Твърде късно разбираш, че пръстта пред отбранителните насипи е 
била разровена наскоро. Първата вълна от конници, включително и 
твоят бял боен жребец, заорават в клопката. Това е яма пълна с 
шишове, които убиват много от конете. Вихрушка от стрели на 
орковете убива няколко девици воини и чуваш как Гуинет заповядва 
отстъпление. Орковете излизат иззад насипите и пъплят напред. 


подканяни към победа от жената в странна ризница на люспи. Ти си 
попаднал под собствения си кон и въпреки че не си лошо ранен, си 
безпомощен. Жената воин си пробива път сред орковете и допира 
меч в гърлото ти. Острието му е покрито със скреж и смразява кръвта 
ти. Продължи на 151. 


112 
Лорд Сайл изглежда малко смутен. Ясно е, че не може да вземе 
решение и орковете му не се приближават повече. 
- Остави я при мен, докато се върнеш при Черната вдовица и доведеш 
стража. На третото ниво има много изменници и жители на 
Равнината. Опасно е за вас. 
Решаваш да блъфираш. 
- Нима ще посмееш да оскверниш любимката на Черната вдовица? 
- Не съм казал такова нещо. 
Лорд Сайл явно има мръсни намерения и сега изглежда съвсем 
объркан. 
- Ще съобщя за това на Черната вдовица. Всички ще бъдете наказани - 
заплашваш ти. 
Надига се вой на ужас и някои от орковете започват да кълнат Сайл. 
Изведнъж кочияшът надава вик и забива бронзовия си рог във врата 
на лорд Сайл. Той изревава и двамата се срутват на земята, вкопчени 
един в друг. Другите се присъединяват или изчакват да видят коя 
страна ще надвие тези, които подкрепят Сайл или онези, които са 
жадни за промяна. Хората на Сайл са по-малко, но собствената му 
сила е неимоверна. Докато забързано си тръгваш, кочияшът 
изкрещява. Пробиваш си път през биещите се оркове и си плюеш на 
петите. Прехвърли се на 52. 


113 
Касандра не казва истината. Би убедила всеки друг в искреността си, 
но начинът, по който се опитва да задържи изпитателния ти поглед, 
показва, че лъже. Вярно е, че тя е по-смела и от лъв, рискувала е 
всичко, за да дойде в Ирсмункаст. Влязла е в устата на лъва, но тя и 
преди е убивала лъвове. Тя лъже, когато казва, че е поела риска 
заради паричната награда. А всъщност - забила поглед не в 


истинското ти око, а в смарагдовата Сфера - тя копнее за живота ти 
като възмездие за това, че уби приятеля й варварин. Явно ламти за 
Сферата, която искри от благородното ти лице. Продължи на 123. 


114 

Изригва искряща светлина, която е така ярка, че почти те зашеметява 
и обездвижва. Премигваш с очи и разбираш, че Касандра и Тютчев са 
го очаквали. Те са гледали към Фоксглъв не от интерес към нея, а 
просто, за да избегнат зашеметяващата светлина, предизвикана от 
магията на Таум. Сега те се впускат в атака. Черната роба на Тютчев 
сякаш още повече затъмнява мрака около него. Касандра както 
винаги се движи с грацията и бързината на пантера. Имащ късмет, че 
не гледаше към Таум. защото иначе щеше да си вкаменен от блясъка. 
Той подхваща нова магия. Ако още имаш шурикени, ще хвърлиш ли 
един по него (154). или ще се преместиш наляво, така че Касандра и 
Тютчев да останат между теб и господаря на илюзиите (174)? 


115 
На сутринта Фоксглъв е унила, почти съкрушена. Отказва дори да те 
погледне. Ако сърцето ти се размекне и Й дадеш утехата, която тя 
желае, иди на 305. В противен случай се примири, че останалата част 
от пътуването ще премине в студено мълчание. Обърни на 95. 


116 
Тунелът, в който се намираш, води към тераса над огромен открит 
подземен площад. Там растат дървета Гурука - хибрид между дървета 
и гъби, които виреят в огромни подземни пространства и се хранят от 
бактерии и тор на прилепи и други твари. Те приличат на големи 


неподвижни чудовища, изкривени в гротескни форми и вплетени 
едно в друго, като че ли слънцето изведнъж е залязло и ги е лишило 
от движение. Площадът е толкова ярко осветен от пещи и пламтящи 
огньове, че очите ти, които дълго време са гледали в мрак, те болят. 
Площадът кипи от дейност. Оттук минава главният път от третото към 
четвъртото ниво, надолу по стълбата на Огнените великани. Не се 
вижда никаква охрана, само хора, които идват и си отиват. В 
далечния край на площада най-големият тунел и стълбище, които си 
виждал, водят надолу и се скриват в тъмното. Ще се опиташ ли да 
пресечеш площада (196) или ще потърсиш задни стълби, отвеждащи 
долу към четвъртото ниво (176)? 


117 
Готов си за битката, но вместо да нападне, най-близкият неприятел 
смачква главата на Фоксглъв под краката си. Ще нападнеш ли (207) 
или ще побегнеш (227)? 


118 
Сребърното копие със змийска глава пада на земята до теб и се 
търкулва, без да те засегне, но сега воинът напада. Замахва към 
сърцето ти и мечът му е омагьосан сам да попада в целта. Опитваш се 
да блокираш удара. Защитата ти е 6. Ако успееш, иди на 158. Ако не, 
прехвърли се на 178. 


119 
Втурваш се право срещу един от джуджетата-тролове, който е опънал 
веригата за да те стигне. Отскачаш в чисто и изпънато салто и се 
приземяваш зад смаяния звяр. Преминал си наблюдателния пост и 


продължаваш нагоре по пътя, надявайки се да стигнеш обратно до 
ръба на Процепа и да се спуснеш в него по по-слабо обитаван път. 
Студенокръвните гущери-дракони започват да изостават и ти се 
измъкваш. Отбележи си, че са те видели на пътя и премини на 375. 


120 
При първото ти движение черната елфа прокарва ръка пред тялото 
си. Става невидима. Окото й не трепна, преди да изчезне. Ако 
смарагдовата Сфера е все още в очната ти кухина, премини на 260. 
Ако не е, обърни на 280. 


121 
Решаваш, че повече кръвопролития са безсмислени и прекратяваш 
атаката. Гуинет недоволства, но ти казваш на Фоксглъв, че ще получи 
желаната от нея амнистия. Връщаш се в града и чакаш пристигането 
на бойния отряд. Обърни на 41. 


122 
Вождът подканя Фоксглъв да се качи да него на колесницата и 
забранява на орковете да я докосват. Пускаш веригите на земята. Ако 
си омагьосан от Фоксглъв, иди на 262. Ако не си, прехвърли се на 282. 


123 
- Какяа е твоята роля в играта, изменнице? - обръща се към Фоксглъв 
Гуинет. 
- Не участвам в никакъв тъмен замисъл. Когато собственият ми град 
хлопна вратите пред мен, избягах в Процепа да диря помощ, но 
намерих само жестокост, която не е за вярване. 
Гуинет е по-разярена от всеки друг път. Тя беснее: 
- Долен червей! Избяга при тези, за които отвори градските порти, 
когато бяхме под обсада, но те вече нямат нужда от теб. Нуждаели са 
се от тебе, само докато беше вътре в града, Фоксглъв. Ти нямаш нито 
умения на воин, нито на вълшебница, нито свещена сила. Имаш само 
низката хитрост на мръсна, отровна жаба. 
Казваш на Гуинет да се успокои и питаш Фоксглъв защо е тук. 
- Против волята ми, Господарю. Аз съм безпомощен залог в мръсна 


игра. 
Прехвърли се на 173. 


124 
Авантюристите са отвратени от случилото се. Тайболт тъжно 
промърморва нещо за изгубената ти душа, а Тафлур предлага да се 
подложиш на прогонване на злата сила при първа възможност. Нито 
той, нито Тайболт могат да избършат това извън храм, затова трябва 
да продължиш, осланяйки се на надеждата. От време на време 
паякът се размърдва, за да е сигурен, че живееш в страх. 
- Нищо не може да се направи. Трябва да продължим - казваш смело 
ти. 
Мини на 164. 


125 

От незапомнени времена Процепът е котел на злото. Там се плодят 
всякакви зли и свръхестествени твари, които, излизайки от тъмната 
бездна, се стичат в безконечен жлъчен поток по земите на хората. 
Черни елфи, сестри на Нулак, оркове, Старци, синове на Нил, чумави 
тролове - това са само някои от обитателите на безкрайния мрак. 
Самата бездна е като огромна паст, чиито стени са прорязани от 
катакомби от естествени подземия и пещери, простиращи си чак до 
сърцето на Орб. Един цял човешки живот не стига да се разучат 
всички ниши и катакомби. Решаваш да тръгнеш от северния край на 
Процепа. Обърни на 165. 


126 
Тренировката на сърцето ти казва, че четиримата - с изключение 


може би на магьосника, който е много непостоянен и капризен, но не 
е съвсем лош - са добри и смели хора. Можеш да им се довериш. 
защото те няма да те излъжат. Казваш им, че си самият Властелин на 
Ирсмункаст и че си тръгнал по дирите на приятеля си Глайвас. Ако в 
предишните си приключения си се срещнал с група Авантюристи, 
попаднали под въздействието на магията Зловонни пари, хвърлена от 
собствения им магьосник Ерис, и ако си надвил не-мъртвия 
военачалник, който ги нападаше, иди на 18. Ако не, воинът размахва 
меча си към теб и казва: 

- Повелител на мъже и жени. 

Започваш все повече да харесваш четиримата Авантюристи. Обърни 
на 246. 


127 
Вдигаш поглед и виждаш отломък,който се е откъснал от стената на 
каньона, да лети надолу по скалата, за да се приземи в краката ти. В 
същия миг една томахавка разцепва въздуха срещу теб. Извръщаш се, 
но твърде късно. Ако владееш умението да улавяш стрели и 
смарагдовата Сфера все още е в окото ти, иди на 167. Ако не, 
премини на 187. 


128 
Смъртта е мигновена. Мечовете се спускат по-бързо от вятъра и 
разсичат предпазителите на вдигнатите ти ръце, сетне самите ти ръце 
и почти цялото тяло. Сестрата на Нулак събира частите от тялото ти, за 
да ги използва в тайна магия. 


129 
Елфата войник тъкмо се кани да стане и да запее, когато 
вълшебницата леко докосва ръката й и слага пръст на устните й. И 
двете чуват звън на вериги и се обръщат, за да те нападнат. Елфата 
войник е първа. Ако умееш да боравиш с утробни игли, иди на 269. 
Ако не, ще се биеш с елфата войник. Премини на 209. 


130 
Дори великаните човекоядци разбират, че си сбъркал. 
- Умри, осквернителю - изрича един от тях. 
- Как смееш да изговаряш това име тук - разярено казва другият. 
Заповядват да те убият. Остриетата на копията замахват към теб. 
Избягваш ги умело, но скоро усещаш ръката на една от вълшебниците 
върху рамото си. От дланта и сякаш изникват железни пръчки, които 
се забиват в тялото ти и тя те издига над земята, откъдето не можеш 
да я събориш. Бориш се, но копията те разкъсват Падаш на земята, 
заприличал на кървава пихтия. Краят ти настъпва във вечния мрак, 
далеч от дома. 


131 

Веднага щом се прегрупирате, нападате отново, надявайки се да 
прескочите ямата. Белият ти боен жребец е напрегнал всеки нерв при 
прескока, само за да падне в една мрежа, опъната от другата страна 
на трапа. Мнозина се намушват на шишовете и отново стрелите на 
орковете вземат жертви. Жената воин повежда такава атака, че 
останалите конници могат само да отстъпят, а ти лежиш безчувствен 
на земята, ударил главата си в един камък при падането. Когато 
идваш на себе си, усещаш меча на жената воин, опрян във врата ти. 
Покритото със скреж острие смразява кръвта ти. Премини на 151. 


132 
Когато вижда успеха ти, лорд Сайл изревава на орковете да се 
изтеглят встрани. Той се осмелява да излезе в единоборство срещу 
теб, макар и да е станало ясно, че не си никакъв скитник. Обърни на 
152. 


133 
Гуинет излиза напред и хваща в железен юмрук ръката на Фоксглъв. 
Тя изкрещява от страх, но чертите на Гуинет са застинали в решителна 
гримаса. Тя повлича плачещата жена далеч от очите ти. Плачът се 
чува от коридора, но изведнъж секва. Гуинет се завръща в Тронната 
зала сама. Премини на 163. 


134 
Странните жестикулации на Таум са чудна гледка. Точно когато се 
спускаш да го нападнеш, изригва искряща светлина, която е така ярка, 
че почти те зашеметява и обездвижва. Премигваш с очи и разбираш, 
че Касандра и Тютчев са го очаквали. Те са гледали към Фоксглъв не 
от интерес към нея, а просто, за да избегнат зашеметяващата 
светлина, предизвикана от магията на Таум. Сега те се впускат в атака. 
Черната роба на Тютчев сякаш още повече затъмнява мрака около 
него. Касандра както винаги се движи с грацията и бързината на 
пантера. Разбираш за всичко това от звуковете, които чуваш, защото 
си временно заслепен и неподвижен. Политаш назад, но калената 
стомана на Тютчев и Касандра разкъсват вътрешностите ти. Умираш 


далеч от дома, във вечния мрак. 


135 
Събужда те вой на вълци и с изненада откриваш, че Фоксглъв е 
станала и стои недалеч от теб. 
- Толкова се страхувам, Отмъстителю. Едва не крещя от ужас. 
Гласът Й звучи много уплашено. Как ще реагираш: ще й дадеш 
утехата, която желае (305), отново ще заспиш (155) или ще останеш 
буден до разсъмване, когато ще можете да продължите (115)? 


136 
Тунелът, в който се намирате, води към тераса над огромен открит 
подземен площад. Там растат дървета Гурука - хибрид между дървета 
и гъби, които виреят в огромни подземни пространства и се хранят от 
бактерии и тор на прилепи и други твари. Те приличат на големи 
неподвижни чудовища, изкривени в гротескни форми и вплетени 
едно в друго, като че ли слънцето изведнъж е залязло и ги е лишило 
от движение. Площадът е толкова ярко осветен от пещи и пламтящи 
огньове, че очите ти, които дълго време са гледали в мрак, те болят. 
Площадът кипи от дейност. Оттук минава главният път от третото към 
четвъртото ниво, надолу по стълбата на Огнените великани. Не се 
вижда никаква охрана, само хора, които идват и си отиват. В 
далечния край на площада най-големият тунел и стълбище, които си 
виждал, водят надолу и се скриват в тъмното. Фоксглъв те 
предупреждава да не тръгваш по стълбата на Огнените великани, 
защото по средата тя се пази от истински великани. Те са слепи, но 
мълвата гласи, че Огнените великани от стълбата са надарени с шесто 
чувство и могат да усетят всеки, който няма работа на стълбата. По 


натрапниците те хвърлят огнени каменни блокове и ги размазват с 
железните си боздугани. По този начин поданиците, които нямат 
работа да напускат долните нива, си стоят долу, а външните 
натрапници не могат да проникнат навътре. Фоксглъв ви моли да 
потърсите тайното стълбище, което води към четвъртото ниво. Ще се 
вслушате ли в съвета й (236) или ще рискувате да тръгнете по 
стълбата на великаните (216)? 

Това е труден ход срещу такъв враг, който е майстор на секирата. 
Защитата на джуджето-трол е 7. Ако успееш, той пада по гръб и имаш 
време да вдигнеш Фоксглъв и да се изтеглиш от обсега му; иди на 
177. Ако не успееш, джуджето-трол те удря със секирата си. Губиш 5 
точки издръжливост и ако още си жив, отиваш на 157. 


138 
Сребърното копие със змийска глава се забива в ръката ти. Губиш 4 
точки издръжливост. Ако още си жив, воинът сега напада. Замахва 
към сърцето ти, а мечът му е омагьосан сам да намери целта. 
Опитваш се да блокираш удара. Защитата ти е 6. Ако успееш, 
прехвърли се на 158. Ако се провалиш, отиди на 178. 

Ще трябва да повалиш поне едно от джуджетата-тролове, за да 
проникнеш покрай тях и да избегнеш челюстите на гущерите- 
дракони. Имаш време само за три добре премерени удара, преди 
гущерите-дракони да те застигнат. Решаваш да атакуваш един от тях с 
комбинация, която да го повали. Коя Комбинация от три удара от 
Пътя на тигъра ще избереш: ритник «двузъба мълния», удар с ръка 
«ухапване на кобра» и хвърляне «драконова опашка» (159), ритник 
«крилат кон», удар с ръка «тигрова лапа» и хвърляне «водовъртеж» 
(179) или удар «тигрова лапа», следван от два бързи последователни 
ритника «тигров скок» (199)? 

Робата на Фоксглъв шумоли тихо, докато те следва, а изисканата Йй 


походка е в крак с твоята. Ако и двамата сте били забелязани, когато 
сте минавали през Свещената гробница на второ ниво, мини на 240. 
Ако не сте, отиди на 370. 


141 

Девиците воини слизат от конете и в гъсти редици напредват 
решително, скрити зад ромбоидните си щитове. До една калени в 
битките ветерани, те успяват с лекота да прехвърлят ямата-капан, 
прескачайки шишовете, и да пристъпят в атака. Жената воин, която 
командва орковете. енергично ги призовава към бой, но те не са 
никаква заплаха за войските на Гуинет. Виждаш как Фоксглъв я хваща 
за рамото и прошепва нещо в ухото й и тя с явно недоволство 
заповядва отстъпление. Решаваш да върнеш орковете обратно в 
Процепа, като ги предупреждаваш, че ако отново пристъпят 
границата, ще бъдат избити безмилостно. Прехвърли се на 201. 

Кочияшът се провиква: 

- Скитникът призовава на двубой великия лорд Сайл, най-силният 
сред силните. 

Разнася се буен смях и подигравателно ръкопляскане. Лорд Сайл 
сваля наметалото си и виждаш туловище, покрито с грозни белези - 
трофеи от многото битки. Той застава пред теб с ръце на хълбоците, 
като борец. Висок е колкото теб, нещо необичайно за орк. Какво ще 
избереш: ритник «двузъба мълния» (362), удар с ръка «тигрова лапа» 
(382), ритник «вършачка на Куон», ако си го научил от мистика Тогова 
(12). или хвърляне «тигрови зъби» (32)? 

Уведомяваш Фоксглъв, че засега ще остане под опеката на жената 
воин Касандра и очакваш от нея да изкупи, ако може, греховете си с 
достойно държане. Фоксглъв пребледнява и те гледа умолително, но 
ти не променяш решението си, въпреки че виждаш злата усмивка на 
лицето на Касандра. Отбележи си, че Фоксглъв ще се върне в Процепа 
с Касандра. Обърни на 163. 


144 
Тези хора са ти познати. Поздравяваш ги. Това са Ерис Магьосника, 
двамата свещеници Тайболт и Тафлур, както и воинът Веспърс. Ти ги 
спаси от ужасно нещастие, а Тайболт те излекува от чумата. Сега те са 
облечени както едно време. Веспърс е със сива бронирана туника, 
върху която с бели конци е избродиран разгънат свитък. Знанията, 
придобити в библиотеката на Ирсмункаст. ти подсказват, че това е 
знакът на почитателите на бог Гаус, Вълшебник на оръжието и патрон 
на мъдреците, който е бил принуден да прибегне до меча при 
слизането на Пантеона на Орб. Тайболт, облечен в бяла роба с червен 
кръст, е последовател на Аватар Единствения, Върховен принцип на 
доброто, а Тафлур носи зелена роба с бял кръст и почита Илустра, 
богиня на Живота и съпруга на Аватар. Спомняш си Ерис Магьосника 
като странно и капризно същество. Сега, при появата ти, той е малко 
нервен. Петзъбото колело на робата му показва, че се кланя на 
Бийтан Свободния. Зъбците са пет от десетте стрели на Безкрайните 
възможности, които клонят повече към доброто, отколкото към 
злото. Ти познаваш тези мъже и можеш да им се довериш. Лицата им 
са много смешни, когато разбират с кого са се сблъскали. Те се 
строяват за битка и ти се присъединяваш. На лицата им е изписан 
страх, но той бързо прераства в гняв, когато Тютчев казва: 
- Чудя се как се осмелявате да ни предизвиквате. Нямате никаква 
мощ. Касандра и аз сме по-опасни бойци от вас, а ти, непостоянен 
Ерис, не можеш да се мериш с магиите на Таум. 
Тафлур започва да напява благословия в името на Илустра. 
- Значи раната е още люта, така ли? - пита Таум, опитвайКи се да го 
разсее. 
Касандра казва: 


- Първожрицата е мъртва. Събитията не могат да се върнат назад. Ние 
не търсим възмездие от поклонниците на богинята на Живота. 

- Вие, които почитате Анархил, не можете да задържите една мисъл в 
главата си повече от минута - изрича царствено Тайболт. - Но ние 
търсим възмездие от всички, които почитат безумния бог Анархил. 

Те дори не говорят с теб. Разбираш, че враждата между тези хора има 
дълбоки корени. Изведнъж забелязваш, че гобленът върху едната 
стена на помещението започва да се огъва сякаш под силен вятър. 
Премини на 34. 

От незапомнени времена Процепът е котел на злото. Там се плодят 
всякакви зли и свръхестествени твари, които, излизайки от тъмната 
бездна, се стичат в безконечен жлъчен поток по земите на хората. 
Черни елфи, сестри на Нулак, оркове, Старци, синове на Нил, чумави 
тролове - това са само някои от обитателите на безкрайния мрак. 
Самата бездна е като огромна паст, чиито стени са прорязани от 
катакомби от естествени подземия и пещери, простиращи си чак до 
сърцето на Орб. Един цял човешки живот не стига да се разучат 
всички ниши и катакомби. Решаваш да тръгнете от северния край на 
Процепа. Обърни на 185. 


146 
Казваш им, че си самият Властелин на Ирсмункаст и си тръгнал да 
спасиш приятеля си рейнджъра Глайвас. Ако в предишните си 
приключения си се срещнал с група Авантюристи, попаднали под 
въздействието на магията Зловонни пари, хвърлена от собствения им 
магьосник Ерис, и ако си надвил не-мъртвия военачалник, който ги 
нападаше, иди на 78. Воинът размахва меча си срещу тебе и казва: 
- Повелител на мъже и жени. 
Започваш все повече да харесваш тези четирима Авантюристи. 
Продължи на 246. 

Стъргането на метал в метал приковава вниманието ти. Тутакси 
нащрек, виждаш един дивашки образ, който те наблюдава иззад 


естествения свод от камък. Фигурата запраща томахавка по теб със 
забележителна ловкост, но ти имаш време да се наведеш, докато тя 
лети във въздуха, а после се удря в скалата зад теб. Приклякаш, 
когато виждаш малък къс скала да лети към главата ти. Скалата се 
разбива на парчета в камъка зад тебе. Стъргането на метал, което си 
чул, е дошло от веригите, с които нападателите ти са вързани към 
свода. Пет джуджета-тролове - дебели, но силни мелези с месести 
лица са разположени в редица през пътя под втория свод. Те са 
вързани с вериги към наблюдателния пост като кучета, но 
застрашително се спускат напред с гигантски тромави крачки. Ще се 
приближиш ли, за да ги нападнеш (207) или ще избягаш (227)? 

Мечовете се спускат по-бързо от вятъра, одраскват гърдите ти и се 
връщат в първоначалното положение, преди да имаш време да 
помислиш. Ако преминеш между статуите, ще те разсекат на две. 
Нямаш друг изход, освен да напуснеш по тунела, посочен от сестрата 
на Нулак. Докато отново прекосяваш пещерата, тя предизвиква 
вихрушка от остри медни стърготини, които се надигат от земята и се 
забиват в плътта ти. Залитайки, минаваш през входа на тунела. Губиш 
3 точки издръжливост. Ако още си жив, отиди на 352. 

Фоксглъв все още те чака. Тя съвсем се е изгубила и ще трябва да 
разчита на теб, ако иска някога да напусне Процепа. Тя се отдръпва 
ужасена, когато те вижда да се тътриш с кожите на скитник, но щом 
чува гласа ти, въздъхва облекчено. Когато Й показваш веригите обаче, 
не приветства идеята да бъде третирана като робиня. Убеждаваш 


нацупеното момиче, че го правиш само, за да можете незастрашени 
да навлезете по-дълбоко в Недрата на Орб. Слагаш веригите около 
китките й и я подкарваш пред себе си, също като истинска робиня. 
Прехвърли се на 289. 

- Тогава се моли, кажи на глас седемнадесетия обред за отравяне на 
врага - нарежда една от елфите. 

Ти, разбира се, даже и не знаеш за съществуването на такъв обред. 
Самите елфи също са наясно с това. Заповядват да те убият. 
Остриетата на копията замахват към теб. Избягваш ги умело, но скоро 
усещаш ръката на една от вълшебниците върху рамото си. От дланта 
й сякаш изникват железни пръчки, които се забиват в тялото ти и тя те 
издига над земята, откъдето не можеш да я събориш. Бориш се, но 
копията те разкъсват. Падаш на земята, заприличал на кървава 
пихтия. Краят ти настъпва във вечния мрак, далеч от дома. 

Вдигаш поглед към ликуващите и жестоки очи на жената воин и 
разпознаваш стар враг. Гуинет и девиците не могат да ти помогнат 
сега. Извикваш им команда да се завърнат в Ирсмункаст и да се 
погрижат за отбраната на града. Когато те си отиват, Касандра отново 
те събаря на земята, където си безпомощно прикован от смрадливи 
оркове. Двама от тях държат главата ти, а тя вади Ледения си меч и 
казва: 

- Това еза моя приятел Олвар, когото ти уби в Планините на зрака. 

Тя поставя върха на заскрежения си меч върху блестящата зелена 
Сфера, която имаш вместо око. Безмилостно забива острието в 


лицето ти и го върти, докато освобождава Сферата, а ти агонизираш 
от болка. Изсмивайки се злорадо, тя прибира скъпоценния камък. 
Вече не ще можеш да виждаш невидими неща от други равнини и 
останал само с едно око, няма да имаш точна преценка за 
разстоянията. Отбележи си, че си останал без смарагдовата Сфера. 
Извади по 1 точка от всичките си показатели, докато не си възвърнеш 
Сферата. Отиди на 273. 

Лорд Сайл сваля наметалото си и виждаш туловище, покрито с грозни 
белези - трофеи от многото битки. Той застава пред теб с ръце на 
хълбоците, като борец. Висок е колкото теб, нещо необичайно за орк. 
Какво ще избереш: ритник «двузъба мълния» (362), удар с ръка 
«тигрова лапа» (382). ритник «вършачка на Куон», ако си го научил от 
мистика Тогова (12). или хвърляне «тигрови зъби» (32)? 

Фоксглъв излиза от Тронната зала с цинична бързина, и ти 
заповядваш екскорт от девици воини да я изпроводи до градските 
порти, за да я предпазиш от нападение с камъни. Гуинет е явно много 
ядосана, но ти изтъкваш, че Фоксглъв няма да посмее да се върне. 
- Поне не и докато интригите и не те свалят от престола - казва 
мрачно Гуинет. 
Отиди на 163. 

Ако ти е останал само един шурикен, иди на 47. Ако имаш повече от 
един, мини на 166. 

Събуждането ти наистина е грубо, защото Фоксглъв е забила 
отровната кама във вътрешностите ти. Ако имаш имунитет срещу 
отрови, иди на 412. Ако нямаш, осъзнаваш в последния момент, че 
Фоксглъв е откраднала Скиптъра и с негова помощ ще стане тиранин 
на прекрасния ти град Ирсмункаст. 

Тунелът, в който се намирате, води към тераса над огромен открит 
подземен площад. Там растат дървета Гурука - хибрид между дървета 
и гъби, които виреят в огромни подземни пространства и се хранят от 
бактерии и тор на прилепи и други твари. Те приличат на големи 
неподвижни чудовища, изкривени в гротескни форми и вплетени 
едно в друго, като че ли слънцето изведнъж е залязло и ги е лишило 
от движение. Площадът е толкова ярко осветен от пещи и пламтящи 
огньове, че очите ти, които дълго време са гледали в мрак, те болят. 
Площадът кипи от дейност. Оттук минава главният път от третото към 
четвъртото ниво, надолу по стълбата на Огнените великани. Не се 
вижда никаква охрана, само хора, които идват и си отиват. В 
далечния край на площада най-големият тунел и стълбище, които си 
виждал, водят надолу и се скриват в тъмното Ще се опитате ли да 
пресечете площада (216) или ще потърсите тайна стълба, отвеждаща 
надолу към четвъртото ниво (236)? 

Ударът на тежката секира те изхвърля назад. Фоксглъв е незащитена. 
Вместо да те нападне, най-близкото джудже-трол размазва главата 
на Фоксглъв под краката си. Ще го нападнеш ли (207) или ще 


побегнеш (227)? 

Разнася се мощен звук от удара на меча по наръкавника ти. Политаш 
назад. Острието обаче замръзва във въздуха. Гледаш воинът право в 
лицето, което е изкривено от усилие. Ако в предишните си 
приключения си се срещнал с група Авантюристи, попаднали под 
въздействието на магията Зловонни пари. хвърлена от собствения им 
магьосник Ерис, и ако си надвил не-мъртвия военачалник, който ги 
нападаше, иди на 18. Ако не, какво ще направиш: ще кажеш, че не им 
желаеш злото (218), или ще вземеш инициативата в свои ръце и 
отново ще нападнеш (238)? 

Впускаш се в действие с шеметна скорост. Врагът те заклещва от 
двете страни и само една грешка би довела до сигурна гибел. Ако 
промениш решението си и пожелаеш да се хвърлиш от пътя надолу в 
бездънната тъмнина на бездната, иди на 219. В противен случай 
нямаш избор, освен да се биеш. Отдръпваш се. за да нанесеш първия 
удар и не даваш никаква възможност на джуджето-трол да те докачи 
със секирата. Ритникът «дбузъба мълния» е твърде рискован срещу 
такова огромно чудовище и той не помръдва след двойния ритник. 
Ударът с ръка «ухапване на Кобра» обаче го кара да се превие от 
болка и ударът ти хитро се стоварва точно под гръдната кост. Ако 
владееш юби-джуцу, иди на 239. Иначе атаката ти е обречена на 
провал, когато се плъзваш под туловището на мелеза и откриваш, че 
е твърде огромен, за да го преобърнеш с хвърляне «драконова 
опашка». Отиди на 259. 


160 
Втурваш се надолу по тунела и изоставяш Фоксглъв в ръцете на 
сестрата на Нулак. Черната елфа не тръгва след теб. Вместо това 
плясва с ръце и се изсмива. Може би е преследвала Фоксглъв. Зад теб 
отново лумва огън - стена от пламъци затваря устието на тунела 
откъм нейната страна. Ще изтичаш ли обратно през плътната огнена 
стена (60) или ще продължиш нататък (320)? 


161 

Когато стигаш върха разбираш, че и друг е осъзнал стойността на този 
наблюдателен пост. Жената воин, която оглавява бойния отряд на 
орковете, се показва безмълвно иззад една скала с насочен към 
гърлото ти меч, който е целият заскрежен и искри студено. Това е 
Касандра, издирвана от жриците на Илустра от град Харит-Свраков за 
убийството на Първожрицата им, които също търсят и други опасни 
поклонници на безумния бог на Хаоса Анархил. Трима от тях те 
нападнаха, защото бе убил техния приятел варварин при самозащита. 
Най-ясно от всичко си спомняш, че тя е главозамайващо бърза с меча 
и напада със скоростта и умението на пантера. Тя не ти оставя време 
да използваш > шурикен. Какво ще > предприемеш: > хвърляне 
«драконова опашка» (211), удар с ръка «ухапване на кобра» (221) или 
ритник «двуръба мълния» (231)? 


162 

Фоксглъв се отдръпва и хладнокръвно наблюдава как орковете те 
нападат. Ако имаш останал шурикен, можеш да го хвърлиш. От това 
разстояние не може да не уцелиш и ще нанесеш щети: 1 зар, но няма 
да можеш да си възвърнеш звездичката. Задраскай я от дневника си. 
В тунела те могат да нападат само по трима, но кочияшът си пробива 
път и се опитва да те разкъса с имплантирания си бронзов рог. 

Всички оркове имат дълги ножове, които умело използват като ками. 


ОРК ВТОРИ ТРЕТИ 
КОЧИЯШ ОРК ОРК 
Издръжливост 10 8 7 
Защита 6 5 5 


Щети 1зар + 1 1 зар 1 зар 


Можеш да избираш кой орк да атакуваш. Ако успееш да победиш 
двама от тях, иди на 132. Защитата ти срещу техните атаки е 8. Всеки 
напада самостоятелно и можеш да блокираш само един от тях. Ако 
оцелееш, можеш да нападаш отново (върни се в началото на тази 
глава). 


163 
Решаваш да получиш по-изчерпателна информация. Какво ще 
запиташ Касандра: къде в Процепа е задържан Глайвас (183), колко 
черни елфи има там (193) или къде се намират приятелите й Тютчев и 
Таум (203)? 


164 

Най-после стълбите свършват в огромен, но слабо осветен коридор от 
шлифован камък. Посреща ви забележителна, но страховита гледка. 
Далеч вляво се издига огромен свод, отвъд който стои редица от 
изваяни тронове със статуите на предишните владетели на тази част 
от Недрата на Орб. В сенките зърваш привидения, които биха 
смразили кръвта на обикновен наблюдател. Отдясно се простира 
висок, но много тесен тунел, толкова тесен, че да пропусне един 
човек, вървящ странично. От четиримата Авантюристи воинът 
Веспърс пожелава да навлезе в Тронната пътека, а Ерис вече е 
тръгнал към свода. Ще ги предупредиш ли да не влизат там, 
уговаряйки ги да тръгнат по тесния път (204), или ще минеш с тях през 
свода (256)? 


165 
Стигаш огромната бездна, без да си видял някои от черните елфи 


магьосници, които може би те търсят. 

Въздухът тежи от миризмата на сяра и амониева киселина. Застоял, 
горещ въздух се сипе от големите цепнатини, които прорязват 
безжизнената скала. Тук, на края на Недрата на Орб, няма диви 
животни, а само прах. На ръба на бездната спираш и поглеждаш 
надолу. Няма дъно, а ако има, то е потънало в мрак ие на километри 
надолу. На изток едва различаваш другата стена, която се издига на 
километър над теб като далечен облак. Има много виещи се стъпала 
и пътеки, които водят надолу по склона на стената на каньона. Има 
дори път, достатъчно широк за каруци и обсадни машини. Той се Вие 
като змия в дълбините на земята. Навярно са били необходими 
неистови усилия, за да се издигнат на открито машините, които 
нападнаха града ти. Ще поемеш ли по някои от виещите се стъпала 
(375) или ще тръгнеш по пътя (395)? 


166 

Твоят шурикен проблясва през въздуха и ранява Таум в рамото. Той 
спира заклинанията си, но Тютчев и Касандра те нападат 
едновременно. В ръката ти мигновено се появява втори шурикен и те 
се отдръпват. Правиш задно салто извън обсега на мечовете им и 
хвърляш шурикена. Тютчев го парира, запращайки го със свистене 
през помещението към стенния гоблен, но от усилието пада на едно 
коляно. Печелиш кратка отсрочка преди яростната атака. Иди на 186. 


167 

Вдигаш ръка със невероятна скорост. Чува се звън от удара на метал в 
метал - томахавката е срещнала наръкавникът ти, който я запраща в 
дълбините на бездната. Приклякаш, когато виждаш малък къс скала 
да лети към главата ти. Скалата се разбива на парчета в камъка зад 
тебе. Стъргането на метал, което си чул, е дошло от веригите, с които 
нападателите ти са вързани към свода. Пет джуджета-тролове - 
дебели, но силни мелези с месести лица - са разположени в редица 
през пътя под втория свод. Те са вързани с вериги към 
наблюдателния пост като кучета, но застрашително се спускат напред 
с гигантски тромави крачки. Ще се приближиш ли, за да ги нападнеш 
(207), или ще избягаш (227)? 


168 

Когато се отправяш към тунела, от двете страни на входа се появява 
по една проблясваща фигура с образа на красива горска елфа. Те са 
застанали една срещу друга в тунела и са въоръжени с леки елмазени 
ятагани, които държат пред гърдите си. Ще скочиш ли помежду им 
(128) или ще прекосиш помещението и ще поемеш по тунела, който 
сестрата на Нулак ти показа (352)? И в двата случаи ще изоставиш 
Фоксглъв на съдбата. Ако желаеш да я вземеш на ръце и да я изнесеш 
през тунела, посочен от черната елфа, продължи на 180. 


169 
Елфата войник се надига и изпълнява странна балетна стъпка под 
акомпанимента на натрапчивия припев. Вълшебницата кима в такт. 
Скоро тя ще се обърне и ще погледне към теб. Ако умееш да стреляш 
с отровни игли и искаш да използваш една, иди на 189. Ако 
предпочиташ да разчиташ на бойните си техники, кого ще нападнеш 
първо: войника (209) или вълшебницата (229)? 


170 
Дори великаните човекоядци разбират, че си сбъркал. 
- Умри, осквернителю - изрича един от тях. 
- Как смееш да изговаряш това име тук - разярено казва другият. 
Заповядват да те убият. Остриетата на копията замахват към теб. 
Избягваш ги умело, но скоро усещаш ръката на една от вълшебниците 
върху рамото си. От дланта й сякаш изникват железни пръчки, които 
се забиват в тялото ти и тя те издига над земята, откъдето не можеш 
да я събориш. Бориш се, но копията те разкъсват. Падаш на земята, 
заприличал на кървава пихтия. Краят ти настъпва във вечния мрак, 
далеч от дома. 


171 
В лагера Касандра те хвърля на земята, където си безпомощно 
прикован от смрадливи оркове. Двама от тях държат главата ти, а тя 
вади Ледения си меч и казва: 
- Това еза моя приятел Олвар, когото ти уби в Планините на зрака. 
Тя поставя върха на заскрежения си меч върху блестящата зелена 
Сфера, която имаш вместо око. Безмилостно забива острието в 
лицето ти и го върти, докато освобождава Сферата, а ти агонизираш 
от болка. Изсмивайки се злорадо, тя прибира скъпоценния камък. 
Вече не ще можеш да виждаш невидими неща от други равнини и 
останал само с едно око, няма да имаш точна преценка за 
разстоянията. Отбележи си, че си останал без смарагдовата Сфера. 
Извади по 1 точка от всичките си показатели, докато не си възвърнеш 
Сферата. Отиди на 273. 


172 
Колкото и внимателно да стъпваш, стъпките ти отекват в отсрещните 
стени на пещерата. Усещането, че си толкова дълбоко под земята, 
заобиколен от неприятели, те поглъща все повече и повече. 
Напрежението е непоносимо. Чувстваш се уязвим, сякаш хванат в 
капан, и дори започват да ти се причуват несъществуващи стъпки. 
Когато си прекосил наполовина гробницата, съдейки по ехото, 
осъзнаваш, че стъпките са истински и те заобикалят от всички страни. 
Изведнъж лумват пламъци и пред теб изригва огнен обръч, следван 
от други вляво и дясно. Гробницата е като огромен подземен храм. 
Изкуствени колони, които не достигат тавана, хвърлят сенки през 
неравни интервали. Приближаващите стъпки са на отряд от оркове, 
водени от две черни елфи в сини наметала. Те са вървели към 
светлината на факела Лумен, но вече те виждат на светлината от 
огньовете. Преследването започва. На трийсет метра пред теб има 
галерия, която води към стълби, но тя се пази от десетина оркове с 
арбалети. На петнайсет метра надясно има друг тунел, пазен от двама 
великани човекоядци, облечени в кожени ризници и размахващи 
четириметрови копия, подобни на онези, използвани от воините на 
Антиох през златния век на Вътрешно море. Отляво, на около 
дванайсет метра, са елфите и орковете. Накъде ще се затичаш: към 


великаните човекоядци (192), към галерията (212) или ще останеш 
където си (232)? 

Касандра казва: 

- Доведох тази жена Фоксглъв, за да си осигурим безопасно влизане в 
града ти. Не ме интересува какво ще правиш с нея, въпреки че ако 
желаеш, ще я отведа обратно в Процепа като знак на това, което ще 
последва. Откакто уби Шадазар, черните елфи се управляват от 
Черната вдовица. Фоксглъв направи страхотно впечатление на 
Черната Вдовица, нали така, красавице? 

Фоксглъв се хвърля на колене и те моли да не я изпращаш обратно в 
Недрата на Орб. Генерал Гуинет казва, че Фоксглъв е предателка и 
трябва да бъде екзекутирана. Как ще постъпиш: ще заповядаш 
Фоксглъв да бъде убита заради ролята, която - както казва Гуинет - е 
изиграла при сриването на града (133), ще я отпратиш обратно в 
Недрата на Орб с Касандра, надявайки се така да спечелиш време за 
приятеля си Глайвас (143), ще я освободиш (153) или ще кажеш, че 
ако решиш да тръгнеш за Процепа, Фоксглъв ще трябва да те 
придружи (175)? 


174 
Касандра повтаря всяко твое движение, но не към теб, а към 
Фоксглъв, която се свива колкото може повече. Мечът на Касандра е 
вдигнат, готов да удари. Ако искаш да предпазиш Фоксглъв, иди на 
94. Ако вместо това нападнеш Тютчев, който тича към теб, отиди на 
254. 


175 
Гуинет не е много галантна с Фоксглъв, когато я отвежда обратно в 
тъмницата - кула без прозорци в североизточния край на двореца. 
Там тя ще линее, докато решиш дали да спасиш Глайвас или не. 
Премини на 195. 


176 

Необходим ти е повече от един цял ден, за да откриеш алтернатива 
на стълбата на Огнените великани. Успяваш, само защото скришом си 
наблюдавал крадците от света на здрача - главно елфи и оркове, 
които имат свой собствен жаргон, различен от всеки друг език. 
Откриваш тайна врата в лицето на скалата. Трябва ти време, докато 
разгадаеш как работи механизмът, но най-после скалата се отваря и 
започваш спускането. Иди на 296. 


177 

Фоксглъв вече идва на себе си, когато я вдигаш. Избягвате точно 
навреме. Веригите на джуджетата-тролове се изпъват до крайност, 
малко преди да ви хванат и те започват да вият от яд, вдигайки 
тревога. Фоксглъв изважда стъкленица от гънка в ботуша си и изпива 
съдържанието от лековита течност. Скоро тя е напълно възстановена 
и може да тича без твоята помощ. Спринтирате обратно по пътя към 
ръба на бездната и се надявате да изчезнете, преди да ви е забелязал 
някой по-интелигентен враг. Стигате ръба и ти поглеждаш крадешком 
през рамо. Една фигура е застанала под първия свод. Зелената и 
лилава роба показва, че това е черна елфа, навярно дори сестра на 
Нулак. Тя прикрива очи срещу слънцето и те гледа втренчено. 
Отбележи си, че сте били видени на пътя. Изчезваш от погледа й и 
поемаш по най-близката стълба, която се вие надолу между два 
хребета. Прехвърли се на 415. 


178 
Мечът се забива в плътта ти, при което воинът изрича странно слово, 
изпускайки същевременно свитъка. Ся,аш те покосява ръката на 
Възмездието. Падаш като премазан на земята. Губиш 7 точки 
издръжливост. Ако още си жив, нямаш друг избор, освен да се 


предадеш, защото воинът те е обкрачил, а двама други - единият в 
бяло, другия в зелено - са застанали от двете ти страни. Магьосникът 
леко се спуска на земята. Премини на 258. 


179 

Впускаш се в действие с шеметна скорост. Врагът те заклещва от 
двете страни и само една грешка би довела до сигурна гибел. Ако 
промениш решението си и пожелаеш да се хвърлиш от пътя надолу в 
бездънната тъмнина на бездната, иди на 219. В противен случай 
нямаш избор, освен да се биеш. Отдръпваш се, за да нанесеш първия 
удар ритник «крилат кон», като не даваш време на джуджето-трол да 
те удари с гигантската си секира. То пада на колене от силата на удара 
ти. Продължаваш с удар с ръка «тигрова лапа», който не му позволява 
да се изправи на крака и го кара да изпусне секирата с трясък. Сетне 
пристъпваш, за да преобърнеш тежкото чудовище по гръб с хвърляне 
«водовъртеж», преди отново да дойде на себе си. След малко вече си 
подминал наблюдателния пост и продължаваш нагоре по пътя, 
надявайки се да се върнеш отново до ръба на бездната и да слезеш в 
Процепа по някой по-безлюден път. Студенокръвните дракони- 
гущери започват да изостават и ти се спасяваш. Отбележи си, че са те 
видели на пътя и продължи на 375. 


180 
Сестрата на Нулак ти позволява да вдигнеш отпуснатото тяло на 
Фоксглъв и наблюдава спокойно, докато я отнасяш към тунела. Тя не 
ви преследва. Вместо това плясва с ръце и се изсмива. Зад теб лумва 
огън и стена от пламъци запушва нейната страна на тунела. Ще 
изтичаш ли обратно през плътната стена от пламъци (60) или ще 
продължиш тичешком нататък (80)? 


181 
Касандра отговаря, че са й обещани богатства, надминаващи и най- 
разюзданите човешки мечти, и че опасността не я плаши, защото тя е 
по-смела и от лъв. Ако владееш шин-рен, или тренировка на сърцето, 
иди на 113. В противен случай мини на 123. 


182 
Орковете спират колесницата пред тебе и вождът казва: 
- На колене, скитнико, пред лорд Сайл от второто ниво. Как смееш да 
се отдалечаваш толкова от бордеите на скитниците? 
Ще паднеш ли на колене с обяснението, че си повел робинята си към 
третото ниво, където ще можеш да я продадеш скъпо (82), или ще 
останеш прав и ще кажеш, че тя е любимка на Черната вдовица и че 
ще е по-добре да заповяда на орковете си да се отстранят и да ви 
пропуснат да минете (102)? 


183 
- Глайвас е затворен отвъд седмото ниво в местността, известна като 
Забраненото убежище Там е сърцевината, откъдето Черната вдовица 
плете паяжината си. 
Мажеш да зададеш на Касандра още един въпрос. Какъв ще е той: 
колко черни елфи има в Процепа (213) или къде се намират нейните 
приятели Тютчев и Таум (223)? 


184 
Тесният път продължава в права линия стотици метри, без да се 
разширява или да стига до някакви отвори към края започва леко да 
се изкачва и когато стигаш до средата на наклона, подът изведнъж 
хлътва и политаш, озовавайки се по лице в малка, добре освестена 
стая, украсена с пищни стенни гоблени. Когато се изправяш на крака и 
се оглеждаш, получаваш нещо като шок. Продължи на 224. 


185 
Фоксглъв събира някои от старите си дрехи, преди да тръгнете, и се 


налага да я възпреш, преди да е опаковала цял сандък. Облечена в 
червено и черно и наметната със самурено наметало срещу студа, тя 
язди зад теб на бяла кобила, чиито юзди държиш ти. Напускате града 
под булото на мрака и лагерувате чак на следващата вечер, когато 
Фоксглъв вече се оплаква от пълно изтощение. Въпреки че тя е 
яздила, а ти си ходил пеша. Близо сте до река на Зверовете. Ще стоиш 
ли буден цяла нощ, за да си сигурен, че Фоксглъв няма да избяга 
(205), или ще заспиш дълбоко, разчитайки да се събудиш по инстинкт, 
ако нещо не наред (225)? 


186 

Чува се стъргане и скърцане, когато тунелът, който те изсипа тук, 
отново се накланя. И двамата отскачате назад, а помежду ви в стаята 
падат четири тела. Те бързо стават на крака и ти разбираш, че те се 
познават с тримата вестители на Хаоса, с които досега води битка. Ако 
в предишните си приключения си се срещнал с група Авантюристи, 
попаднали под въздействието на магията Зловонни пари, хвърлена от 
собствения им магьосник Ерис, и ако си надвил не-мъртвия 
военачалник, който ги нападаше, иди на 144. Ако не си, премини на 
394. 


187 
Опитваш се да приклекнеш, но твърде късно. Томахавката се забива в 
хълбока ти с такава сила, че падаш на колене. Губиш 7 точки 
издръжливост. Хвърляше се по очи, защото към главата ти лети малък 
каменен къс, който се разбива в скалата зад теб. Стъргането на метал, 
което си чул, е дошло от веригите, с които нападателите ти са вързани 
към свода. Пет джуджета-тролове - дебели, но силни мелези с 
месести лица - са разположени в редица през пътя под втория свод. 
Те са вързани с вериги към наблюдателния пост като кучета, но 
застрашително се спускат напред с гигантски тромави крачки. 
Изправяш се на крака, но първият вече те е стигнал. Продължи на 247. 


188 
Продължаваш да тичаш и твърде късно забелязваш издигнатата ниша 
в покрива на тунела. Поглеждаш нагоре, едва когато си под нея и 


един миниатюрен паяк пада върху обърнатото ти нагоре лице. 
Мъчиш се да го размажеш с длан, но той пролазва през косата ти, 
сетне в ухото ти, бягайки така бързо, че не можеш да го спреш. Ако 
имаш дроздовърха карфица, иди на 8. Ако нямаш, обърни на 28. 


189 

В мига, в който елфата войник минава между теб и вълшебницата, 
чиито очи се разширяват от ужас, отровната игла се забива в бузата Й. 
Тя се свлича на земята, а елфата войник се извърта с лице към теб и 
втората игла пробожда устната й. Те умират мигновено. Вземаш 
дрехите им, коланите, сандалите и две качулки, които намираш в 
една кутия. В друга кутия от слонова кост откриваш карфица със 
златен дрозд на върха. Отбележи си, че имаш в себе си дроздовърха 
карфица. Мини на 249. 


190 
Елфите започват да се подиграват с теб. 
- Роб на Изкусителката, така ли? Няма да намериш ухото й тук, както 
впрочем и коя да е част от нея. 
Орковете хихикат неприятно. 
- Махай се! Изчезвай в четвъртото ниво, където ти е мястото. 
Вълшебницата посочва галерията и ти не губиш време да изпълниш 
заповедта й. Скоро Свещената гробница остава зад гърба ти. Иди на 
372. 


191 
Касандра те е победила, но последният й удар, който трябва да те 
довърши, спира на косъм от тебе. Тя е пощадила живота ти. Близко си 


до смъртта издръжливостта ти е 2. Мечът й е опрян в гърлото ти. 
Заскреженото му острие смразява кръвта ти, докато тя завързва 
ръцете ти отзад. После те повлича надолу по сипея към лагера на 
орковете. Ако владееш умението да се изплъзваш, иди на 21. Ако не, 
премини на 171. 


192 
Когато си на шест метра от великаните човекоядци, черните елфи 
изричат команда на мелодичния си език. Ако Фоксглъв е с теб, иди на 
392. Ако не е, премини на 10. 


193 
- Те са повече, отколкото можеш да надхитриш, Отмъстителю - 
отговаря жената воин уклончиво. Можеш да зададеш още един 
въпрос на Касандра. Какъв ще е той: къде в Процепа е задържан 
Глайвас (233) или къде се намират приятелите й Тютчев и Таум (223)? 


194 

Проследяваш погледите им, когато изведнъж изригва искряща 
светлина, която е така ярка, че почти те зашеметява и обездвижва. 
Премигваш с очи и разбираш, че Касандра и Тютчев са го очаквали. Те 
са гледали към Фоксглъв не от интерес към нея, а просто, за да 
избегнат зашеметяващата светлина, предизвикана от магията на Таум 
Сега те се впускат в атака. Черната роба на Тютчев сякаш още повече 
затъмнява мрака около него. Касандра както винаги се движи с 
грацията и бързината на пантера. Имаш късмет, че не гледаше към 
Таум, защото иначе щеше да си вкаменен от блясъка. Не всеки от 
четиримата Авантюристи е имал този късмет. Веспърс е реагирал 
бързо и е прикрил очите си. Тайболт също не е зашеметен, но Ерис 
Магьосника и Тафлур се олюляват назад, изпаднали в шок Ще 
хвърлиш ли шурикен срещу Таум, който подготвя нова магия (294). 
или ще се изтеглиш наляво, за да оставиш Касандра и Тютчев между 
себе си и господаря на илюзиите (314)? 


195 
Решаваш да се добереш да повече информация. Какво ще попиташ 


Касандра: къде в Процепа е задържан Глайвас (215), колко черни 
елфи има в Процепа (235) или къде се намират приятелите й Тютчев и 
Таум (255)? 


196 

Колкото и да е странно, предпазливостта ти при прекосяването на 
площада сякаш е напразна. Две черни елфи безмълвно се показват 
иззад едно дърво Гурука и се озовават лице в лице с тебе, но не ти 
обръщат никакво внимание. Когато вече приближаваш стълбата, 
около тебе има доста народ, но никой не се готви да вдигне тревога 
или дори да проговори. Те се тълпят надолу по широкото дванадесет 
метра стълбище, което е озарено в червено от страничните огньове 
като стълбата към ада. На половината път надолу виждаш шестте 
фигури на Огнените великани, които са сякаш безупречно изваяни от 
восък, с лъщящи на алената светлина тъмни и космати туловища. Те 
са неподвижни като статуи и никой дори не ги поглежда. Ще се 
върнеш ли обратно (376) или ще продължиш надолу (336)? 


197 
Джуджетата-тролове още не са вдигнали тревога. Може би ще ги 
накажат, ако се разбере, че са те пропуснали да минеш покрай 
наблюдателния пост. Пътят все така се вие надолу към царството на 
здрача в Процепа. Виждаш тунел в скалата. Ще поемеш ли по него 


(217) или ще продължиш по пътя, който забива малко по-надолу 
(237)? 


198 
Четиримата Авантюристи са тук В Процепа с определена цел, а не 


просто да плячкосват или избиват злите същества. Имат да разчистват 
сметки. Врагът ви е общ. Те преследват поклонниците на бога на 
Хаоса Анархил, които убиха Първожрицата на Илустра в град Харит- 
Свраков. Тафлур е убедил приятелите си да издирят и унищожат 
Тютчев, Таум и Касандра, същите хора, които искат отстраняването ти. 
Тайболт разказва как злата тройка е посмяла да навлезе във великата 
катедрала на Илустра и да съсече могъщата Първожрица пред 
собствения й олтар. Те са по следите им поклонниците на бога на 
Хаоса са някъде на четвъртото ниво или по-надолу. Четиримата 
Авантюристи ненавиждат злата тройка. Навярно искат да си разчистят 
старите сметки. Премини на 386. 


199 

Влизаш в действие с шеметна скорост. Врагът те притиска от две 
страни и една грешка би означавала сигурна смърт. Ако промениш 
решението си и предпочетеш да се хвърлиш от ръба на пътя в 
бездънния мрак на Процепа, мини на 219. В противен случай ще 
трябва да се биеш. Нужно е да се приближиш, за да стовариш първия 
удар, влизайки в обсега на летящата към главата ти секира на трола. 
Защитата ти е 7. Ако те уцели, падаш на земята - иди на 259. В 
противен случай звярът се превива на две от болка при удара ти. Ако 
владееш умението юби-джуцу, иди на 239. Ако не, се хвърляш, 
отправяйки ритник «тигров скок». Имаш два опита да събориш 
джуджето-трол на земята. Защитата му е 8. Ако не успееш, друго 
джудже-трол те поваля на земята премини на 259. Ако успееш, 
прескачаш поваленото туловище, подминаваш наблюдателния пост и 
продължаваш по пътя, надявайки се да се върнеш до ръба на 
Процепа и да се спуснеш в него по по-слабо обитаван път. 
Студенокръвните дракони-гущери изостават и ти се спасяваш. 
Отбележи си в дневника, че си бил видян на пътя и обърни на 375. 


200 
Ако си омагьосан от Фоксглъв, обърни на 380. В противен случай иди 
на 20. 


201 

По-късно същия ден при теб в Тронната зала на Ирсмункаст довеждат 
пленниците и изненадата ти е двойна. Първата изненада е Фоксглъв. 
Тя е със същата паунова рокля, която носеше, когато я видя за първи 
път при представянето Й за бъдещ член на твоя Таен съвет. Сега 
роклята е съдрана и изцапана от пътуването. Екстравагантният паунов 
шлейф отдавна е отпран. Тя все още е красива, но това е крехката 
хубост на тъжна бездомница, а не обаянието на изтънчената 
куртизанка, която помниш. Втората изненада е жената воин. Веднага 
я разпознаваш по нейната самонадеяност. Това е Касандра, 
издирвана от жриците на Илусгпра от град Харит-Свраков за 
убийството на Първожрицата им, които също търсят и други опасни 
поклонници на безумния бог на Хаоса Анархил. Трима от тях те 
нападнаха, защото бе убил техния приятел варварин при самозащита. 
Най-ясно от всичко си спомняш, че тя е главозамайващо бърза с меча. 
Но нейният магически Леден меч сега е на сигурно място в двореца. 
Отбележи си в дневника, че мечът й е пленен. Иди на 71. 


202 
Тунелите вият и обикалят. Чуваш орковете, които ви следват по 
петите. Сега всички вървят пеша. Следват ви по нюх, защото вдигат 
твърде много шум, което ти помага да им се изплъзваш. Но Фоксглъв 
изкълчва лошо глезена си и не може да продължи. Ако имаш 
лековита течност, можеш да йя дадеш (222), или можеш да изчакаш 
орковете да ви застигнат и да се опиташ да ги заблудиш (242). 


203 
- След последната ни среща с теб, Таум се почувства зле. Всъщност 
беше толкова болен, че се наложи да потърси услугите на един велик, 
но скъпо платен свещеник. Това му коства много средства и сега е 
беден като просяк. 
Може би Касандра намеква, че Таум се е върнал от света на 


мъртвите, или дори, че ти си го ранил почти смъртоносно. Тя 
продължава: 

- Има много тъмни местенца в Процепа, където човек може да се 
скрие. Не се знае, Отмъстителю, кого би могъл да срещнеш във 
вечния мрак. 

Можеш да й зададеш още един въпрос. Какво ще я попиташ: къде в 
Процепа е задържан Глайвас (233) или колко черни елфи има в 
Недрата на Орб (213)? 


204 
Тесният път продължава стотици метри в права линия, без да минава 
покрай някакви отбори. Към края има леко изкачване и когато стигате 
на половината път по наклона, подът изведнъж се отваря и вие 
падате по лице в малка и ярко осветена стая, богато украсена със 
стенни гоблени. Когато се изправяте и се оглеждате, получавате нещо 
като шок. Продължи на 244. 


205 
Фоксглъв спи дълбоко, но не и ти. Когато тръгвате на път скоро след 
разсъмване, безсънието си казва думата. Губиш 2 > точки 
издръжливост. Обърни на 245. 


206 
Воинът се опитва да те омае, използвайки магическия си меч 
Повелител, но вълшебството на Фоксглъв е толкова силно, че мечът 
му няма никакъв ефект. Вбесен си от това, че някой се е опитал да 
използва магия, за да измести Фоксглъв в твоето благоволение. Тя ти 
казва да им дадеш урок. Ако са ти останали поне две точки вътрешна 


сила, успяваш да напрегнеш волята и самоконтрола си и да 
надмогнеш желанието си да ги нападнеш. Губиш 2 точки вътрешна 
сила и продължаваш на 406. Ако предпочиташ отново да нападнеш, 
или ако нямаш достатъчно вътрешна сила, за да се противопоставиш 
на желанията на Фоксглъв, иди на 238. 


207 

Джуджетата-тролове са въоръжени с огромни секири, които 
размахват с удивителна точност като се има предвид, че всяка от тях 
тежи поне колкото човек. Трябва да се опиташ да избегнеш първия 
помитащ удар и скоростта ти помага. Бързината на мисълта ти не им 
поболява да грабват инициативата в свои ръце. Как ще постъпиш: ще 
отстъпиш и ще посрещнеш всеки нападател с удар с ръка «железен 
юмрук» (17), ще се хвърлиш напред с ритник «тигров скок» (37) или 
ще прибегнеш до хвърляне «тигрови зъби» (57)? 


208 

Най-сетне стигаш до обширните помещения на третото ниво. 
Въздухът смъди от пушек, който изгаря дробовете ти, докато не 
свикнеш с него. Горящите мангали, които са навсякъде, поне ще 
скрият за известно време факела Лумен. Заедно с пушека усещащ и 
едно постоянно бръмчене в далечината. Отпърво шумът те 
озадачава, но после разбираш, че той идва от всекидневната суетня 
на обитателите от третото ниво, които изпълняват безбройните си 
ежедневни дейности. Техните гласове и влаченето на краката им, 
примесени с хиляди други звуци, се превръщат в монотонно 
приглушено жужене. Ако Фоксглъв е с теб, иди на 228 Ако не е, 
премини на 248. 


209 

Твърде късно се сещаш за напътствията на Магистъра Найджиши от 
Острова на безметежните сънища: „Когато си изправен пред войник и 
магьосник, винаги атакувай първо магьосника.” Докато отблъскваш 
гъвкавата черна елфа войник, наоколо се разнася свръхестествена 
експлозия, която ти отнема сетивата. Залиташ като пиян и падаш 
напред, натъквайки се на острието на камата на вълшебницата, което 
пронизва сърцето ти. Краят ти настъпва във вечния мрак, далеч от 
дома. 


210 

Тунелът плавно извива още половин километър, преди да зърнеш 
друга жива душа. Факелът Лумен сега прилича на обикновен мангал. 
Това се дължи на илюзия, предизвикана от най-могъщия вълшебник 
на баща ти. Светлината му пада върху дребен, сърдит орк, който 
върви срещу теб, приведен под тежестта на наръч дърва. Той те гледа 
втренчено миг-два, сетне тръгва да отстъпва, изпускайки наръча 
дърва. Ако имаш шурикен и искаш да го използваш, отиди но 230. Ако 
не, премини на 250. 


211 

Касандра е очаквала такъв номер, защото се е била с теб и преди, а 
реакциите й са много бързи. Краката ти се плъзват под нея в опит за 
ножица, за да я преобърнеш на земята, но тя отскача високо и се 
приземява зад теб. Извърташ се с лице към нея, но върхът на меча й 
раздира ръката ти и свръхестествената му студенина пронизва 
костите ти. Губиш 4 точки издръжливост. Ако издръжливостта ти е 
сведена до 3 или по-малко, иди на 191. Ако не, можеш отново да 
удариш. Какво ще използваш: удар с ръка «ухапване на кобра» (221), 
ритник «двузъба мълния» (231) или ще се опиташ да я обезоръжиш с 
хвърляне «водовъртеж» (241)? 


212 
Черните елфи извикват команда на напевния си език и когато си на 
десетина метра от галерията, откриват огън. Залпът от стреди е 
мощен и бърз. Ако умееш да улавяш и отблъскваш стрели, премини 
на 312. Ако не, отиди на 332. 


213 
- Те са повече, отколкото можеш да надхитриш, Отмъстителю - 
отговаря жената воин уклончиво. Сетне добавя - Няма да отговарям 
на повече въпроси, но ще ти кажа следното, когато стигнеш до 
третото ниво, поеми по пресния път. По Тронната пътека за теб е 
устроен капак, Отмъстителю. Капан, който дори ти не си в състояние 
да превъзмогнеш. 
Продължи на 243. 


214 
Продължаваш упорито да гледаш в Таум. Следва мощно изригване на 
искряща светлина, която е така ярка, че те зашеметява и обездвижва. 
Касандра и Тютчев са го очаквали. Те са гледали встрани не от 
интерес към нещо, а просто, за да избегнат зашеметяващата 
светлина, предизвикана от магията на Таум. Сега те се впускат в атака. 
Черната роба на Тютчев сякаш още повече затъмнява мрака около 
него. Касандра както винаги се движи с грацията и бързината на 
пантера. Политаш назад, ослепял и безпомощен, чудейки се дали 


същата съдба е сполетяла и приятелите ти Авантюристи. Отговор 
получаваш, когато мечът на Касандра се забива в диафрагмата ти. Ако 
си пленил меча й извън града, губиш 4 точки издръжливост, тъй като 
този не е вълшебен. Ако Леденият меч е все още у нея, заскреженото 
му острие те смразява до кости и изгаря раната ти. Губиш 7 точки 
издръжливост. Ако все още си жив, имаш късмет, защото Тайболт 
нанася удар по ризницата й, принуждавайки я да отстъпи, което ти, 
дава време да се съвземеш. Продължи на 414. 


215 
- Глайвас е затворен отвъд седмото ниво в местността, известна като 
Забраненото убежище. Там е сърцевината, откъдето Черната вдовица 
плете паяжината си. 
Мажеш да зададеш на Касандра още един въпрос. Какъв ще е той: 
колко черни елфи има в Процепа (295) или къде се намират нейните 
приятели Тютчев и Таум (315)? 


216 

Колкото и да е странно, предпазливостта ви при прекосяването на 
площада сякаш е напразна. Две черни елфи безмълвно се показват 
иззад едно дърво Гурука и се озовават лице в лице с теб, но не ти 
обръщат никакво внимание. Когато вече приближавате стълбата, 
около вас има доста народ, но никой не се готви да вдигне тревога 
или дори да проговори. Четиримата Авантюристи са променили 
малко външния си вид с помощта на магическите си способности, но 
само дотолкова, че да приличат на съществата от третото ниво. Тези 
същества се тълпят надолу по широкото дванадесет метра стълбище, 
което е озарено в червено от страничните огньове като стълбата към 
ада. На половината път надолу виждаш шестте фигури на Огнените 
великани, които са сякаш безупречно изваяни от восък; с лъщящи на 
алената светлина тъмни и космати туловища. Те са неподвижни като 
статуи и никой дори не ги поглежда. Ще се върнете ли назад (316) или 
ще продължите нататък (336)? 


217 
Тесният тунел се вие още по-надълбоко, докато накрая се съединява с 


друг проход близо до второто ниво. Сега е тъмно като в рог. 
Докосваш факела Лумен и продължаваш предпазливо нататък. Воден 
от слабата му светлина. Мини на 417. 


218 

Веднага щом проговаряш и те осъзнават, че си човешко същество, 
отношението им към теб се променя. Все още са предпазливи, но 
вече не искат да те убият. Отдава ти се възможност да ги огледаш по- 
отблизо. Воинът с меча е облечен в сива бронирана туника, а на 
гърдите му с бели конци е избродиран разгънат свитък. Знанията, 
придобити в библиотеката на Ирсмункаст, ти подсказват, че това е 
знакът на почитателите на бог Гаус, Вълшебник на оръжието и патрон 
на мъдреците, който е бил принуден да прибегне до меча при 
слизането на Пантеона на Орб. Мъжът в бялата роба е свещеник. На 
гърдите му е изрисуван кръстът на Аватар. Третият е облечен в зелено 
и също е свещеник, въпреки че носи ризница. Той е поклонник на 
Илустра, богиня на Живота. Четвъртият е магьосник и последовател 
на един от боговете на Хаоса. Знакът на петзъбото колело обаче 
символ на Безкрайните възможности - показва, че той върши по- 
скоро добри дела, отколкото зли. Направил си грешка, когато си ги 
нападнал, защото те са добри хора, освен ако не се преструват. Ако 
притежаваш умението шин-рен, иди на 278. Те искат да узнаят кой си, 
какво правиш и кой бог почиташ. Ще им кажеш ли истината (298) или 
ще използваш отровна игла, ако владееш това умение (318)? 


219 
Заклещен между огромните секири на джуджетата-тролобе, огнените 
езици на гущерите-дракони и мечовете на ездачите им, решаваш да 
се хвърлиш в бездънния мрак с надеждата, че... Летиш надолу цяла 
вечност, а накрая тялото ти се разбива на камъните далече от 
светлината. Краят ти настъпва далеч от дома, в мрака на Процепа. 


220 
Ще се хвърлиш ли напред между статуите с мечовете (128) или ще се 
промъкнеш предпазливо напред през входа на тунела (148)? 


221 
Погледът на Касандра е прикован в теб, докато чака и най-малкия 
знак, с който ще издадеш кога ще удариш. Преструваш се, че ще 
замахнеш високо, а истинският удар нанасяш отдолу нагоре, 
опитвайки се да пробиеш защитата й. Тя е бърза като пантера и 
върхът на меча й изсвистява надолу, за да разсече ръката ти. 


КАСАНДРА 
Защита срещу удар «ухапване на кобра»: 8 
Издръжливост: 18 
Щети: Тзар + 3 


Ако си я ударил и си свел издръжливостта й до 12 или по-малко, 
премини на 261. В противен случай защита? та ти срещу светкавичния 
й контраудар е 8. Ако издръжливостта ти е намаляла до 3 или по- 
малко, иди на 191. В противен случай как ще продължиш: отново с 
удар с ръка (върни се в началото на тази глава), с хвърляне 
«водовъртеж», за да я обезоръжиш (241). с ритник «двузъба мълния» 
(231) или с хвърляне «драконова опашка» (211)? 


222 
Задраскай лековитата течност от дневника си. Фоксглъв я изпива и 
веднага оздравява. Продължавате да тичате и се отскубвате от 
орковете, но самият ти си загубил всякакво чувство за ориентация. 


Иди на 409. 


223 
- След последната ни среща с теб, Таум се почувства зле. Всъщност 
беше толкова болен, че се наложи да потърси услугите на един велик, 
но скъпо платен свещеник. Това му коства много средства и сега е 
беден като просяк. 
Може би Касандра намеква. че Таум се е върнал от света на 
мъртвите, или дори, че ти си го ранил почти смъртоносно. Тя 
продължава: 
- Има много тъмни местенца в Процепа, където човек може да се 
скрие. Не се знае, Отмъстителю, кого би могъл да срещнеш във 
вечния мрак. - Сетне добавя: - Няма да отговарям на повече въпроси, 
но ще ти кажа следното, когато стигнеш до третото ниво, поеми по 
тесния път. По Тронната пътека за теб е устроен капан, Отмъстителю. 
Капан, който дори ти не си в състояние да превъзмогнеш. 
Продължи на 243. 


224 

Попадаш право в ръцете на група посрещачи. Много добре познаваш 
тройката, която се е подредила в полукръг около теб. Точно насреща 
ти стои висок, жилест мъж, обвит в черно наметало. Единственото 
цветно нещо в него е силно къдравата му коса, която е яркожълта 
като царевично зърно. В едната си ръка като на шега държи огромен 
меч. От дясната му страна е застанал мъж с развята сива роба, цялата 
покрита с рунически знаци. Той носи голяма златна обица, 
изражението му издава непочтена интелигентност, а усмивката му е 
очаквателна. От другата страна стои Касандра с изваден меч и по- 
самоуверена от всякога Разчорлената й коса е в пълно безредие, 
както между впрочем и снаряжението й. Двамата мъже са нейни 
приятели и твои заклети врагове - Тютчев, крадец и майстор на меча, 
и Таум, господар на илюзиите и мощен магьосник. Сигурно са се 
досетили, че ще минеш по този път. Тютчев също е открил тайните 
стълби и знаейки, че не ще можеш да слезеш по стълбата на Огнените 
великани са те причакали тук. Добре са се справили, като са 
проникнали толкова надълбоко в Недрата на Орб. Премини на 264. 


225 
Събуждаш се веднъж през нощта и виждаш, че Фоксглъв - все още 
легнала - те гледа втренчено. Веднага щом среща погледа ти, тя се 
обръща на другата страна, покривайки главата си със самурената 
кожа. След малко отново се унасяш в дрямка и се будиш пръв с 
пукването на зората. Прехвърли се на 245. 


226 

Четиримата Авантюристи са тук в Процепа с определена цел, а не 
просто да плячкосват или избиват злите същества. Имат да разчистват 
сметки. Врагът ви е общ. Те преследват почитателите на бога на Хаоса 
Анархил, който уби Първожрицата на Илустра в град Харит-Свраков. 
Тафлур е убедил приятелите си да издирят и унищожат Тютчев, Таум 
и Касандра, същите хора, които искат отстраняването ти. Тайболт 
разказва как злата тройка е посмяла да навлезе във великата 
катедрала на Илустра и да съсече могъщата Първожрица пред 
собствения й олтар. Те са по следите на поклонниците на бога на 
Хаоса, които са някъде на четвъртото ниво или по-надолу. 
Четиримата Авантюристи ненавиждат злата тройка. Може би ще 
успеят да си разчистят старите сметки. Предлагат ти да се 
присъединиш към тяхната кауза и да изоставиш за известно време 
своята. Ти си омагьосан от Повелител, меча на воина, и ще ти е 
трудно да им откажеш. Ако искаш да тръгнеш с тях, иди на 386. Ако не 
желаеш и имаш поне 2 точки вътрешна сила, можеш да напрегнеш 
волята си и да откажеш, пожелавайки им успех. В такъв случай 
отиваш на 326, но губиш 2 точки вътрешна сила. 


227 
Спасяваш се точно навреме. Веригите на джуджетата-тролове се 
изпъват до крайност, малко преди да те стигнат и те започват да вият 
от Яд, Вдигайки тревога. Спринтираш обратно по пътя към ръба на 
бездната и се надяваш да изчезнеш, преди да те е забелязал някой по 
интелигентен враг. Стигаш ръба и поглеждаш крадешком през рамо. 
Една фигура е застанала под първия свод. Зелената и лилава роба 
показва, че това е черна елфа, навярно дори сестра на Нулак. Тя 
прикрива очи срещу слънцето и те гледа втренчено. Отбележи си, че 


си бил видян на пътя. Изчезваш от погледа й и поемаш по най- 
близката стълба, която се вие надолу между два хребета. Премини на 
375. 


228 
Фоксглъв се придвижва добре. Не издава звук, но по тихите й стъпки 
разбираш, че те следва. Ако и двамата сте облечени като черни елфи, 
иди на 268. Ако ти си преоблечен като скитник, а тя като твоя робиня, 
премини на 288. Ако разчиташ единствено на ловкостта, за да 
стигнете до долните нива, продължи на 308. 


229 

Вълшебницата попада под множество удари, преди да сложи в ред 
мислите си и да хвърли магия. Точно когато я довършваш, усещаш 
парене в хълбока. Елфата войник е взела меча и те е пробола. Губиш 
5 точки издръжливост. Обръщаш се и парираш следващата й атака, 
преди да я обезоръжиш и хвърлиш на земята. Смъртоносният удар 
нанасяш със собствения й меч. Дрехите им не са много изпокъсани, 
затова вземаш робите, коланите и сандалите им, а така също и две 
качулки, които намираш в една кутия. В друга кутия от слонова кост 
откриваш тарфица със златен дрозд на върха. Отбележи си че 
притежаваш дроздовърха карфица Ако Фоксглъв не е с теб, най- 
добрата ти маскировка ще е да облечеш зелената дреха. Отбележи си 
в дневника как си маскиран и продължи на 289. Ако Фоксглъв те чака, 
мини на 249. 


230 
Хвърли зарове за шурикен. Ако успееш, премини на 270. Ако не 
уцелиш оркът се навежда и взема звездичката ти, докато бяга от тебе. 
Задраскай шурикена от дневника си и иди на 250. 


231 

Погледът на Касандра е прикован в теб, докато чака и най-малкия 
знак, с който ще издадеш кога ще удариш. Замахваш с крак към 
капачката на коляното й, сетне към главата, но тя разбира; че тази 
първа атака в само подвеждаща. Мечът й следа кракът ти и - бърза 
като пантера - тя блокира атаката ти. Раната на крака ти е дълбока и 
попарена от студенината на меча й. Губиш 1 точки издръжливост, а тя 
напада отново. Ако издръжливостта ти е сведена до 3 или по-малко, 
премини на 191. Как ще отвърнеш: с удар «ухапване на кобра» (221), 
с хвърляне «драконова опашка» (211) или ще се опиташ да я 
обезоръжиш с хвърляне «водовъртеж» (241)? 


232 
Черните елфи изричат серия команди на напевния си език; орковете 
и великаните човекоядци те заобикалят. 
- Какво си мислиш, че правиш като скверниш Свещената гробница на 
богинята? - изрича една от тях. 
Само можеш да гадаеш за коя богиня говори тази елфическа 
вълшебница. Какво ще направиш: ще им кажеш, че живееш на 
четвъртото ниво, където се носи легендата за някаква колония от зли 
човешки същества, затова си дошъл тук да се молиш (70), или ще се 
предадеш на вълшебниците (90)? 


233 

- Глайвас е затворен отвъд седмото ниво в местността, известна като 
Забраненото убежище. Там е сърцевината, откъдето Черната вдовица 
плете паяжината си. - Сетне добавя: - Няма да отговарям на повече 
въпроси, но ще ти Кажа следното. Когато стигнеш до третото ниво, 
поеми по тесния път. По Тронната пътека за теб е устроен капан, 
Отмъстителю. Капан, който дори ти не си в състояние да 
превъзмогнеш. 

Продължи на 243. 


234 
Изригва искряща светлина, която е така ярка, че почти те зашеметява 
и обездвижва. Примигваш с очи и разбираш, че Касандра и Тютчев са 


го очаквали. Гледали са към гоблените не защото ги интересуват, а за 
да избегнат зашеметяващата светлина, предизвикана от магията на 
Таум. Сега те се впускат в атака. Черната роба на Тютчев сякаш още 
повече затъмнява мрака около него. Касандра както винаги се движи 
с грацията и бързината на пантера. Имаш късмет, че не гледаше към 
Таум, иначе щеше да си зашеметен от блясъка, ако не беше отклонил 
поглед. Той подхваща нова магия. Как ще постъпиш: ще хвърлиш към 
него шурикен, ако имаш останали (154), или ще се изтеглиш наляво, 
за да оставиш Касандра и Тютчев между себе си и господаря на 
илюзиите (174)? 

- Те са повече, отколкото можеш да надхитриш, Отмъстителю - 
отговаря жената воин уклончиво. 
Можеш да зададеш още един въпрос на Касандра. Какъв ще бъде 
той: кде в Процепа е задържан Глайвас (275) или къде се намират 
нейните приятели Тютчев и Таум (315)? 

Необходим ви е повече от един цял ден, за да откриете алтернатива 
на стълбата на Огнените великани. Успявате, само защото ти скришом 
си наблюдавал крадците от света на здрача - главно елфи и оркове, 
които имат свой собствен жаргон, различен от всеки друг език. 
Откривате тайна врата в лицето на скалата. Трябва ви време, докато 
разгадаете как работи механизмът, но най-после скалата се отваря и 
започвате спускането. Иди на 276. 

Предпазливо, стъпка по стъпка, се промъкваш по пътя в стената на 
бездната, придвижвайки се към завоя. Опасенията ти се 
потвърждават, когато надникваш зад завоя. Пътят ти е блокиран от 
огромна каменна крепост, кацнала на една скална издатина. Това са 
укрепленията при вратите на първото ниво. Пътят минава право през 
средата на крепостта. На всяка от кулите стои стража, а пред зида 
група от разнородни твари поправя пътя. Ако владееш катерачески 
умения и искаш да ги използваш, можеш да опиташ да се спуснеш до 


следващото ниво по гладката стена на бездната (79). В противен 
случай можеш да се помъчиш да се промъкнеш покрай работниците 
и стражата, криейки се в сенките (99) 

Атаката ти е зле обмислена. Магьосникът, който левитира във въздуха 
над тебе, хвърля магия, която забавя движенията ти. Докато се 
напъваш да стигнеш воина, той успява да прочете един свитък-магия, 
благодарение на която собствените му движения стават неестествено 
бързи. Сега вълшебният му меч разсича въздуха със зашеметяваща 
скорост. Заради забавените си реакции, дори ити не можеш дълго да 
се браниш от смъртоносното острие. Загиваш дълбоко във вечния 
мрак, далеч от дома. 


239 


Ударът ти попада точно под сърцето на джуджето-трол и засяга 
жизнено важен нерв. Звярът пада превит на земята. Умъртвил си 
чудовището само с един удар. Скоро подминаваш наблюдателния 
пост и продължаваш нагоре по пътя, надявайки се да стигнеш 


обратно до ръба на Процепа и после отново да се спуснеш в него по 
по-безлюден път. Студенокръвните гущери-дракони започват да се 
изморяват и ти се измъкваш. Отбележи си, че са бил забелязан по 
пътя и иди на 375. 

Закачените по стените факли като че ли от само себе си лумват ярко и 
светлината ясно откроява един офорт на пода, който обхваща почти 
цялото помещение, в което сте се оказали. Подът е обкован с метал, 
върху който с киселина е издълбана рисунка на огромно издуто 
туловище на паяк. Паякът има само четири крака, по един на всеки 
ъгъл на огромното му тяло, и всеки от тях сочи към устието на тунел. 
Тунелът, от който сте влезли и към който сочи десният заден крак, 
изведнъж се затваря от огнена стена и горещината ви тласва към 
центъра на туловището на паяка. От срещуположния тунел в 
помещението влиза призрачна фигура. Това е черна елфа, облечена в 
лилава и зелена роба, но иначе красивото гарвановочерно лице е 
ужасно обезобразено. От брадичката й стърчат осем разперени крака 
и издутото тяло на паяк, сякаш огромният паяк е наполовина зазидан 
в лицето й. Това е една от сестрите на Нулак, ужасяващи магьосници, 
чиито майки са се съвкупявали с една от трите Паяци майки в 
дълбинните гробници на Процепа. Тя с жест ви показва да напуснете 
помещението по тунела посочен от предния десен крак на рисунката. 
Фоксглъв въздъхва и пада на земята, губейки свяст от ужас. Как ще 
постъпиш: ще тръгнеш по посочения тунел (160), ще вдигнеш 
безжизненото тяло на Фоксглъв и с него ще тръгнеш по посочения 
тунел (180), ще се опиташ да убиеш сестрата на Нулак (200) или ще се 
помъчиш да напуснеш по другия свободен изход вляво зад тебе 
(168)? 

Пристъпваш напред, за да предизвикаш атаката й, после отскачаш 
встрани и протягаш ръка да сграбчиш китката й. Касандра се опитва 
да забие острието на меча си във вътрешностите ти. 


КАСАНДРА 
Защита срещу хвърляне «водовъртеж»: 8 
Издръжливост: 18 
Щети: Тзар + 3 


Ако хвърлянето ти е успешно, съумяваш да изтръгнеш меча от ръката 
й (261). В противен случай защитата ти срещу страхотно бързия й меч 
е само 6, защото си хвърлил прекалено много сили в тази трудна 
маневра и не можеш да блокираш. Ако издръжливостта ти падне до 3 
или по-малко точки, продължи на 191. 

Напрегнато очакваш пристигането на орковете. Раздразнено виждаш, 
че точно когато те пристигат, готови за битка, Фоксглъв вади лековита 
течност от наметалото си. Няма време за бягство. Ще се наложи да се 
биеш. Премини на 162. 

Ако възпреш Касандра, това би означавало сигурна смърт за Глайвас, 
стига, разбира се. все още да е жив. Затова й казваш, че е свободна да 
си върви, но й забраняваш повече да прекрачва стените на града под 
заплаха от смърт. Тя си тръгва с думите, че може би ще се срещнете 
отново. Сега трябва да решиш какво ще предприемеш относно 
Глайвас. Прехвърли се на 253. 

Попадате право в ръцете на група посрещачи. Много добре познаваш 
тройката, която се е подредила в полукръг около теб. Точно насреща 
ти стои висок, жилест мъж, обвит в черно наметало. Единственото 
цветно нещо в него е силно къдравата му коса, която е яркожълта 
като царевично зърно. В едната си ръка като на шега държи огромен 
меч. От дясната му страна е застанал мъж с развята сива роба, цялата 
покрита с рунически знаци. Той носи голяма златна обица, 
изражението му издава непочтена интелигентност, а усмивката му е 
очаквателна. От другата страна стои Касандра с изваден меч и по- 
самоуверена от всякога. Разчорлената й коса е в пълно безредие, 


както между впрочем и снаряжението й. Двамата мъже са нейни 
приятели и твои заклети врагове - Тютчев, крадец и майстор на меча, 
и Таум, господар на илюзиите и мощен магьосник. Сигурно са се 
досетили, че ще минеш по този път. Тютчев също е открил тайните 
стълби и знаейки, че не ще можеш да слезеш по стълбата на Огнените 
великани, са те причакали тук. Добре са се справили, като са 
проникнали толкова надълбоко в Недрата на Орб. Премини на 284. 


245 
На следващия ден Фоксглъв е сърдита и не желае да разговаря с теб. 
Утре ще преминете през последните хълмове и гори преди Процепа и 
ще трябва да пуснеш коня, продължавайки пеша. Когато спирате, за 
да пренощувате обаче, тя идва близо до теб с блеснали от сълзи очи и 
казва, че е прекалено самотна и изплашена, за да продължи. 
- Отмъстителю, откакто се помня, никой не се е отнасял добре с мен. 
Ще продължа в Процепа с теб щом се налага, но ако сега не ме 
прегърнеш, сърцето ми ще се пръсне и ще полудея. 
Ще я успокоиш ли, както тя иска (265), или ще откажеш да си мил с 
нея (285). 


246 
Четиримата Авантюристи са тук В Процепа с определена цел, а не 
просто да плячкосват или избиват злите същества. Имат да разчистват 
сметки. Врагът ви е общ. Те преследват почитателите на бога на Хаоса 
Анархил, който уби Първожрицата на Илустра в град Харит-Свраков. 
Тафлур е убедил приятелите си да издирят и унищожат Тютчев, Таум 
и Касандра, същите хора, които искат отстраняването ти. Тайболт 
разказва как злата тройка е посмяла да навлезе във великата 


катедрала на Илустра и да съсече могъщата Първожрица пред 
собствения й олтар. Те са по следите на поклонниците на бога на 
Хаоса, които са някъде на четвъртото ниво или по-надолу. 
Четиримата Авантюристи ненавиждат злата тройка. Може би ще 
успеят да си разчистят старите сметки. Предлагат ти да се 
присъединиш към тяхната кауза и да изоставиш за известно време 
своята. Ти си омагьосан от Повелител, меча на воина, и ще ти е 
трудно да им откажеш. Ако искаш да тръгнеш с тях, иди на 306. Ако не 
желаеш и имаш поне 2 точки вътрешна сила, можеш да напрегнеш 
волята си и да откажеш, пожелавайки им успех. В такъв случай 
отиваш на 326, но губиш 2 точки вътрешна сила. 


247 

Джуджтата-тролове са въоръжени с огромни секири, които размахват 
с учудваща лекота. Всяка от тях тежи поне колкото човек. Ще се 
наложи да избегнеш или блокираш първия помитащ удар. Защитата 
тие 7. Ако си ударен, губиш 6 точки издръжливост. След първия 
замах имаш време да поемеш инициативата. Как ще продължиш: ще 
отстъпиш и ще използваш удар с ръка «железен юмрук» срещу всеки 
от нападателите (17), ще нападнеш с ритник «тигров скок» (37) или с 
хвърляне «тигрови зъби» (57)? 


248 
Ако си преоблечен като черна елфа, иди на 328. Ако си маскиран като 
скитник, мини на 348. Ако разчиташ само на предпазливостта си и си 
без маскировка, прехвърли се на 368. 


249 

Избираш червените и зелени дрехи на войника за себе си. Само 
жените черни елфи достигат съвършенство в магьосничеството, 
затова Фоксглъв ще трябва да облече синята роба на вълшебницата. 
Тя още те чака. Навярно вече се чувства напълно изгубена и ще се 
наложи да разчита на теб, ако иска някога да излезе от Процепа. 
Отдръпва се ужасена, когато те вижда да крачиш към нея, облечен в 
дрехите и шапката на черна елфа, но когато чува гласа ти, въздъхва с 
облекчение. Бързо облича синята роба и вече сте готови да 
проникнете още по-дълбоко в изпълнения с опасности Процеп. Отиди 
на 402. 

Оркът изтичва зад завоя на тунела и крещи колкото му глас държи 
„Чуждоземец!". Напред се чува какофония от шумове от вагон върху 
релси и виковете на много оркове. По петите ти са. Свиваш в малък 
страничен тунел, за да ги избегнеш. Веднага губиш ориентация в 
хаоса от тунели, но след време тръгваш по едно малко подземие, 
което води надолу. Премини на 339. 

По-късно същия ден нареждаш да доведат Касандра и Фоксглъв в 
Тронната зала. Фоксглъв е със същата паунова рокля, която носеше, 
когато я вида за първи път при представянето й за бъдещ член на твоя 
Таен съвет. Сега роклята е съдрана и изцапана от пътуването, а 
екстравагантният паунов шлейф отдавна е отпран. Тя все още е 
красива, но това е крехката хубост на тъжна бездомница, а не 
обаянието на изтънчената куртизанка, която помниш. Тя се страхува 


от Касандра толкова, колкото и от теб. Касандра настоява мечът да й 
бъде върнат, когато напусне града и тъй като тя стана твоя пленница 
доброволно, ти се съгласяваш. Прехвърли се на 71. 

Колкото и внимателно да стъпваш, стъпките ти отекват в отсрещните 
стени на пещерата. Усещането, че си толкова дълбоко под земята, 
заобиколен от неприятели, те поглъща все повече и повече. 
Напрежението е непоносимо. Чувстваш се уязвим, сякаш хванат в 
капан, и дори започват да ти се причуват несъществуващи стъпки. 
Когато си прекосил наполовина гробницата, осъзнаваш, съдейки по 
ехото, че стъпките са истински и те заобикалят от всички страни. 
Изведнъж лумват пламъци и пред теб изригва огнен обръч, следван 
от други вляво и дясно. Гробницата е като огромен подземен храм. 
Изкуствени колони, които не достигат тавана, хвърлят сенки през 
неравни интервали. Приближаващите стъпки са на отряд от оркове, 
водени от две черни елфи в сини наметала. Те са вървели към 
светлината на факела Лумен, но вече те виждат на светлината от 
огньовете. Преследването започва. На трийсет метра пред теб има 
галерия, която води към стълби, но тя се пази от десетина оркове с 
арбалети. На петнайсет метра надясно има друг тунел, пазен от двама 
великани човекоядци, облечени в кожени ризници и размахващи 
четириметрови копия, подобни на онези, използвани от воините на 
Антиох през златния век на Вътрешно море. Отляво, на около 
дванайсет метра, са елфите и орковете. Накъде ще се затичаш: към 
великаните човекоядци (272), към галерията (212) или ще останеш 
където си (292)? 

Каквото и решение да вземеш, трябва да е светкавично, защото 
Касандра ти готви ужасен капан или засада в Процепа. Завърнал се в 
Ирсмункаст, трябва веднага да решиш. Ако не беше Глайвас, сега 
нямаше да си Властелин на града. Да вземеш Скиптъра в Недрата на 
Орб, би означавало да изложиш него и себе си на изключителна 
опасност. Ако решиш да опиташ да спасиш Глайвас, обърни на 353. 
Ако изоставиш Глайвас на съдбата му, премини на 373. 

Тютчев се хили злокобно, докато предприема атаката. Използваш 
комбинации от ритници и удари с ръка срещу него, но смутен 
разбираш, че тъмното наметало, което носи, е импрегнирано с магия, 
която те затруднява да познаеш на какво разстояние е от теб. 
Огромният му меч свисти във въздуха с невъобразима скорост. 


ТЮТЧЕВ 
Защита срещу Пътя на тигъра: 8 
Издръжливост: 20 
Щети: 2 зара + 2 


Защитата ти срещу Тютчев е 8. Ще се биеш на три пъти. Трябва да 
изиграеш битката три пъти. Ако останеш жив след третата битка. мини 
396. Ако раниш Тютчев два пъти обаче, продължи на 401, веднага 
щом го сториш. 

- След последната ни среща с теб, Таум се почувства зле. Всъщност 
беше толкова болен, че се наложи да потърси услугите на един велик, 
но скъпо платен свещеник. Това му коства много средства и сега е 
беден като просяк. 
Може би Касандра намеква, че Таум се е върнал от света на 
мъртвите, или дори, че ти си го ранил почти смъртоносно. Тя 
продължава: 
- Има много тъмни местенца в Процепа, където човек може да се 
скрие. Не се знае, Отмъстително, кого би могъл да срещнеш във 
вечния мрак. 
Можеш да й зададеш още един въпрос. Какво ще я попиташ: къде в 
Процепа е задържан Глайвас (275) или колко черни елфи има в 
Недрата на Орб (295)? 


256 
Трябваше да се вслушате в предупреждението на Касандра, защото тя 
е казвала истината. Черната вдовица е подготвила капан, от който 
дори ти не можеш да се измъкнеш. Докато минавате покрай 


троновете, два огромни каменни къса се търкулват с грохот и 
заприщват двата края на Тронната пътека. Оставате завинаги в капан. 
Умираш до статуите на някои от най-злите същества, живели в света 
на сенките. 


257 
Ако си бил забелязан на пътя, който води надолу в Процепа, иди на 
297. В противен случай премини на 277. 


258 

Предаваш се на нападателите си и Фоксглъв те обсипва с презрение. 
Тя им казва, че си само неин телохранител, преоблечен, за да се 
улесни пътуването през Недрата на Орб. Тя тръгва прелъстително към 
воина, който като че ли я намира за много привлекателна. Докато 
върви, им казва да не вярват на нито една твоя дума, защото си 
безнадежден лъжец и мегаломан, дотолкова луд, че си въобразяваш, 
че си Властелин на Ирсмункаст. Ще протестираш ли, настоявайки, че 
наистина си Властелин (266), или ще изчакаш да видиш какво ще 
стане (286)? 


259 
Преди да успееш да се надигнеш от земята, пристигат гущерите- 
дракони и ездачите им. Обхванат си от пламъци, а сетне разкъсан от 
челюстите на едното чудовище. Краят ти настъпва далеч от дома, в 
мрака на Процепа. 


260 
Пещерата плува пред очите ти и става зелена, когато мозъкът ти 
превключва на картината, разкрита през смарагдовата Сфера, която 
ти позволява да виждаш невидимото. Сестрата на Нулак е отстъпила 
две крачки надясно, но ти ясно я различаваш. Ще се престориш ли, че 
не я виждаш (300), или ще продължиш атаката (423)? 


261 

Железните пръчки в ръкава ти се удрят в дръжката на меча на 
Касандра. Той пада от ръката й и се плъзва надолу по склона към 
реката. Тя е майсторка на меча и без него не може да се мери с тебе. 
Знаейки това, Касандра се обръща да бяга, но ти я спъваш и я 
принуждаваш да се предаде. За твоя изненада тя не се съпротивлява 
повече и ти позволява да завържеш ръцете й зад гърба. Вземаш меча 
й. Твърде ценен е, за да го изоставиш. Отбележи си в дневника, че си 
пленил меча на Касандра. Тя казва гордо: 

- ТютчеВ, Таум и аз почти те убихме, Отмъстителю, в града Харит- 
Свраков. Защо не свършиш с мен? Ние сме заклети врагове. 

Как ще постъпиш: ще промениш решението си и ще я отровиш с риба- 


паяк (43) или ще я заведеш в Ирсмункаст (93)? 


262 
Фоксглъв се обръща към теб и казва на общоприетия език: 
- Как можа да ме изоставиш в ръцете на тези отвратителни твари? 
Устата ти зейва от невъобразим срам и не знаеш какво да кажеш. 
Мисълта за това, което си сторил, те лишава от вяра в себе си, защото 
си предал Фоксглъв, която ти е по-скъпа от целия Орб, взет заедно. 
Губиш цялата си вътрешна сила. Вождът на орковете разпознава 
общоприетия език и пита Фоксглъв кой си, докато тя се качва на 
каляската до него. Той се пресяга и я гали, но за твое удивление, тя не 
се противи. Фоксглъв прошепва нещо на ухото му. С учудване 
установяваш, че тя говори на езика на орковете, наследство, останало 
й от дните, когато ръководеше ордена на Жълтия лотос за 
Узурпатора. Фоксглъв ти нарежда да се предадеш на орковете. Косата 
ти настръхва от ужас, но правиш каквото ти казва и скоро се озоваваш 
в една мръсна дупка във владенията на Сайл на второто ниво. Ако 
владееш умението да се измъкваш, премини на 302. Ако не, иди на 
322 


263 
Фоксглъв още не се е поклонила, когато Гуинет изстрелва обвинение 
срещу нея: 
- И така, изменнице, завръщаш се в Ирсмункаст, града, който предаде 
на помията, която се изля от Недрата на Орб. Защо отвори градските 
порти на врага? 
- Не аз отворих портите. Моля ви, повярвайте ми. 
- Отвори ги, а когато врагът беше разгромен, избяга при тях под 
земята. 
- Избягах, защото никой не ми вярваше. Щом плъзна слуха, че съм 
предателка, вече нищо не можех да сторя. 
Решаваш да попиташ Фоксглъв защо е дошла обратно в града. 
Обърни на 283. 


264 
Вестителите на Хаоса са подготвени за теб. Тютчев казва: 


- Най-после, Отмъстителю, настъпи мигът на нашето отмъщение. 
Донесъл си ни и Скиптъра. Сега аз ще властвам над Ирсмункаст. 

- Тили? - иска да знае Касандра с разкривено от гняв лице. 

- Всички ще властваме заедно, прославяйки Анархил - намесва се 
Таум с по-спокоен глас. - Ще унищожим града тотално, така че да се 
изтрие от паметта на човечеството. 

Ако Фоксглъв е стеб, иди на 304. Ако не е, премини на 324. 


265 
Фоксглъв идва в обятията ти и слага глава на рамото ти. Обгръща те 
опияняващ аромат на екзотичен парфюм - ухание от цветята на 
страстта от Острова на Богинята. Взираш се в очите й и се възхищаваш 
на крехката Й хубост. Преди да успееш да я спреш, тя си открадва 
една целувка. Обърни на 365. 


266 

Протестът ти е посрещнат с надменен смях. Фоксглъв предлага за 
твое добро да те вържат здраво, защото иначе можеш, заслепен от 
гняв, да се хвърлиш в стените на пещерата и да се нараниш. Карат те 
да се подчиниш и ти го правиш. Трескаво обмисляш как да обърнеш 
картите срещу Фоксглъв. Изведнъж усещаш нож в шията си. 
Обездвижен, не можеш да попречиш да разрежат гърлото ти. 
Фоксглъв те убива и никога не ще можеш да й отмъстиш. Поданиците 
ти остават сами, без спасител. 


267 
Инструктираш Фоксглъв да те следва безшумно на разстояние от 
двайсет стъпки. Тя като че ли се страхува от теб толкова, колкото и от 


обитателите на Процепа и точно изпълнява нарежданията ти. Често 
хвърляш поглед назад, за да се увериш, че е добре. Отбележи си, че 
Фоксглъв те следва и иди на 27. 


268 

Изчакваш Фоксглъв да те настигне, спирайки в тъмна пещера с арки, 
които се съединяват на тавана. От всяка точка, където се срещат 
арките, виси по един скелет - страховито напомняне за съдбата, 
застигнала мнозина тук, във вечния мрак. Разнася се силен пукот и 
пещерата се облива в ярка синя светлина. Високо от тавана се стрелва 
светкавица, която просъсква покрай теб и удря Фоксглъв, после 
рикошира в стената отзад и пада на пода пред краката ти. Губиш 2 
точки издръжливост. Ако още си жив, виждаш, че Фоксглъв е мъртва, 
гръмотевицата напълно е разкъсала гърдите й. Изостреното ти зрение 
ти е позволило да забележиш четирима мъже, осветени от 
светкавицата. Единият е облечен в бяла роба с червен кръст на 
гърдите. Веднага ли ще нападнеш (358) или ще се хвърлиш през 
някоя от арките, търсейки прикритие (378)? 


269 

Първата игла се забива във врата на елфата войник и тя се срутва на 
пода точно пред теб. Втората полита със светкавична скорост и 
попада в окото на вълшебницата, точно когато тя изрича магия. Тя 
също пада. Отровата риба-паяк си свършва работата. Вземаш робите, 
коланите и сандалите им, а така също и две качулки, които намираш в 
една кутия. В друга кутия от слонова кост откриваш карфица със 
златен дрозд на върха. Отбележи си, че притежаваш дроздовърха 
карфица. Прехвърли се на 249. 


270 
Шурикенът поваля орка и ти го избаждаш от още топлото тяло. 
Можеш пак да го използваш. Никой друг не се изпречва на пътя ти 
надолу по тунела. Иди на 52. 


271 
Покрай изкопите на равни интервали са поставени стражи от оркове. 
Способността им да виждат в тъмното е навярно по-добра от твоята и 
няма да е лесно да се промъкнеш покрай тях. Какво ще хвърлиш, за 
да отклониш вниманието им: камък (291) или светеща сачма (301)? 


272 
Черните елфи изричат команда на напевния си език, когато си на шест 
метра от великаните човекоядци, но те като че ли са прекалено 
глупави, за да действат бързо. Маскировката ти ги е заблудила 
напълно и докато замахнат с дългите си копия, ти вече си се 
промушил между тях и надолу по изходния тунел. Отбележи си, че си 
бил забелязан в Свещената гробница и премини на 372. 


273 
Касандра заповядва на орковете да завържат краката и ръцете ти и 
напуска лагера, за да се усамоти и да се наслади на дълго желаната 
смарагдова Сфера. Ако владееш умението да се изплъзваш, иди на 
331. Ако не, мини на 63. 


274 
Странните жестикулации на Таум са истинско чудо за окото. Точно 
когато тръгваш в атака срещу него, изригва искряща светлина, която е 
така ярка, че почти те зашеметява и обездвижва. Примигваш с очи и 
разбираш, че Касандра и Тютчев са го очаквали. Гледали са към 
гоблените, не защото ги > интересуват, а за да избегнат 
зашеметяващата светлина, предизвикана от магията на Таум. Сега те 
се впускатв атака. Черната роба на Тютчев сякаш още повече 
затъмнява мрака около него. Касандра както винаги се движи с 
грацията и бързината на пантера. Всичко това подразбираш само от 
шума, който чуваш, защото си временно зашеметен и ослепен. 


Политаш назад, но закалените мечове на Тютчев и Касандра се 
срещат в тялото ти. Съсечен си далеч от дома, във вечния мрак. 


275 

- Глайвас е затворен отвъд седмото ниво в местността, известна като 
Забраненото убежище. Там е сърцевината, откъдето Черната Вдовица 
плете паяжината си. - Сетне добавя: - Няма да отговарям на повече 
въпроси, но ще ти кажа следното. Когато стигнеш до третото ниво, 
поеми по тесния път. По Тронната пътека за теб е устроен капан, 
Отмъстителю. Капан, който дори ти не си в състояние да 
превъзмогнеш. 

Продължи на 335. 


276 
Виещият се и изпълнен със забои тунел скоро се разклонява в 
безброй други тунели и пещери. За щастие това ще ви помогне да 
избегнете срещи с крадците от света на здрача. Една злокобна сянка, 
която пробягва по близката стена, те стряска, но когато отново 
поглеждаш, е изчезнала. Ослушваш се, но чуваш единствено шепота 
на собствения си дъх. Обърни на 4. 


277 
Шмугваш се в тунела, преди някой да те е забелязал и продължаваш 
предпазливо нататък, като внимаваш винаги да вървиш надолу към 
второто ниво. Иди на 417. 


278 
Тренировката на сърцето ти казва, че четиримата с изключение може 
би на магьосника, който е много непостоянен и капризен, но не е 
съвсем лош - са добри и смели хора. Можеш да им се довериш, 
защото те няма да те излъжат. Казваш им, че си самият Властелин на 
Ирсмункаст и че си тръгнал по дирите на приятеля си Глайвас. Ако в 
предишните си приключения си се срещнал с група Авантюристи, 
попаднали под въздействието на магията Зловонни пари, хвърлена от 
собствения им магьосник Ерис, и ако си надвил не-мъртвия 
военачалник, който ги нападаше, иди на 18. Ако не, воинът размахва 
меча си към теб и казва: 
- Повелител на мъже и жени. 
Ако си омагьосан от Фоксглъв, иди на 206. Ако не си, започваш все 
повече да харесваш тези четирима Авантюристи. Отиди на 226. 


279 

Няколко минути след смразяващия писък виждаш черната сянка на 
едно от огромните крилати чудовища, които отмъкнаха горкия орк. 
Това е Демикюлт, както се нарича едно от превъплъщенията на 
Огнените чапли, кръвожадни влечуги, които владеят земите на 
североизток от Вътрешно море. Демивюлтът е огромно крилато 
влечуго, по-голямо от останалите Огнени чапли, но не може да се 
възпроизвежда. Черните елфи навярно са откраднали и измътили 
няколко яйца от Огнени чапли. Тези твари ловуват в бездънната 
тъмнина само по нюх. Крилете на чудовището се опват и то се спуска 
към теб. За да се задържиш към скалата, ти трябват двата крака и 
едната ръка. Как ще постъпиш: ще се отблъснеш от отвесната 
каменна стена, оставяйки се да паднеш в бездънния мрак (329), ще 
метнеш куката си за катерене около звяра (349) или ще се покатериш 
нагоре, надявайки се да не те уцели (369)? 


280 
Когато Касакдра изтръгна смарагдовата Сфера от лицето ти, тя не 
само те докара до агония, но те остави безпомощен пред невидимите 
същества. Какво ще сториш сега: ще се нахвърлиш там, където 
последено видя сестрата на Нулак (340), ще побегнеш от пещерата по 
тунела, който е пред теб вляво (352), или ще се опиташ да излезеш по 
другия свободен изход, който се намира вляво зад тебе (220)? 


281 

След едночасово изкачване, движейки се като лъв, който търпеливо 
дебне сърна, стигаш до върха на северния сипей, един много стръмен 
склон, покрит с дребни камъчета и чакъл. Дори полска мишка не би 
могла да се движи безшумно по този сипей. Молиш се на Куон 
стражите оркове - които виждат така добре в тъмното - да не те 
забележат. Събираш кураж и с повдигнат дух започваш трудното 
спускане. Хвърли зарове на съдбата. Ако тя ти се усмихне, премини на 
351. Ако ти обърне гръб, отиди на 361. 


282 
Фоксглъв се обръща към теб и казва на общоприетия език: 
- Пак ще се срещнем, Отмъстителю. 
Вождът на орковете разпознава общоприетия език и пита Фоксглъв 
кой си, докато тя се качва на каляската до него. Той се пресяга и я 
гали, но за твое удивление, тя не се противи. Фоксглъв прошепва 
нещо на ухото му, докато ти се преструваш, че не си разбрал какво ти 
е казала на общоприетия език. С учудване установяваш, че тя говори 
на езика на орковете, наследство, останало й от дните, когато 
ръководеше ордена на Жълтия лотос за Узурпатора. За радост Сайл е 
далеч по-заинтригуван от нея, отколкото от тебе и ти успяваш да се 
промъкнеш покрай тях и да изчезнеш. Иди на 52. 


283 
- Бях доведена тук от жената воин Касандра като нейна пленница, за 
да може тя по-лесно да проникне в града и да получи аудиенция при 
теб, Владетелю. 
Казваш на Фоксглъв да опише Касандра. 


- Тя е жестока и безсърдечна жена. Не съм виждала друг да борави 
така умело с меча както нея, дори и генерал Гуинет. Бърза е като 
леопард. 

- Как изглежда? - питаш ти. 

- Винаги ходи с бойни доспехи, странно съшити метални люспи. 
Косата Й стърчи като бодили на таралеж. Някои биха я нарекли 
привлекателна... Студена е като ледена шушулка, а и мечът й е такъв. 
Описанието на Фоксглъв ти стига. Това е същата тази Касандра, която 
е издирвана от жриците на Илустра от град Харит-Свраков за 
убийството на Първожрицата им, които също търсят и други опасни 
поклонници на безумния бог на Хаоса Анархил. Трима от тях те 
нападнаха, защото бе убил техния приятел варварин при самозащита. 
Най-ясно от всичко си спомняш, че тя е главозамайващо бърза с меча. 
Иди на 303. 

Вестителите на Хаоса са подготвени за теб, но не и за четиримата 
Авантюристи. Самодоволството, изписано по лицата им, се променя в 
несигурност, докато четиримата Авантюристи бързо се изправят на 
крака. На лицата им е изписан страх, но той бързо прераства в гняв. 
Когато Тютчев казва: 
- Чудя се как се осмелявате да ни предизвиквате. Нямате никаква 
мощ. Касандра и аз сме по-опасни бойци от вас, а ти, непостоянен 
Ерис, не можеш да се мериш с магиите на Таум. 
Тафлур започва да напява благословия в името на Илустра. 
- Значи раната е още люта, така ли? - пита Таум, опитвайки се да го 
разсее. 
Касандра казва: 


- Първожрицата е мъртва. Събитията не могат да се върнат назад. Ние 
не търсим възмездие от поклонниците на богинята на Живота. 

- Вие, които почитате Анархил, не можете да задържате една мисъл в 
главата си повече от минута - изрича царствено Тайболт. - Но ние 
търсим възмездие от всички, които почитат безумния бог Анархил. 

Те дори не говорят с теб. Разбираш, че враждата между тези хора има 
дълбоки корени. Тютчев казва на Ерис: 

- Хайде, Ерис. И ти почиташ бог на Хаоса. Застани отново при нас. 
Премини на отсрещната страна, както направи и преди. Иначе 
животът ти е изгубен, защото не можеш да ни отстоиш. 

Ако Фоксглъв е стеб, иди на 344. Ако не е, мини на 364. 

Казваш на Фоксглъв, че не подобава на един Властелин да прегръща 
обикновен простосмъртен, но това я обижда. 
- Тогава ще се самоубия. Не мога да живея, презирана от всички. 
Внезапно тя избухва в ридания и изглежда напълно отчаяна. Сякаш 
наистина няма за какво повече да живее. Животът й е изпълнен със 
страх, а ти я водиш към неописуеми опасности. Как ще постъпиш: ще 
я вземеш в обятията си и ще успокоиш (305), ще й наредиш да 
заспива, за да запази силите си за спускането в Недрата на Орб (325), 
или ще й кажеш, че би желал да я претърсиш, преди да й разрешиш 
да се докосне до теб (345)? 

Фоксглъв предлага заедно да продължите пътуването по-надолу в 
Процепа. Тя застава насред групичката и придумва воина, наречен 
Веспърс, да я пази. Чуваш я как разговаря с младия воин, 
възхищавайки се от телосложението му и ласкаейки го най- 
безцеремонно. Не след дълго двамата се шмугват зад една колона и 
се прегръщат. Разбирайки какво става, свещеникът на Аватар Тайболт 
е смаян, но когато изказва гласно протеста си. Фоксглъв заявява, че 
той не бил нищо друго, освен един студенокръвен свещеник, който 
не познавал радостите на живота. Тя е толкова красива и 
самоуверена, че Тайболт започва да се чувства несигурен в себе си, а 
Веспърс, доволен, че е избраникът на Фоксглъв, му казва да си държи 


устата затворена. Отбележи си в дневника, че Веспърс е омагьосан от 
Фоксглъв. После тя поглежда към тебе и се обръща към Веспърс с 
думите: 

- Ако въобще знача нещо за теб, млади момко, ще посечеш този 
досаден малоумник. 

Тя също добавя, че си способен да предизвикаш смъртта им, защото 
можеш да извикаш в неподходящ момент. Веспърс прокарва палец 
по острието на магическия си меч и тръгва към теб. Трябва да го 
спреш. Как: ще го нападнеш (238), ще се помолиш на свещениците да 
те пожалят (36) или ще им кажеш, че наистина си Властелин на 
Ирсмункаст-край-Процепа (266)? 

Точно когато се обръщате, за да се върнете по стъпките си, една 
томахавка профучава и издрънча в стената на близкия каньон. Хукваш 
да бягаш, хвърляйки поглед през рамо. Под втория свод, застанали в 
редица през пътя, виждаш пет джуджета-тролове - дебели, но силни 
мелези с месести лица. Те са вързани с вериги към наблюдателния 
пост като кучета. Ако бяхте продължили нататък, щяхте да се 
натъкнете право на тях. Те започват да вият и вие изтичвате до ръба 
на Процепа, надявайки се да се скриете, преди да ви е видял някой 
по-интелигентен враг. Продължи на 327. 

Изчакваш Фоксглъв да те настигне, спирайки в тъмна пещера с арки, 
които се съединяват на тавана. От всяка точка, където се срещат 
арките, виси по един скелет - страховито напомняне за съдбата, 
застигнала мнозина тук, във вечния мрак. Разнася се силен пукот и 


пещерата се облива в ярка синя светлина. Високо от тавана се стрелба 
светкавица, насочена право срещу тебе, а ти се опитваш да се 
хвърлиш встрани. Не те удря с пълна сила, но все пак те отхвърля във 
въздуха и силно раздрусва нервната ти система. Губиш 8 точки 
издръжливост. Ако все още си жив, изостреното ти зрение ти е 
позволило да забележиш четирима мъже, осветени от светкавицата. 
Единият е облечен в бяла роба с червен кръст на гърдите. Веднага ли 
ще нападнеш (388) или ще се хвърлиш през някоя от арките, търсейки 
прикритие (408)? 

Отпред има избор от два тунела. По кой ще тръгнеш? Единият е 
малък и се разклонява дълбоко в скала в посока, обратна на 
пещерата (409). Другият е по-широк с ръждиви перила от едната 
страна, който се спуска полегато напред и надолу (359). 

Фоксглъв е отведена в друг затвор. Не я виждаш повече, но до теб 
стига слухът, че е освободена, преди да решиш, че теренът е чист и да 
използваш умението да се изплъзваш, за да избягаш от тъмницата. 
Точно навреме се спасяваш от разпита. Бандата палачи пристига, 
когато ти вече безшумно напускаш тъмничните пещери. Скоро те 
остават далеч зад гърба ти. Намираш тунел, който води обратно към 
местността на Свещената гробница, където се предаде. Прехвърли се 
на 372. 

Звукът от удара на камък в склона на сипея кара един от орковете да 
напусне поста си при насипа. Като истински нинджа, ти тутакси се 
възползваш от случая и безшумно се промъкваш към насипите. Ако 
владееш умението да откриваш и обезвреждаш капани, иди на 311. 
Ако не, мини на 321. 

Черните елфи виждат, че си облечен като тях и се хващат на въдицата. 
Казват нещо на напевния си език и отново отвеждат орковете. 


Свободен си да напуснеш помещението, докато орковете се изнизват 
от галерията. Премини на 372. 


293 

Няколко часа по-късно конен отряд от девици воини - разузнавачи от 
твоята армия - те открива да се бориш с въжетата, с които си вързан. 
Смутени, че те виждат така безпомощен, те веднага те освобождават 
и ескортират обратно в града. По същото време се завръща друг 
разузнавателен отряд, който съобщава, че Касандра и орковете се 
връщат към Процепа, а Фоксглъв е все още с тях. Отбележи си, че 
Фоксглъв е все още в плен на Касандра. Обърни на 313. 


294 

Шурикенът изсвистява през помещението и ранява Таум в рамото. 
Той престава със заклинанията си, но Касандра и Тютчев те нападат 
едновременно. Тайболт и Веспърс смело се хвърлят в отбрана. Те са 
калени бойци. Оръжието на Тайболт с писък разцепва въздуха и с 
пукот се разбива в доспехите на Касандра. Светкавичният Й 
контраудар ранява свещеника, но ти си зает с Тютчев, който дръзва 
да нападне едновременно теб и воина Веспърс. Използваш срещу 
него комбинация от удари с ръка и крак, но си обезсърчен, когато 
разбираш, че черното наметало, в което е загърнат, е вълшебно и 
дава погрешна представа за разстоянията. Той трябва да се защищава 
и от Веспърс, но изглежда твърдо е решил първо да свърши с теб. 
Огромният му меч цепи въздуха с умопомрачителна бързина. 


ТЮТЧЕВ 
Защита срещу Пътя на тигъра: 8 
Издръжливост: 20 
Щети: 2 зара + 2 


Защитата ти срещу Тютчев е 8. Трябва да проведеш три битки. Ако си 
все още жив в Края на третата, иди на 360. Ако обаче раниш Тютчев 
два пъти, премини на 309, веднага щом го сториш. 

- Те са повече, отколкото можеш да надхитриш, Отмъстителю - 
отговаря жената воин уклончиво. Сетне добавя: - Няма да отговарям 
на повече въпроси, но ще ти кажа следното. Когато стигнеш до 
третото ниво, поеми по тесния път. По Тронната пътека за теб е 
устроен капан, Отмъстителю. Капан, който дори ти не си в състояние 
да превъзмогнеш. 
Продължи на 335. 

Виещият се и изпълнен със забои тунел скоро се разклонява в 
безброй други тунели и пещери. За щастие това ще ти помогне да 
избегнеш срещи с крадците от света на здрача. Една злокобна сянка, 
която пробягва по близката стена, те стрясва, но когато отново 
поглеждаш, е изчезнала. Ослушваш се, но чуваш единствено шепота 
на собствения си дъх. Ако си бил забелязан по стълбата на Огнените 
великани, иди на 356. Ако не, премини на 416. 

Точно преди да свиеш по един от тунелите, те изненадва призрачно 
видение. Това е черна елфа, облечена в лилава и зелена роба, но 
иначе красивото гарвановочерно лице е ужасно обезобразено. От 
брадичката й стърчат осем разперени крака и издутото тяло на паяк, 
сякаш огромният паяк е наполовина зазидан в лицето й. Това е една 
от сестрите на Нулак, ужасяващи магьосници, чиито майки са се 
съвкупявали с една от трите Паяци майки в дълбинните гробници на 
Процепа. Тя прави жест с ръце и въздухът пред теб започва да трепти 
сякаш в знойна омара. После изхвърля облак зелен прах, който се 
спуска над теб. Поглеждаш към тунела, през който би могъл да се 
спасиш, и виждаш само една паяжина без нищо друго 
забележително. Какво ще сториш: ще побегнеш по тунела (317), ще 
навлезеш в трептящата омара (337), ще останеш там, където си и ще 
хвърлиш шурикен, ако имаш (357), или ако нямаш, ще чакаш да 
видиш какво ще стане (377)? 

Казваш им, че си самият Властелин на Ирсмункаст и че се тръгнал да 
спасиш своя приятел рейнджъра Глайвас. Ако в предишните си 
приключения си се срещнал с група Авантюристи, попаднали под 
въздействието на магията Зловонни пари, хвърлена от собствения им 
магьосник Ерис, и ако си надвил не-мъртвия военачалник, който ги 
нападаше, иди на 18. Ако не, воинът размахва меча си към теб и 
казва: 
- Повелител на мъже и жени. 
Ако си омагьосан от Фоксглъв, иди на 206. Ако не, тези четирима 
Авантюристи започват да ти харесват. Прехвърли се на 226. 

Ако си наредил на Фоксглъв да те следва на двайсет стъпки 
разстояние, иди на 379. Ако не, прехвърли се на 399. 

Стоиш абсолютно неподвижен и се правиш, че се оглеждаш в 
недоумение, но всъщност дебнеш за най-тихия шум, който ще издаде 
местоположението й. Когато го чуваш, изхвръкваш с мощен отскок и 
насочен ритник «тигров скок». Извади 1 точка от вътрешната си сила, 
защото с вик освобождаваш цялата си съсредоточена сила. Ако не ти 
е останала повече вътрешна сила, иди на 340. Иначе продължи да 
четеш. Сестрата на Нулак лежи повалена в краката ти. Отново е 
станала видима. Ако решиш веднага да избягаш. Как ще постъпиш: 
ще изтичаш вън от пещерата по тунела пред теб наляво (352) или ще 
излезеш от другия свободен изход, който е отзад вляво (220)? Ако си 
решил да я доубиеш, премини на 400. 

Веднага щом светещата сачма излита, се надига врява и по крясъците 
разбираш, че орковете са те забелязали. Те обаче не са достатъчно 
бързи, за да те уловят и ти се завръщаш жив и здрав в Ирсмункаст. 
Времето изтича. Ще обявиш ли амнистия за Фоксглъв и нейната 
придружителка (41) или ще препуснете с Гуинет да ги плените със 
сила (31)? 


302 

В продължение на пет дни бездействаш, надзираван от орковете на 
лорд Сайл, надявайки и молейки се Фоксглъв да те посети, ако не 
заради друго, то поне заради искреното приятелство, което изпитваш 
към нея. Един ден подочуваш един от орковете да споделя 
разтревожено, че Сайл се е влюбил до полуда в онази жена Фоксглъв, 
която му е заповядала да те изпрати на седмото ниво в леговището на 
Черната вдовица. Едва сега разбираш, че си станал жертва на 
предателско вълшебство и проглеждаш за истинската същност на 
Фоксглъв. За нещастие през последните пет дни единствената храна и 
вода, която си поел, са били капките по пещерните стени и си изгубил 
доста от силата си. Губиш 5 точки издръжливост. Ако още си жив, 
възвръщаш волята си да избягаш и използваш умението си да се 
изплъзваш, с помощта на което скъсваш веригите. Премини на 342. 

- Защо Касандра иска аудиенция при мен? - питаш ти. 
- Тя дойде, за да те подмами в Процепа. Черните елфи държат 
Глайвас в плен. Ще го изтезават и убият, ако не им предадеш 
Скиптъра, който е символът на твоята власт. Ако им занесеш лично 
Скиптъра, ще пуснат на свобода теб и Глайвас. Касандра се надяваше 
да те убие, преди да намериш Глайвас. Тя още гори от желание за 
мъст. Казах ти всичко, което знам. А сега ме пусни, умолявам те. 
- Тя е предателка и трябва да бъде посечена - заявява Гуинет. 
Как ще постъпиш: ще отстъпиш на Гуинет и ще заповядаш Фоксглъв 
да бъде екзекутирана, заради роклята, която е изиграла при 
пленяването на града ти (323), ще пуснеш Фоксглъв на свобода при 
условие, че кракът й никога повече няма да стъпи в града под заплаха 
от смърт (343), или ще я принудиш да те придружи в Процепа ако 
решиш да отидеш там (363)? 

Ако си омагьосан от Фоксглъв, иди на 54. Ако не си, прехвърли се на 
74. 


305 
Фоксглъв идва в обятията ти и слага глава на рамото ти. Обгръща те 
опияняващ аромат на екзотичен парфюм - ухание от цветята на 
страстта от Острова на Богинята. Взираш се в очите й и се възхищаваш 


на крехката й хубост. Преди да успееш да я спреш, тя си открадва 
една целувка. Обърни на 365. 


306 

Авантюристите считат, че Касандра, Тютчев и Таум са някъде на 
четвъртото ниво. Пътят между третото и четвъртото ниво е дълъг и ви 
трябва време, докато откриете най-подходящия. Явно свързващите 
тунели и стълбища са малко на брой, за да могат дълбините да се 
бранят от атаките на чуждоземци, колкото и малко вероятни да са те. 
Повече не срещате нищо, което да вещае неприятности и ловко се 
изплъзвате от погледите, докато най-накрая намирате път, водещ 
надолу към четвъртото ниво. Обърни на 76. 

Когато доближавате втория свод, естествено издълбан в камъка, 
острият ти слух долавя два различени звука. Единият е удар на камък 
в камък, а другият на метал в метал. Ако си заинтригуван от първия, 
иди на 347. Ако те интересува втория, премини на 367. 


308 

Пресичате тъмна пещера с изострени нагоре арки, които се 
съединяват на тавана. От всяка точка, където се срещат арките, виси 
по един скелет страховито напомняне за съдбата, застигнала мнозина 
тук, във вечния мрак. Ако в предишните си приключения си се 
срещнал с група Авантюристи, попаднали под въздействието на 
магията Зловонни пари, хвърлена от собствения им магьосник Ерис, и 
ако си надвил не-мъртвия военачалник, който ги нападаше, иди на 
18. Ако не, мини на 38. 


309 

Тъкмо се готвиш да довършиш Тютчев, когато Тайболт се блъсва в 
тебе. Той губи битката с Касандра, в чиито очи гори убийствен огън. 
Изправяш Тайболт на крака и тръгваш към нея. Ерис и Тафлур вече 
идват на себе си, но Таум се готви да хвърли нова магия. Избил си 
една кесийка от колана на Тютчев и бързо я вземаш. Отбележи си, че 
притежаваш кесията от колана на Тютчев. Изведнъж забелязваш, че 
гобленът на едната стена на стаята започва да трепери, сякаш 
задвижен от вятър. Премини на 34. 


310 
Прилагаш умението си да се изплъзваш от капани и успяваш да се 
измъкнеш от тъмницата точно навреме, за да избегнеш разпита. 
Бандата инквизитори пристига, когато ти вече напускаш безшумно 
тъмничните пещери. Скоро те остават далеч зад гърба ти. Намираш 
тунел, който води обратно към Свещената гробница, където се 
предаде. Прехвърли се на 372. 


311 
Тъкмо се готвиш с ловък отскок да прескочиш насипа, когато усещаш, 
че земята под краката ти е необичайно мека. Мушкаш внимателно 
напред с един прът и разбираш, че си на ръба на яма-капан. Бързо я 
прескачаш и се приземяваш на самия насип, след което се спускаш 
тихо като котарак в лагера. Оставаш незабелязан. Обърни на 341. 


312 
Орковете отпускат в недоумение лъковете си, когато виждат как 
откланяш с шеметна скорост три стрели, а после улавяш по една във 


всяка ръка. Бърз като вихър превземаш стъпалата към галерията и 
поваляш двама оркове, които се опитват да те спрат. Докато изчезваш 
надолу по стълбите в далечния край на галерията, чуваш как елфите 
още крещят заповедите си. Отбележи си, че си бил забелязан в 
Свещената гробница и продължи на 372. 


313 
Завърнал се в Ирсмункаст, трябва веднага да вземеш решение. Ако не 
беше Глайвас, едва ли щеше сега да си Властелин на града. Да 
вземеш Скиптъра със себе си в Недрата на Орб, би означавало да 
изложиш себе си и него на най-сериозна опасност. Ако решиш да се 
опиташ да спасиш Глайвас, премини на 353. Ако го изоставиш на 
собствената му съдба, иди на 373. 


314 
Когато ти се задвижваш, Касандра прави същото. Тя обаче се насочва 
не към теб, а към Фоксглъв, която се е свила възможно най-далече. 
Мечът на Касандра е вдигнат, готов за удар. Ако пожелаеш да 
защитиш Фоксглъв, иди на 94. Ако вместо това нападнеш Тютчев, 
който се е впуснал към теб, премини на 334. 


315 
- След последната ни среща с теб, Таум се почувства зле. Всъщност 
беше толкова болен, че се наложи да потърси услугите на един велик, 
но скъпо платен свещеник. Това му коства много средства и сега е 
беден като просяк. 
Може би Касандра намеква, че Таум се е върнал от света на 
мъртвите, или дори, че ти си го ранил почти смъртоносно. Тя 
продължава: 
- Има много тъмни местенца в Процепа, където човек може да се 
скрие. Не се знае, Отмъстителю, кого би могъл да срещнеш във 
вечния мрак. - Сетне добавя: -Няма да отговарям на повече въпроси, 
но ще ти кажа следното. Когато стигнеш до третото ниво, поеми по 
тесния път. По Тронната пътека за теб е устроен капан, Отмъстителю. 
Капан, който дори ти не си в състояние да превъзмогнеш. 
Продължи на 335. 


316 

Веднага щом поемате назад, съществата наоколо, които досега сякаш 
не забелязваха присъствието ви, започват да крещят и да се мъчат да 
ви хванат. С бой си пробивате път до върха, без да ви ранят. Веднъж 
излезли на площада, твоите бойни умения, както и тези на 
придружителите ти, са достатъчни, за да отблъснете атаките. Скоро 
изчезвате в хаоса от тунели. Отбележи си, че сте били забелязани на 
стълбата на Огнените великани. Премини на 236. 


317 
Ловко се спускаш тичешком по тунела. Сестрата на Нулак не хуква 
след теб, но за твой ужас плясва с ръце и прихва да се смее. Ако 
искаш да изтичаш обратно в облака от зелен прах, обърни на 377. Ако 
продължиш да тичаш, иди на 397. 


318 

Отровната игла невидима излита от устата ти. Воинът се стоварва в 
ръцете на свещеника в бяло, който изважда острието от врата на 
приятеля си и изговаря кратка магия. Воинът не може да се държи на 
крака и залита, докато отровата от риба-паяк започва да действа. 
Скоро обаче той се оправя, сякаш е било само ужилване от оса. 
Отново напада и комбинираните им оръжия и магии са твърде 
мощни, за да бъдат отблъснати. Умираш, убит от тях, дълбоко във 
вечния мрак. 


319 
Отпред има избор от тунели. По кой ще тръгнеш? Един малък тунел се 
отклонява дълбоко в скалата, далеч от пещерата (339). Друг, по- 


широк тунел с ръждиви перила от едната страна, води леко надолу и 
направо (210). 


320 

Продължаваш да тичаш напред. За момент пламъкът зад теб стихва и 
Фоксглъв, уплашена до смърт, влиза в тунела. Преди да успееш да я 
утешиш, огнената бариера отново лумва, а от малък отвор в тавана на 
тунела врху главата ти пада миниатюрен паяк. Опитваш се да го 
удариш с ръка, ала паячето пробягва през косата ти, сетне в ухото ти, 
бягайки така бързо, че не можеш да го спреш. Ако имаш дроздовърха 
крфица, иди на 8. Ако нямаш, обърни на 28. 


321 

Всичко върви по мед и масло до момента, в който се готвиш с ловък 
отскок да прескочиш насипа. Точно тогава почвата под краката ти 
поддава и падаш в трап пълен с копия. Не си много лошо ранен, но 
обръч от остриета над главата ти предизвестява пристигането на 
орковете, преди да си успял да се измъкнеш. Под светлината на огъня 
разпознаваш едно лице, което си виждал и преди. Жената се усмихва 
надменно и вадейки меч, поръбен със смъртно студен мраз, ти прави 
жест да излезеш от трапа. Това е Касандра, издирвана от жриците на 
Илустра от град Харит-Свраков за убийството на Първожрицата им, 
които също търсят и други опасни поклонници на безумния бог на 
Хаоса Анархил. Трима от тях те нападнаха, защото бе убил техния 
приятел варварин при самозащита. Най-ясно от всичко си спомняш, 
че тя е главозамайващо бърза с меча. Веднага ти Връзват краката и 
ръцете, оставяйки те напълно безпомощен. Ако владееш изкуството 
да се изплъзваш, иди на 331. Ако не, премини на 33. 


322 
На следващия ден Фоксглъв идва да те посети. Сърцето ти пее от 
радост. Може би тя все пак не е забравила приятелството ви. Но 
надеждите ти са жестоко разбити. Тя взема Скиптъра с думите, че 
идеята ти да се маскираш като скитник, а тя като робиня, не е била 
добра. 
- Тогава проумях, че си твърде глупав, за да успееш да ме отведеш 


обратно до Черната вдовица. 

Злобният й и победоносен поглед говори сам за себе си. Тя ще 
използва Скиптъра, за да поведе армия от Процепа срещу града ти, 
докато ти гниеш тук, безпомощен да спреш узурпирането на твоя 
престол. Умираш в мъки далеч от дома, във вечния мрак. 


323 
Гуинет пристъпва напред и хваща ръката на Фоксглъв в желязна 
хватка. Фоксглъв изкрещява от ужас, но лицето на Гуинет е изпълнено 
с решителност. Тя издърпва плачещата жена далеч от погледа ти. 
Крясъците продължават да се чуват надолу по коридора, докато 
изведнъж секват. Гуинет се завръща сама в Тронната зала. Продължи 
на 383. 


324 
Пръстите на Таум изписват странни фигури във въздуха, а Касандра и 
Тютчев гледат встрани, към стената на стаята. И ти ли ще се взреш в 
покритата с гоблени стена (234) или ще задържиш погледа си върху 
Таум (274)? 


325 
В очите на Фоксглъв изведнъж лумва ядно пламъче, но тя изпълнява 
нарежданията ти. Ляга си от другата страна на лагерния огън, обръща 
ти гръб и се загръща със самуреното си наметало. Ще стоиш ли буден 
през цялата нощ, за да си сигурен, че Фоксглъв няма да избяга или да 
се самоубие (385), или ще заспиш дълбоко, за да си свеж за 
утрешното спускане във вечния мрак (405)? 


326 

Те също ти пожелават късмет и се разделяте. Скоро те са само един 
спомен, останали далеч в лабиринта от тунели и пещери, скрити 
дълбоко от лъчите на слънцето. Пътят между третото и четвъртото 
ниво е дълъг и ти трябва време, докато откриеш най-подходящия. 
Явно свързващите тунели и стълбища са малко на брой, за да могат 
дълбините да се бранят от атаките на чуждоземци, колкото и малко 
вероятни да са те. Повече не срещате нищо, което да вещае 
неприятности и в продължение на часове ловко се изплъзвате от 
погледите, докато най-накрая намираш път, водещ надолу към 
четвъртото ниво. Обърни на 56. 


327 
Стигате до върха на каньона, преди на пътя отдолу да са се появили 
преследвачи. Поемате по най-близкото от малките виещи се 
стълбища, което избива надолу и се губи от погледа между два 
хребета. Мини на 415. 


328 

Пресичаш тъмна пещера с изострени нагоре арки, които се 
съединяват на тавана. От всяка точка, където се срещат арките, виси 
по един скелет, страховито напомняне за съдбата, застигнала 
мнозина тук, във вечния мрак. Изведнъж се разнася силен пукот и 
пещерата се облива в ярка синя светлина. Високо от тавана се стрелба 
светкавица, а ти се опитваш да я избегнеш, като се хвърляш настрани. 
Не те удря с пълна сила, но все пак те изхвърля във въздуха и 
нервната ти система е ужасно разклатена. Губиш 8 точки 
издръжливост. Ако все още си жив, изострените ти сетива различават 
под светлината на светкавицата четирима мъже, единият от които е 
облечен в бяла роба с червен кръст на гърдите. Веднага ли ще 
нападнеш (358) или ще се хвърлиш през някоя арка, търсейки 
прикритие (378)? 


329 
Отблъскваш се от лицето на скалата и се изплъзваш от хватката на 
Огнената чапла. Падаш сякаш в продължение на цяла вечност, преди 
тялото ти да се разбие върху щръкналите канари далеч от светлината. 
Краят ти настъпва далеч от дома, във вечния мрак на Процепа. 


330 

Най-сетне стигаш до обширните помещения на третото ниво. 
Въздухът смъди от пушек, който изгаря дробовете ти, докато не 
свикнеш с него. Горящите мангали, които са навсякъде, поне ще 
скрият за известно време факела Лумен. Заедно с пушека усещаш и 
едно постоянно бръмчене в далечината. Отпърво шумът те 
озадачава, но после разбираш, че той идва от всекидневната суетня 
на обитателите от третото ниво, които изпълняват безбройните си 
ежедневни дейности. Техните гласове и влаченето на краката им, 
примесени с хиляди други звуци, се превръщат в монотонно 
приглушено жужене. Приближаващи стъпки те изкарват от унеса. Ако 
Фоксглъв е стеб, иди на 140. Ако не е, продължи да четеш. Ако си бил 
забелязан, докато пресичаше Свещената гробница на второто ниво, 
мини на 350. В противен случай продължи на 370. 


331 
Докато орковете те връзват, целта им е не толкова да те обездвижат, 
колкото да ти причинят болка, въобразявайки си, че ако хукнеш да 
бягаш, ще имат удоволствието да те пребият до смърт. Напрягаш 
крайниците си и когато си готов, се отпускаш. Въжетата се разхлабват 
и ти се изплъзваш на свобода, преди те да разберат какво става. 
Докато се измъкваш. бягайки по бързо от който и да е орк, чуваш как 


Касандра се провиква да й донесат камшика. Горките оркове, които 
те вързаха, ще съжалят за своята небрежност. След няколко часа си в 
Ирсмункаст, но времето изтича. Глайвас и Дорей льо Жун още не са 
се завърнали от Процепа. Ще обявиш ли амнистия за Фоксглъв и за 
твоя враг Касандра (41) или ще тръгнете на коне с Гуинет, за да ги 
превземете със сила, заповядвайки на двайсет девици воини да 
нападнат с фронтална атака лагера (91)? 


332 
Три от стрелите попадат в целта. Губиш 6 точки издръжливост. Ако 
още си жив, вадиш стрелите, до? Като тичаш. С един отскок попадаш 
в галерията и поваляш двама оркове, които се изпречват на пътя ти. 
Докато изчезваш надолу по стълбите в далечния край на галерията, 
чуваш как елфите още крещят заповедите си. Отбележи си, че си бил 
забелязан в Свещената гробница и премини на 372. 


333 
Преди да отговори, Фоксглъв хвърля притеснен поглед към Касандра, 
която я гледа свъсено. 
- Черните елфи плениха Глайвас, два дни преди да тръгнем от 
Процепа. Искат Скиптъра. А какво е станало с Паладинския рицаря, не 
зная. 
Тя млъква, а ти я подканваш да продължи, при което тя те залива с 
море от думи: 
- Ще те убият, Отмъстителна. Там е ужасяващо място! И бог да си, не 
ще оцелееш в Недрата. Въздухът е напоен с отрова и смърт, има 
чудовища колкото цели градове, които дебнат там, в дълбините... - Тя 
се задъхва, а гърдите й се повдигат от вълнение. - Нямаш представа 


колко жестоки и уродливи са черните елфи. Не ме изпращай обратно 
там стази жена, Владетелю, умолявам те. 
Тя посочва Касандра, която й се озъбва, отвратена. Мини на 123. 


334 

Касандра се извръща от Фоксглъв. Тя само се е опитвала да отклони 
вниманието на един от своите противници. Тютчев и Касандра те 
нападат едновременно. Тайболт и Веспърс смело се изпречват на 
пътя им. Те са опитни бойци. Боздуганът на Тайболт свисти през 
въздуха и изплющява в снаряжението на Касандра. Мигновеният й 
контраудар ранява свещеника, но ти си зает с Тютчев, който дръзва 
да нападне едновременно теб и воина Веспърс. Използваш серия от 
ритници и юмруци срещу него, но си смутен от факта, че тъмното 
наметало, което е облякъл, е вълшебно и ти е трудно да разбереш на 
какво разстояние точно се намира. Той трябва да се защищава и от 
Веспърс, но като че ли е твърдо решен да свърши първо с теб. 
Огромният му боен меч сече въздуха по-бърз от мисълта. 


ТЮТЧЕВ 
Защита срещу Пътя на тигъра: 7 
Издръжливост: 20 
Щети: 2 зара + 2 


Защитата ти срещу Тютчев е 9. Трябва да водиш сражението три пъти. 
Ако все още си жив и в края на третата битка, иди на 360. Ако обаче 
раниш два пъти Тютчев, премини веднага на 309. 


335 
Ако задържиш Касандра, това би означавало сигурна смърт за 
Глайвас, стига, разбира се, все още да е жив. Затова й казваш, че е 
свободна да си върви, но й забраняваш друг път да влиза в града под 
заплаха от смърт. 
Тръгвайки, тя казва: 
- Възможно е отново да се срещнем, Отмъстителна, или си прекалено 
страхлив, за да поемеш мисията? 
Сега трябва да решиш как да постъпиш със съдбата на бедния си 


приятел Глайвас. Обърни на 355. 


336 

Докато минаваш под Огнените Великани, другите същества или 
избързат напред, или се бавят отзад. Когато неподвижните великани 
изведнъж оживяват, се оказваш заобиколен от тях. Невиждащите им 
очи приличат на черни камъни и сякаш се взират над теб, но когато 
замахват с > боздуганите си, движенията им са напълно 
синхронизирани и право в целта. Тяхното шесто чувство им е 
подсказало, че си натрапник. Имайки вътрешно зрение, те не се 
нуждаят от очи, за да виждат. Те не са най-големите сред расата на 
гигантите, но са едни от най-силните. Боздуганите им отсичат цели 
отломъци от каменната стълба и скоро от теб остава само едно малко 
петънце върху скалата. Загиваш далеч от дома, във вечния мрак. 


337 
Скачаш в трептящия въздух, готов да нападаш и да се биеш, но 
внезапно започваш да се давиш и да се задъхваш. Чувстваш се сякаш 
си бил без вода в пустинята часове наред и започваш да копнееш да 
пиеш от собствената си кръв. С върховно усилие на волята отстояваш 
на желанието да си прережеш вените, откъдето ще рукне река от 
кръв. Ако владееш тренировка на сърцето, губиш само една точка 
вътрешна сила. Ако не владееш това умение, губиш 2 точки. Ако 
отстоиш на изкушението и се измъкнеш от трептящата мъгла, 
илюзията за убийствена жажда те напуска. Преди да успееш да 
нападнеш, сестрата на Нулак се превръща в черна врана. Тя отскача 
от ръба на площадката пред складовите помещения и скоро се 
изгубва в мрака на зейналата отдолу пропаст. Решаваш да 


продължиш още няколко метра, преди да влезеш в един от тунелите. 
Прехвърли се на 9. 


338 
Докато им казваш, че си самият Властелин на Ирсмункаст-край- 
Процепа и че си тръгнал да спасяваш своя приятел рейнджъра 
Глайвас, имаш възможност да ги огледаш отблизо. Ако в предишните 
си приключения си се срещнал с група Авантюристи, попаднали под 
въздействието на магията Зловонни пари, хвърлена от собствения им 
магьосник Ерис, и ако си надвил не-мъртвия военачалник, който ги 
нападаше, иди на 18. Ако не си, продължи да четеш. Докато говориш, 
те осъзнават, че си човешко същество и отношението им към теб се 
променя. Все още са предпазливи, но вече не искат да те убият. 
Отдава ти се възможност да ги огледаш по-отблизо. Воинът с меча е 
облечен в сива бронирана туника, а на гърдите му с бели конци е 
избродиран разгънат свитък. Знанията, придобити я библиотеката на 
Ирсмункаст, ти подсказват, че това е знакът на почитателите на бог 
Гаус, Вълшебник на оръжието и патрон на мъдреците, който е бил 
принуден да прибегне до меча при слизането на Пантеона на Орб. 
Мъжът в бялата роба е свещеник. На гърдите му е изрисуван кръстът 
на Аватар. Третият е облечен в зелено и също е свещеник, въпреки че 
носи ризница. Той е поклонник на Илустра, богиня на Живота. 
Четвъртият е магьосник и последовател на един от боговете на Хаоса. 
Знакът на петзъбото колело обаче - символ на Безкрайните 
възможности - показва, че той върши по-скоро добри дела, 
отколкото зли. Той висеше във въздуха и сега лело се приземява. Това 
са добри хора, освен ако не се преструват. Ако владееш умението 
шин-рен, иди на 278. Воинът размахва меч срещу теб и изговаря 
следните думи: 
- Повелител на мъжа и жената. 
Ако си омагьосан от Фоксглъв, иди на 206. Ако не си, откриваш, че 
тези четирима Авантюристи започват да ти харесват. Прехвърли се на 
226. 


339 
Тесният тунел неочаквано свършва до ръба на стръмна каменна 


стълба, която се спуска дълбоко надолу. Тъй като Глайвас със 
сигурност се намира много нива по-надолу, решаваш да слезеш по 
стълбата. След дълго спускане стигаш до отбора на огромна пещера. 
Прекалено голяма е, за да може факелът Лумен да освети далечната 
страна. Потегляш през огромното помещение, нащрек и за най- 
слабия шум. Премини на 172. 


340 

Замахваш с юмруци и крака в празния въздух. Усещаш ужасно парене 
в кръста, ранен си. Дрехата ти тутакси се просмуква от петно кръв. 
Губиш 6 точки издръжливост. Ако все още си жив, решаваш, че няма 
надежда да надвиеш невидимата черна елфа. Дори когато 
инстинктивно замахна в момента, в който усети болка. ударът ти 
беше напразен, тъй като тя е употребила нова магия, с която да 
заглуши придвижването си. Как ще постъпиш: ще побегнеш извън 
пещерата, надолу по тунела пред теб, а после наляво (352) или ще се 
опиташ да излезеш през другия свободен изход вляво зад теб (220)? 


341 

Различаваш две спящи фигури жалко встрани от зловонните оркове. 
Едната от тях леко е развързала снаряжението си. Острието на меча й 
блести на лунната светлина близо до простряната ръка. Другата 
фигура вероятно е Фоксглъв, тъмните й къдрави букли изпъкват върху 
светлата земя и тя е завита във вехто пътно наметало. Можеш да 
опиташ да зашеметиш една от тях с малка доза от отровата риба-паяк, 
а после да я отнесеш. Кого ще се помъчиш да плениш: Фоксглъв (371) 
или жената воин (381)? 


342 
Преди да забележат, че си изчезнал, ти се измъкваш от територията 
на Сайл и се връщаш по обратния път до мястото, където те заловиха. 
Мини на 52. 


343 
Фоксглъв напуска Тронната зала, без опит да прикрие охотата си и ти 
заповядваш екскорт от девици воини да я придружи до края на града, 
за да не бъде линчувана. Гуинет едва сдържа гнева си и казва: 
- Владетелю, да не си загубил ума си? Тя няма да миряса, докато 
интригите й не те свалят от престола, а нашият град Ирсмункаст не 
падне в ръцете на изчадията от Процепа. 
Ще заповядаш ли на Гуинет да млъкне, лишавайки я от командването 
на армията (413), или ще й кажеш, че уважаваш мнението й, но при 
липса на доказателства, не можеш да искаш моментална екзекуция, 
пък било то и на бившата предводителка на ордена на Жълтия лотос, 
тайните доносници на Узурпатора (5)? 


344 
Ако си омагьосан от Фоксглъв, иди на 384. Ако Веспърс е омагьосан от 
нея, премини на 404. Ако омагьосаният е Тафлур, обърни на 14. Ако 
нито едно от трите не е валидно, продължи да четеш. 
Фоксглъв, чиито сили в подобна ситуация си ограничени, се свлича на 
пода и се свива с надеждата, че когато магиите започнат да летят, ще 
я подминат. Прехвърли се на 364. 


345 
- Няма да се наложи, Отмъстителю - казва Фоксглъв. - Ето това е, 


което търсиш. 

Тя измъква изпод подплатата на самуреното си наметало островърха 
кама, изважда я от капията и вдига острието пред теб. Върхът Йй 
блести от зелената отрова. Тя слага камата обратно в капията и я 
хвърля на пода до теб с думите: 

- Единствената ми зашита срещу изчадията на Процепа. 

После разтваря ръце, за да те прегърне. Убеден, че не ще се опита да 
те убие, ти протягаш предпазливо ръце Иди на 265. 


346 
Те се вслушват в предупреждението ти и нареждат на Фоксглъв да 
мълчи, освен ако някой я заговори. Тайболт казва: 
- Ще те съдим в името на Аватар Единствения, според твоите 
действия. 
Фоксглъв изглежда се страхува от него и остава безмълвна, след като 
ги умолява да я защитят от опасностите. Ще продължиш ли с тях (306) 
или ще кажеш: 
- Дано съдбата ви се усмихне - и ще продължиш по пътя си, вземайки 
Фоксглъв със себе си (326)? 


347 

Поглеждаш нагоре и виждаш един скален отломък, който се е 
откъснал от стената на каньона над вас и лети надолу, падайки на 
пътя пред краката ти. В същия миг чуваш свистенето на летяща към 
тебе томахавка. Ако владееш умението да улавяш стрели, иди на 367. 
Ако не, продължи да четеш. Извръщаш се, но е твърде късно. 
Фоксглъв се свлича на земята със забита в гърба томахавка. Отскачаш, 
преди един отломък да смаже главата ти. Стърженето на метал, което 
си чул, е дошло от веригите, с които нападателите ти са вързани към 
свода. Пет джуджета-тролове - дебели, но силни мелези с месести 
лица - са разположени в редица през пътя под втория свод. Те са 
вързани с вериги към наблюдателния пост като кучета, но 
застрашително се спускат напред с гигантски тромави крачки. Ще 
застанеш ли над Фоксглъв, биейки се, за да я защитиш (387) или ще 
избягаш (407)? 


348 

Пресичаш тъмна пещера с изострени нагоре арки, които се 
съединяват на тавана. От всяка точка, където се срещат арките, виси 
по един скелет - страховито напомняне за съдбата, застигнала 
мнозина тук, във вечния мрак. До острия ти слух долита приглушен 
възглас: 

- Какво, в името на Обр, е това? 

На около дванайсет метра пред теб има поне двама, които разбират 
общоприетия език. Ще ги нападнеш ли (358) или ще ги попиташ кои 
са (58)? 


349 

Куката и въжето се оплитат около огромната Огнена чапла, която се 
отдръпва от теб в последния момент. Обаче отмъква и куката, и 
въжето със себе си. Принуден си да ги пуснеш, иначе ще те повлекат 
от нестабилната позиция, която си заел, и ще полетиш надолу в 
бездънната яма на Недрата на Орб. Демивюлтът отлита надолу в 
тъмнината към гнездото си, където ще се освободи от въжето. Ти 
оставаш насред пътя без въжето си. Единствената ти възможност е 
отново да се изкачиш нагоре, защото ако продължиш надолу и 
стигнеш до място, където ще ти трябва въже, не ще имаш сили да се 
върнеш обратно. Премини на 389. 


350 
Закачените по стените факли като че ли от само себе си лумват ярко и 
светлината ясно откроява един офорт на пода, които обхваща почти 
цялото помещение, в което си се оказал. Подът е обкован с метал, 
върху който с киселина е издълбана рисунка на огромно издуто 


туловище на паяк. Паякът има само четири крака, по един на всеки 
ъгъл на огромното му тяло, и всеки от тях сочи към устието на тунел. 
Тунелът, от който си влязъл и към който сочи десният заден крак, 
изведнъж се затваря от огнена стена и горещината те тласва към 
центъра на туловището на паяка. От срещуположния тунел в 
помещението влиза призрачна фигура. Това е черна елфа, облечена в 
лилава и зелена роба, но иначе красивото гарвановочерно лице е 
ужасно обезобразено. От брадичката й стърчат осем разперени крака 
и издутото тяло на паяк, сякаш огромният паяк е наполовина зазидан 
в лицето й. Това е една от сестрите на Нулак, ужасяващи магьосници, 
чиито майки са се съвкупявали с една от трите Паяци майки в 
дълбинните гробници на Процепа. Тя с жест ти показва да напуснеш 
помещението по тунела, посочен от предания десен крак на 
рисунката. Как ще постъпиш: ще тръгнеш накъдето тя сочи (352), ще 
се опиташ да убиеш сестрата на Нулак (20) или ще се помъчиш да 
излезеш от другия свободен изход зад теб вляво, охраняван от две 
статуи (40)? 


351 
Като по чудо постигаш почти невъзможното. Необходим ти е още 
един час, за да се спуснеш по петнадесетметровия сипей, а мускулите 
ти са се схванали от напрежението да наложиш желязна воля върху 
крайниците си. Най-после стигаш незабелязано до лагера на врага. 
Мини на 341. 


352 
Тичаш бързо надолу по тунела. Сестрата на Нулак не се спуска да те 
преследва. Обезпокоен си, защото тя плясва с ръце и прихва да се 
смее. Зад гърба ти отново лумва огън и стена от пламъци блокира 
нейната страна на тунела. Ще изтичаш ли обратно през плътната 
стена от пламъци (60) или ще продължиш, тичайки напред (188)? 


353 
Спомените за това как Глайвас доведе рейнджрите да ти помогнат в 
борбата срещу легиона Меч на обречеността те карат да вземеш 
окончателно решение. Ще рискуваш всичко, за да спасиш приятеля 


си. Иди на 393. 


354 
Когато ти се задвижваш, Касандра прави същото. Тя обаче се насочва 
не към теб, а към Фоксглъв, която се е свила възможно най-далече. 
Мечът на Касандра е вдигнат, готов за удар. Фоксглъв извиква на 
Веспърс да я защити и той галантно препречва пътя на Касандра. 
Тютчев тича срещу теб и ти се готвиш за битка. Прехвърля се на 334. 


355 

Трябва да действаш много бързо, защото Касандра навярно замисля 
как да ти скрои някой ужасен капан или да ти устрои засада в 
Процепа. Завърнал се в Ирсмункаст, трябва веднага да вземеш 
решение. Ако не беше Глайвас, едва ли щеше сега да си Властелин на 
града. Да вземеш Скиптъра със себе си в Недрата на Орб, би 
означавало да изложиш себе си и него на най-сериозна опасност. Ако 
решиш да се опиташ да спасиш Глайвас, премини на 65. Ако го 
изоставиш на собствената му съдба, иди на 85. 


356 
Преминавайки покрай малка ниша. Виждаш странен самовар, 
инкрустирай с големи сапфири. Висок е около шейсет сантиметра и е 
направен от чисто злато. Ще го разгледаш ли (44) или ще продължиш 
нататък (24)? 


357 
Хвърли зарове за шурикен. Сестрата на Нулак е изненадана от 
скоростта на летящата звездичка и се опитва да отскочи, но защитата 


йесамо 6. Ако уцелиш, премини на 19. Ако не, иди на 59. 


358 

Спускаш се в атаката със скоростта и мощта на тигър. Мъжът в бяло 
отстъпва пред теб. Той е въоръжен с боздуган със златни вериги. Ти 
си по-бърз от него и настъпваш, но забелязваш неговите съюзници. 
Вляво от тебе, иззад един свод, се показва воин, който върти меч в 
лявата си ръка, а в дясната носи свитък. Над теб, висейки във въздуха 
близо до тавана, се намира мъж в тъмна роба с избродирано върху 
гърдите златно петзъбо колело - очевидно магьосник. Той изговаря 
нова магия и ти разбираш, че именно той е хвърлил светкавицата. В 
ръката му се появява лъскаво сребърно копие, което той насочва 
срещу теб. Докато копието лети, от него израства змийска глава, от 
която капе отрова. Трябва да се опиташ да го избегнеш. Защитата ти е 
6. Ако успееш, иди на 418. Ако не, премини на 6. 


359 

Изминавате още петстотин метра по завоите на подземния тунел, 
преди да видите жива душа. Факелът Лумен сега изглежда като 
обикновен мангал. Най -могъщият магьосник на баща ти го е обвил в 
илюзия. Светлината пада върху един дребен отблъскващ орк, който 
приближава, свел глава под тежестта на наръч дърва Той е омагьосан 
от красотата на Фоксглъв и няколко пъти поглежда ту към теб, ту към 
нея, преди да пусне дървата и хукне в обратната посока. Ускоряваш 
ход, надявайки се да стигнеш до разклонение, откъдето да излезеш 
от този тунел. Иди на 22. 


360 

Все още се бориш с Тютчев, когато Тайболт се блъсва в теб. Той губи 
битката с Касандра, в чиито очи гори убийствен огън. Изправяш 
Тайболт на крака и тръгваш към нея. Ерис и Тафлур вече идват на себе 
си, но Таум се готви да хвърли нова магия. Тютчев се е обърнал с лице 
към някогашния си приятел, магьосника Ерис. Изведнъж забелязваш 
как гобленът върху една от стените на стаята започва да трепти, сякаш 
задвижен от вятър Прехвърли се на 34. 


361 

Една несигурна стъпка отприщва дъжд от камъчета, които се 
търкулват надолу, превръщайки се в лавина. Пристигането ти във 
вражеския лагер едва ли можеше да бъде по зрелищно - търкаляш се 
към реката, зарит в сипей от камъчета. Преди да успееш да се 
изровиш, над тебе се появява кръг от остриета, предвещаващи 
пристигането на орковете. Под светлината на огъня разпознаваш 
едно лице, което си виждал и преди. Жената се усмихва надменно и 
вадейки меч, поръбен със смъртно студен мраз, ти прави жест да 
станеш. Това е Касандра, издирвана от жриците на Илустра от град 
Харит-Свраков за убийството на Първожрицата им, които също търсят 
и други опасни поклонници на безумния бог на Хаоса Анархил. Трима 
от тях те нападнаха, защото бе убил техния приятел варварин при 
самозащита. Най-ясно от всичко си спомняш, че тя е главозамайващо 
бърза с меча. Веднага ти връзват краката и ръцете, оставяйки те 
напълно безпомощен. Ако владееш изкуството да се изплъзваш, иди 
на 331. Ако не, премини на 33. 


362 
Лорд Сайл е изненадващо бърз и не се хваща на уловката ти. Вместо 
това улавя крака ти, издърпва те и ти падаш по гръб на земята. Губиш 
3 точки издръжливост. Орковете аплодират и той пристъпва отново 
напред, преструвайки се, че ще те ритне в чатала, но вместо това 
стоварва юмрук в лицето ти. Единственото, което можеш да 
направиш, е да се претърколиш настрани. Защитата ти срещу удара 
му е само 4. Ако те удари, губиш още 4 точки издръжливост. Ако все 
още си жив, се изхвърляш назад в салто е се приземяваш на крака. 
Орковете спират да се смеят, а на лицето на Сайл е изписано 


учудване, но не и страх. Какво ще използваш: удар с ръка «тигрова 
лапа» (382). ритник «вършачка на Куон», ако си го научил от мистика 
Тогова (12), или хвърляне «тигрови зъби» (32)? 


363 

Казваш на Гуинет да отведе Фоксглъв в тъмницата - малка кула без 
прозорци в североизточния край на двореца. Тя изпълнява 
нареждането, без много да се церемони. След това обмисляш 
трудното положение, в което си изпаднал. Ако не беше Глайвас, едва 
ли щеше сега да си Властелин на града. Да занесеш Скиптъра в 
Недрата на Орб, би означавало да изложиш на огромна опасност 
както него, така и себе си. Ако решиш да опиташ да спасиш Глайвас, 
иди на 353. Ако решиш да го изоставиш на собствената му съдба, 
премини на 373. 


364 
Пръстите на Таум изписват странни фигури във въздуха, а Касандра и 
Тютчев гледат встрани, към стената на стаята. И ти ли ще се взреш в 


покритата с гоблени стена (194) или ще задържиш погледа си върху 
Таум (214)? 


365 
Ако владееш умението шин-рен, или тренировка на сърцето, иди на 
15. Ако не, мини на 35. 


366 
Фоксглъв предлага да продължите пътуването в дълбините на 
Процепа заедно. Тя се настанява по средата на дружината и моли 
свещеника, наречен Тафлур, да я закриля. Чуваш я как разправя 
живота си на младия свещеник. Разказва му толкова тъжна история, 
че горкият човек почти се разплаква. Тя го кара да почувства, че има 
мисия да я прекръсти във вярата на Илустра, богиня на Живота. Не 
след дълго двамата се скриват зад една колона и започват да се 
прегръщат. Разбирайки какво става, свещеникът на Аватар, Тайболт е 
възмутен, но когато изказва гласно протеста си. Фоксглъв заявява, че 
той не бил нищо друго, освен един студенокръвен свещеник, който 


не познавал радостите на живота. Фоксглъв е толкова красива и 
самонадеяна, че той започва да се чувства несигурен в себе си, а 
Тафлур доволен, че Фоксглъв е избрала него, казва на Тайболт 
любезно, но твърдо, да мълчи. Отбележи си, че Тафлур е омагьосан 
от Фоксглъв. Тайболт все още й няма доверие, но тръгва след двамата 
и продължавате заедно пътя си. Премини на 306. 


367 

Замахваш с ръка с бързина, която не е за вярване. Чува се звън на 
метал в метал, когато защитните железа в ръкава ти парират острието 
на томахавката, запращайки я в дълбините на пропастта. Спасил си 
живота на Фоксглъв. Приклякаш, защото към главата ти лети малък 
скален отломък, който се разбива в канарата зад теб. Стърженето на 
метал, което си чул, е дошло от веригите, с които нападателите ти са 
вързани към свода. Пет джуджета-тролове - дебели, но силни мелези 
с месести лица са разположени в редица през пътя под втория свод. 
Те са вързани с вериги към наблюдателния пост като кучета, но 
застрашително се спускат напред с гигантски тромави крачки. 
Изкрещяваш на Фоксглъв да бяга и я следваш обратно към ръба на 
пропастта. Джуджетата-тролове вдигат тревога, виейки, а ти бързаш, 
надявайки се да достигнете върха на каньона, преди да са ви 
забелязали по-интелигентни врагове. Фоксглъв добре се справя. По 
силна е, отколкото изглежда Прехвърля се на 327. 


368 
Пресичаш тъмна пещера с изострени нагоре арки, които се 
съединяват на тавана. От всяка точка, където се срещат арките, виси 
по един скелет - страховито напомняне за съдбата, застигнала 


мнозина тук, във вечния мрак. Ако в предишните си приключения си 
се срещнал с група Авантюристи, попаднали под въздействието на 
магията Зловонни пари, хвърлена от собствения им магьосник Ерис, и 
ако си надвил не-мъртвия военачалник, който ги нападаше, иди на 
78. Ако не, мини на 98. 


369 

С мъка се изкачваш нагоре, когато Огнената чапла се опитва да те 
сграбчи в протегнатите си пипала. Не успява да те отскубне от лицето 
на скалата, но гърба ти е лошо наранен. Губиш 4 точки издръжливост. 
Въжето ти също е скъсано. Огнената чапла губи височина, сетне се 
насочва към други жертви. Имаш късмет, че се измъкна. Оставаш да 
висиш без въже. Единственият ти изход е да се изкачиш обратно 
нагоре, защото ако продължиш надолу и стигнеш до място, където ще 
ти трябва въже, ще бъдеш твърде изтощен, за да се върнеш. Обърни 
на 389. 


370 
Не чуваш шумове от преследване, докато продължаваш да търсиш 
пътеки, които водят още по-дълбоко в земята. Усещането, че си под 
наблюдение обаче, става още по-осезаемо, докато накрая косата ти 
настръхва от предчувствия. Иди на 52. 


371 
Фоксглъв е неспокойна в съня си и леко потреперва, когато я 
доближаваш. Убождаш врата й и отровата свършва своята работа. 
Тялото й се сгърчва, сетне остава да лежи неподвижно и сковано. 
Чакаш новата луна да се скрие зад един облак и се оттегляш, нарамил 
Фоксглъв, зад насипа. Тя е слабичка и лека, сякаш е недохранена. До 


разсъмване сте на два километра от лагера и за един фермер е чест 
да ви отведе до Ирсмункаст с биволската си каруца. Обърни на 391. 


372 

Няколко часа следваш кръговите извивки на тунелите, които водят 
надолу Към третото ниво. Нервите ти са опнати до крайност като 
нагорещени жици, които се впиват в мозъка от напрежение. Толкова 
дълго си се ослушвал за шумове от преследване, че слуха ти е вече 
притъпен и не си сигурен дали далечните приглушени команди и 
удрянето на цимбал всеки път, когато тръгнеш надолу по нова стълба, 
са истински или илюзорни. Иди на 330. 


373 

Същата вечер на молитва в храма на Куон разголваш душата си пред 
твоя бог Куон Изкупителя и усещаш недоволството на божеството. 
Силата да правиш добро, която ти е вдъхнала вярата в Куон, е 
намаляла. Сякаш като си изоставил Глайвас, си станал толкова зъл, 
колкото и жестоките му похитители. Губиш 3 точки от вътрешната си 
сила. За да не разочароваш своя бог още по-дълбоко, трябва да се 
опиташ да спасиш твоя доверен приятел. Премини на 393. 


374 

Когато ти се задвижваш, Касандра прави същото. Тя обаче се насочва 
не към теб, а към Фоксглъв, която се е свила възможно най-далече. 
Мечът на Касандра е вдигнат, готов за удар. Фоксглъв извиква на 
Тафлур да я защити, но той е способен единствено да погледне с 
невиждащи очи към нея и да изпъшка. Ако искаш да защитиш 
Фоксглъв, иди на 94. Ако вместо това нападнеш Тютчев, който тича 
към теб, прехвърли се на 334. 


375 
Най-близкото стълбище се рони, очевидно неизползвано, но ти 
внимателно си проправяш път надолу по полуразбитите стъпала и 
навлизаш в мрака. След половинчасово спускане, в което не си 
мярнал жива душа, навлизаш в галерия от пещери, към които водят 
много тунели и пътечки, издълбани в стената на каньона. Стигнал си 


първото ниво и вече си в света на здрача. Докосваш факела Лумен и 
той осветява леко наоколо. Отсега нататък ще ти е необходима тази 
светлина. Иди на 27. 


376 

Веднага щом поемаш назад, съществата наоколо. Които досега сякаш 
не забелязваха присъствието ти. започват да крещят и да се мъчат да 
те хванат. С бой си пробиваш път до върха, но те успяват да те ранят. 
Губиш 4 точки издръжливост. Веднъж излязъл на площада, твоите 
бойни умения са достатъчни, за да отблъснеш атаките. Скоро 
изчезваш в хаоса от тунели. Отбележи си, че си били забелязан на 
стълбата на Огнените великани. Прехвърли се на 176. 


377 
Прашецът те обгръща и започва да те изгаря като киселина. Губиш 4 
точки издръжливост. Ако все още си жив, вдигаш поглед нагоре и 
съзираш как сестрата на Нулак се превръща в черна врана. Тя отскача 
от ръба на площадката пред складовете и скоро се изгубва в черната 
бездна отдолу. Решаваш да продължиш още няколко метра, преди да 
поемеш по един от тунелите. Мини на 9. 


378 
Стигаш до прикритието точно навреме. Още една светкавица пада 
недалеч от теб и рикошира от стена в стена със страховити трясъци. 
Как ще постъпиш: ще им кажеш кой си (16), ще използваш отровна 
игла, ако владееш това умение (318), или ще се втурнеш в атака (358)? 


379 

Фоксглъв е следвала всяка твоя стъпка търпеливо и безшумно. На 
меката светлина от факела Лумен е трудно да отгатнеш израза на 
лицето й, но тя с нищо не показва, че ще те изостави или предаде, 
нито пък е поискала още доказателства за твоята всеотдайност. Няма 
да е от особена полза, ако маскираш единствено себе си и не 
направиш същото за Фоксглъв. Казваш й да те изчака тихо и тръгваш 
да намериш подходящи дрехи за двама ви. Иди на 419. 


380 
Фоксглъв като че ли идва на себе си след припадъка. Тя те умолява, 
без да има явни причини за това. да тръгнете по тунела, посочен от 
сестрата на Нулак. Гласът й е толкова мек, спокоен и гальовен, че ти 
се вслушваш в съвета й. Обърни на 352. 


381 
Жената воин изглежда спи дълбоко. Убождаш врата й и отровата си 
свършва работата. Тялото й се сгърчва, сетне се сковава, но очите й са 
все още отворени и тя се мъчи да прошепне нещо. Навеждаш се към 
нея и чуваш: 
- Не ме убивай. Ако аз загина, ще умре и някой, когото ти, 
Отмъстителю и Владетелю на Ирсмункаст, обичаш силно. 
- Как така? - изсъскваш ти. 
- Излекувай ме от отровата, която ме изгаря, и ще ти кажа. 
Ще й дадеш ли противоотрови (3) или ще я плениш, изнасяйки я 
извън лагера (13)? 


382 
Лорд Сайл е по-бърз, отколкото очакваше. Той удря пръв, преструва 
се, че се опитва да те спъне, преди да стовари силен заобиколен удар 
с ръка. Защитата ти е 7. Ако те удари, губиш 4 точки издръжливост. 
Ако все още си жив, контраатакуваш с удар с ръка «тигрова лапа». 


ЛОРД САЙЛ, ВОЖД НА ОРКОВЕТЕ 
Защита срещу удар «тигрова лапа» 7 
Издръжливост: 18 
Щети: Т1зар + 2 


Ако победиш, премини на 72. Един от орковете хвърля камък срещу 
теб. Отбиваш го, но това дава време на Лорд Сайл да замахне с крак. 
Ако оцелееш, как ще постъпиш: ще използваш ритник «двузъба 
мълния» (362), отново удар «тигрова лапа» (върни се в началото на 
тази глава), ритник «вършачка на Куон», ако си го научил от мистика 
Тогова (12), или хвърляне «тигрови зъби» (32)? 


383 
Благодариш на Гуинет, че е изпълнила неприятната задача да 
екзекутира Фоксглъв. Гуинет е свикнала да живее с меча си. 
Това е част от моя дълг като Генерал на армията на Ирсмункаст - 
отговаря тя. 
Тя се завръща в храма си, а ти потъваш в размисъл дали да се 
притечеш на помощ на Глайвас. Ако не беше той, едва ли сега щеше 
да си властелин на Ирсмункаст. Да отнесеш Скиптъра в Недрата на 
Орб обаче, би означавало да подложиш както себе си, така и него на 
най-сериозна опасност. Ако решиш да спасяваш Глайвас, премини на 
353. Ако го изоставиш на собствената му съдба, обърни на 373. 


384 
Отбележи си, че отсега нататък задължително трябва да защитаваш 
Фоксглъв от нападения, ако ти е предоставен такъв избор. Ръцете на 
Таум описват странни движения във въздуха, а Касандра и Тютчев 
гледат встрани към Фоксглъв. Фоксглъв те призовава да отидеш до 
нея и да бъдеш неин покровител. Обръщаш се и хукваш към нея, 
когато зад тебе изригва искряща светлина, която е така ярка, че почти 
те зашеметява и обездвижване. Примигваш с очи и разбираш, че 
Касандра и Тютчев са го очаквали. Те са гледали към Фоксглъв не от 


интерес към нея, а просто, за да избегнат зашеметяващата светлина, 
предизвикана от магията на Таум. Сега те се впускат в атака. Черната 
роба на Тютчев сякаш още повече затъмнява мрака около него. 
Касандра както винаги се движи с грацията и бързината на пантера. 
Не всеки от четиримата Авантюристи е имал този късмет. Веспърс е 
реагирал бързо и е прикрил очите си, Тайболт също не е зашеметен, 
но Ерис магьосника и Тафлур се олюляват назад, изпаднали в шок. Ще 
хвърлиш ли шурикен срещу Таум, който подготвя нова магия (294). 
или ще се изтеглиш наляво, за да оставиш Касандра и Тютчев между 
себе си и господаря на илюзиите (314)? 


385 
Фоксглъв спи дълбоко, но ти си буден. Недостигът на сън взема своя 
дан. Губиш 2 точки издръжливост и отиваш на 115. 


386 

Те питат коя е Фоксглъв и ти тъкмо се каниш да отговориш, когато тя 
се намесва: 

- Отгледана съм да почитам Немезида, върховен принцип на злото. 
Станах слуга на злия Узурпатор на Ирсмункаст, а когато Отмъстителят 
стана Властелин, аз му служих вярно, но без резултат. Бях прогонена 
от града и обвинена за превземането му. Искам да се отрека от 
вярата си в Немезида. 

Тя гледа умолително към добродушното лице на свещеника на 
Илустра, Тафлур. Вече виждаш как той започва да се размеква пред 
нея. Ще ги предупредиш ли за опасното очарование на Фоксглъв 
(346) или ще оставиш нещата сами да се развият (366)? Ако ти самият 
си омагьосан от Фоксглъв, е необходим само един неин сърдит 


поглед, за да те накара да замълчиш, в който случай нямаш избор, 
освен да не се месиш - мини на 366. 


387 

Прескачаш безчувственото тяло на Фоксглъв, а собствените ти 
мускули са напрегнати за битката като на тигър, готов за скок. 
Джуджетата-тролове са въоръжени с огромни секири, които 
размахват с учудваща ловкост. Всяка секира навярно тежи колкото 
човек. Трябва да се опиташ да избегнеш или да блокираш първия 
мощен удар. Защитата ти е 7. Ако те удари, губиш 6 точки 
издръжливост След първия удар имаш възможност да поемеш 
инициативата в свои ръце. Как ще продължиш: ще отстъпиш, 
използвайки удар «железен юмрук» срещу който и да е от 
нападателите (117), ще атакуваш с ритник «тигров скок» (137) или с 
хвърляне «тигрови зъби» (57)? 


388 

Спускаш се в атаката със скоростта и мощта на тигър. Мъжът в бяло 
отстъпва пред теб. Той е въоръжен с боздуган със златни вериги. Ти 
си по-бърз от него и настъпваш, но забелязваш неговите съюзници. 
вляво от тебе, иззад един свод, се показва воин, който върти меч в 
лявата си ръка, а в дясната носи свитък. Над теб, висейки във въздуха 
близо до тавана, се намира мъж в тъмна роба с избродирано върху 
гърдите златно петзъбо колело - очевидно магьосник. Той изговаря 
нова магия и ти разбираш, че именно той е хвърлил светкавицата. В 
ръката му се появява лъскаво сребърно копие, което той насочва 
срещу теб. Докато копието лети, от него израства змийска глава, от 
която капе отрова. Трябва да се опиташ да го избегнеш. Защитата ти е 
6. Ако успееш, иди на 118. Ако се провалиш, обърни на 138. 


389 
Силите ти едва стигат, докато се изкачваш обратно нагоре към пътя. 
От изтощение губиш 2 точки издръжливост. Най-после се добираш до 
пътя. За лош късмет се озоваваш точно пред портите и крепостта на 
първото ниво. Пътят минава право през средата на крепостта. На 
всяка от кулите стои стража, а пред зида група от разнородни твари 


поправя пътя. От една от кулите се разнася вик. Забелязали са те. 
Нямаш друг избор, освен да се оттеглиш по обратния път, тъй като от 
портите излизат четири черни елфи, яхнали гущери-дракони. От една 
от кулите долита стрела, която те достига, но раната не е дълбока. 
Губиш 2 точки издръжливост. Ако все още си жив, свиваш по един 
завой на пътя и отново приближаваш охраната от джуджета-тролове. 
Ако си опитен акробат, прехвърли се на 119. Ако не си, ще се наложи 
да си проправиш път с бой (139). 


390 

Този проход също започва да се спуска надолу и се превръща във 
виеща се стълба. Няколко часа следваш тези мъчителни извивки, 
докато стигаш третото ниво. Нервите ти са опнати до крайност, а 
главата ти пулсира от напрежението. Толкова дълго си се ослушвал за 
шумове от преследване, че слуха ти е вече притъпен и не си сигурен 
дали далечните приглушени команди и удрянето на цимбал всеки 
път, когато тръгнеш надолу по нова стълба, са истински или 
илюзорни. Премини на 208. 


391 
По-късно през деня Гуинет пристига в двореца с новините, че 
орковете и техният водач са се оттеглили обратно към Процепа. 
Гуинет остава с теб в Тронната зала за разпита на Фоксглъв. Когато 
Фоксглъв грациозно влиза в Тронната зала, виждаш че тя е облечена 
в същата паунова рокля, която носеше, когато я вида за първи път при 
представянето й за бъдещ член на твоя Таен съвет. Сега обаче 
роклята е съдрана и изцапана от пътуването. Екстравагантният паунов 
шлейф отдавна е отпран. Тя все още е красива, но това е крехката 


хубост на тъжна бездомница, а не обаянието на изтънчената 
куртизанка, която помниш. Обърни на 263. 


392 
Фоксглъв не се е затичала след тебе. Отказала се е от всички надежди 
за спасение и се предава. Ще трябва да продължиш мисията за 
спасяването на Глайвас без нея. Ако владееш акробатически умения и 
искаш да се възползваш от тях, иди на 30. Ако не, премини на 50. 


393 

Не можеш да искаш от никой друг да сподели с теб опасностите на 
Процепа. Ще трябва да пътуваш сам. Най-важното ти оръжие е 
ловкостта. Вземаш Скиптъра и го загъваш в черен плат, после го 
скриваш в своя нинджа костюм. Казваш на Гуинет да разпростирани 
новината, че си тръгнал да посрещнеш двама спасители на града, а 
всъщност поемаш към най-непрогледната яма на злото - Недрата на 
Орб. Вземаш и още един предмет от царските оръжия - факела 
Лумен, абаносов прът, който завършва с конусовиден алабастър. 
Когато алабастърът се докосне, започва да излъчва постоянна 
светлина, която ще бъде безценна във вечния мрак на Процепа. Мини 
на 125. 


394 

И четиримата са мъже. Приличат на група Авантюристи. Един от тях е 
облечен в сива туника, а на гърдите му с бели конци е избродиран 
разгънат свитък. Друг е свещеник в бяла роба с червения кръст на 
Аватар, върховен принцип на доброто. Третият също е свещеник. 
облечен в зелена дреха с белия кръст на Илустра, съпруга на Аватар и 
богиня на Живота. Четвъртият е магьосник, който с гордост носи 
петзъбо колело на робата си, което показва че почита Бийтан 
Свободния. Това са добри хора. Ти ги познаваш и можеш да им се 
довериш. Лицата им са много смешни, когато разбират с кого са се 
сблъскали. Те се строяват за битка и ти се присъединяваш. На лицата 
им е изписан страх, но той бързо прераства в гняв, когато Тютчев 
казва: 

- Чудя се как се осмелявате да ни предизвиквате. Нямате никаква 


мощ. Касандра и аз сме по-опасни бойци от вас, а ти, непостоянен 
Ерис, не можеш да се мериш с магиите на Таум. 

Свещеникът в зелено започва да напява благословия в името на 
Илустра. 

- Значи раната е още люта, така ли? - пита Таум, опитвайки се да го 
разсее. 

Касандра казва: 

- Първожрицата е мъртва. Събитията не могат да се върнат назад. Ние 
не търсим възмездие от поклонниците на богинята на Живота. 

- Вие, които почитате Анархил, не можете да задържите една мисъл В 
главата си повече от минута - изрича царствено Тайболт. - Но ние 
търсим възмездие от всички, които почитат безумния бог Анархил. 

Те дори не говорят стеб. Разбираш, че враждата между тези хора има 
дълбоки корени. Изведнъж забелязваш, че гобленът върху едната 
стена на помещението започва да се огъва сякаш под силен вятър. 
Премини на 34. 


395 
Пътят постепенно вие надолу, пресичайки стената на каньона с 
километрични извивки. Тук-там се врязва в някоя канара, която 
образува естествен каменен свод над него. При първия такъв свод 
виждаш останки от изоставен наблюдателен пост. Ако желаеш да се 
върнеш и да поемеш по тясната пътека, иди на 67. Ако не, мини на 87. 


396 
Още се бориш с Тютчев, когато подвижният тунел, който те запрати 
тук, отново се накланя. И двамата отскачате назад, когато четири тела 
се изсипват в стаята между вас. Четиримата бързо се надигат и ти 


разбираш, че са стари познайници на тримата вестители на Хаоса, с 
които досега води битка. Ако в предишните си приключения си се 
срещнал с група Авантюристи, попаднали под въздействието на 
магията Зловонни пари, хвърлена от собствения им магьосник Ерис, и 
ако си надвил не-мъртвия военачалник, който ги нападаше, иди на 
144. Ако не, премини на 394. 


397 
Докато тичаш нататък, усещаш едва осезаемо потрепване на 
паяжината, която обхваща тунела. Приклякаш, но един миниатюрен 
паяк пада в нинджа качулката ти. Махаш черния плат, за да го 
изтърсиш, но усещаш как паячето пролазва по лицето и влиза в носа 
ти. Кихаш инстинктивно, но без резултат. Чувстваш как малкият паяк 
мърда някъде под мозъка ти. Отбележи си, че носиш в себе си една 
дъщеря на Нулак. Продължи на 417. 


398 
Те отказват да ти кажат кои са, но сега виждаш трима от тях - един 
воин и двама свещеници, един от които е тежко въоръжен, а другият 
носи бяла роба с червен кръст. Той заповядва с властен тон да кажеш 
кой си и какво правиш. Ще им кажеш ли (338) или ще ги нападнеш 
(388)? 


399 
Няма да е трудно да си намериш маскировка тук, на второто ниво. 
Изчакваш и се ослушваш известно време, преди да решиш по кой път 
да поемеш, надявайки се той да те отведе до някакви същества, но не 
много на брой. Прехвърли се на 419. 


400 
Този път си твърде бърз за сестрата на Нулак. Твоят удар й прекършва 
врата и тя издъхва. Ловко я претърсваш и намираш лековита течност. 
Можеш да я използваш, когато пожелаеш - освен по време на битки - 
за да възвърнеш в пълен размер издръжливостта си. Напускаш 
пещерата, не желаейки да бъдеш открит тук. Обърни на 370. 


401 

Тъкмо се каниш да довършиш Тютчев, когато подвижният тунел, 
който те запрати тук, отново се задвижва. И двамата отскачате назад, 
когато четири тела се изсипват в стаята между вас. Четиримата бързо 
се надигат и ти разбираш, че са стари познайници на тримата 
вестители на Хаоса, с които досега води битка. Ако в предишните си 
приключения си се срещнал с група Авантюристи, попаднали под 
въздействието на магията Зловонни пари, хвърлена от собствения им 
магьосник Ерис, и ако си надвил не-мъртвия военачалник, който ги 
нападаше, иди на 144. Ако не, премини на 394. 


402 
Отпред има избор от два тунела. По кой ще тръгнеш? Единият е 
малък и се отклонява дълбоко в скалата, далеч от пещерата (409). 
Другият е по-широк с ръждиви перила от едната страна и води леко 
надолу и направо (2). 


403 

Ако оставиш Гуинет в Ирсмункаст, докато пътуваш към Недрата на 
Орб, влиянието й ще се засили дори още повече, отколкото по време 
на войната. Ако бъдеш заловен в Процепа, тя неизбежно ще се опита 
да се провъзгласи за Властелин на Ирсмункаст. Ако не беше Глайвас 
обаче, едва ли ти самият щеше да си сега Властелин на града. Да 
отнесеш Скиптъра в Недрата на Орб, би означавало да подложиш 
както него, така и себе си на най-големи опасности. Ако решиш да 
спасиш Глайвас, иди на 353. Ако решиш да го изоставиш на 
собствената му съдба, мини на 373. 


404 
Ръцете на Таум описват странни движения във въздуха, а Касандра и 
Тютчев гледат встрани към Фоксглъв. Фоксглъв те призовава да 
отидеш до нея и да бъдеш неин покровител. Обръщаш се и хукваш 
към нея, когато зад тебе изригва искряща светлина, която е така ярка, 
че почти те зашеметява и обездвижва. Примигваш с очи и разбираш, 
че Касандра и Тютчев са го очаквали. Те са гледали към Фоксглъв не 
от интерес към нея, а просто, за да избегнат зашеметяващата 


светлина, предизвикана от магията на Таум. Сега те се впускат в атака. 
Черната роба на Тютчев сякаш още повече затъмнява мрака около 
него. Касандра както винаги се движи с грацията и бързината на 
пантера. Имаш късмет, че не гледаше към Таум, защото иначе щеше 
да си вкаменен от блясъка. Не всеки от четиримата Авантюристи е 
имал този късмет. Веспърс е реагирал бързо и е прикрил очите си, 
Тайболт също не е зашеметен, но Ерис Магьосника и Тафлур се 
олюляват назад, изпаднали в шок. Ще хвърлиш ли шурикен срещу 
Таум, който подготвя нова магия (294), или ще се изтеглиш наляво, за 
да оставиш Касандра и ТютчеВ между себе си и господаря на 
илюзиите (354)? 


405 
Хвърли зарове на съдбата. Ако тя ти се усмихне, иди на 135. Ако ти 
обърне гръб, премини на 155. 


406 

Фоксглъв предлага заедно да продължите пътуването по-надолу в 
Процепа. Тя застава насред групичката и придумва воина, наречен 
Веспърс, да я пази. Чуваш я как разговаря с младия воин, 
възхищавайки се от телосложението му и ласкаейки го най- 
безцеремонно. Не след дълго двамата се шмугват зад една колона и 
се прегръщат. Разбирайки какво става, свещеникът на Аватар Тайболт 
е смаян, но когато изказва гласно протеста си, Фоксглъв заявява, че 
той не бил нищо друго, освен един студенокръвен свещеник, който 
не познавал радостите на живота. Тя е толкова красива и 
самоуверена, че Тайболт започва да се чувства несигурен в себе си, а 
Веспърс доволен, че е избраникът на Фоксглъв - му казва да си държи 
устата затворена. Отбележи си в дневника, че Веспърс е омагьосан от 
Фоксглъв. Сега тя вече е готова да продължите пътуването. Премини 
на 306. 


407 
Измъкваш се тъкмо навреме. Веригите на джуджетата-тролове се 
опъват до крайност, точно преди да те хванат и те започват разярено 
да вият, вдигайки тревога. Един от тях премазва с крак главата на 


Фоксглъв. Тичаш обратно нагоре по пътя към ръба на бездната, 
надявайки се да се изгубиш от поглед, преди да са те забелязали по- 
интелигентни врагове. Стигаш до ръба и крадешком поглеждаш 
назад. Под първия свод стои една фигура. Дрехата й в зелено и 
лилаво подсказва, че това навярно е черна елфа, дори сестра на 
Нулак. Тя прикрива очи срещу слънцето и гледа към теб. Отбележи 
си, че си бил забелязан на пътя. Скриваш се от погледа й и поемаш по 
най-близката виеща се стълба, която се губи между два хребета. 
Обърни на 375. 


408 
Стигаш до прикритието точно навреме. Още една светкавица пада 
недалеч от теб и рикошира от стена в стена със страховити трясъци. 
Как ще постъпиш: ще им кажеш кой си (338), ще използваш отровна 
игла, ако владееш това умение (318), или ще се втурнеш в атака (388)? 


409 

Тесният тунел неочаквано свършва до ръба на стръмна каменна 
стълба, която се спуска дълбоко надолу. Тъй като Глайвас със 
сигурност се намира много нива по-надолу, решаваш да слезеш по 
стълбата. След дълго спускане стигаш до отвора на огромна пещера. 
Прекалено голяма е, за да може факелът Лумен да освети далечната 
страна. Потегляш през огромното помещение, нащрек и за най- 
слабия шум. Премини на 252. 


410 

Пътят между третото и четвъртото ниво е дълъг и ти трябва време, 
докато откриеш най-подходящия. Явно свързващите тунели и 
стълбища са малко на брой, за да могат дълбините да се бранят от 
атаките на чуждоземци, колкото и малко вероятни да са те. Повече не 
срещаш нищо, което да вещае неприятности и в продължение на 
часове ловко се изплъзваш от погледите, докато най-накрая намираш 
път, водещ надолу към четвъртото ниво. Обърни на 56. 


411 
Краят на коридора се отваря и разкрива огряна от огън пещера във 


формата на купа. Това е леговището на Всемирния глист, който - както 
гласи слуха - държи главата си тук, в Процепа, тялото му се простира 
около целия Орб, минавайки под планините, а опашката му достига 
до самата сърцевина на Орб. В средата на купата се намира нещо 
като гигантска статуя на змийска глава с отворена уста, от която се 
показват големи завити зъби. Тютчев не се колебае, защото друг 
изход от пещерата няма. Той скача в устата на статуята и се изгубва от 
поглед. Втурваш се към статуята, обливан от зловонния дъх на кратак, 
чиито стъпки разтърсват земята. Скоро всички са скочили в устата на 
статуята. Касандра е последна, малко пред теб, когато и тя скача, се 
чува силно пропукване и статуята се превръща в сиво-зелена 
люспеста плът. Всемирният глист оживява. По-бърза от светкавица, 
Касандра забива острието на меча си във небцето на глиста, за да му 
попречи да си затвори устата. В следващия миг ти вече си скочил до 
нея. Кратак е наблизо. Ще приложиш ли смъртоносен удар срещу 
Касандра (421) или ще изтичаш навътре към стомаха на Всемирния 
глист (420)? 


412 
Фоксглъв мисли, че си мъртъв и си тръгва. Ти обаче потъваш в транс и 
оставяш тялото си да преодолее отровата, когато си достатъчно 
добре, за да продължиш. Фоксглъв не се вижда никаква. Трябва да 
продължиш мисията си в Процепа сам. Мини на 165. 


413 
- Не мога вече да търпя прикритото ти противопоставяне на 
желанията ми, Генерал Гуинет - казваш тихо ти. - Освободена си от 
командването на армията. Бъди любезна да се завърнеш в храма си. 


- Не ще можеш да управляваш без мен. Отмъстителю - отвръща 
Гуинет също толкова тихо. - Армията ми е вярна. 

Тя вади меч си и пристъпва напред с вдигнат щит, готов да посрещне 
шурикен. Как ще постъпиш: ще й се извиниш и ще я възстановяваш на 
поста Генерал на Ирсмункаст (25) или ще се биеш (45)? 


414 

Когато идваш на себе си, бързо забелязваш, че магьосникът Ерис и 
Тафлур са зашеметени. Таум подхваща нова магия. Тайболт е 
застанал между теб и Касандра, а боздуганът му свисти и цепи 
въздуха. Ще използваш ли шурикен срещу Таум, който готви нова 
магия, ако, разбира се, имаш такъв (294), или ще се изместиш наляво, 
за да може Касандра и Тайболт да останат между теб и господаря на 
илюзиите (374)? 


415 

Най-близкото стълбище се рони, очевидно неизползвано, но вие 
внимателно си проправяте път надолу по полуразбитите стъпала и 
навлизате в мрака. След половинчасово спускане, в което не си 
мярнал жива душа, навлизате в галерия от пещери, към които водят 
много тунели и пътечки, издълбани в стената на каньона. Стигнали 
сте първото ниво и вече сте в света на здрача. Докосваш факела 
Лумен и той освестява леко наоколо. Отсега нататък ще ти е 
необходима тази светлина. Мини на 267. 


416 

Най-после стълбите свършват в огромен, но слабо осветен коридор от 
шлифован камък. Посреща те забележителна, но страховита гледка. 
Далеч вляво се издига огромен свод, отвъд който стои редица от 
изваяни тронове със статуите на предишните Владетели на тази част 
от Недрата на Орб. В сенките зърваш видения, които биха смразили 
кръвта на обикновен наблюдател. Отдясно се простира висок, но 
много тесен тунел, толкова тесен, че да пропусне един човек, вървящ 
странично. По кой път ще тръгнеш: по Тронната пътека (256) или по 
тесния тунел (184)? 


417 

Множество тунели се събират в една пещера, където различаваш 
един стенопис, който смразява кръвта ти. На него е изобразена 
огромна паяжина и черен паяк-вдобица, която разпознаваш по 
огнения белег на гърба във формата на пясъчен часовник. Паякът- 
вдовица е събрала всички нишки на паяжината с краката си. На всеки 
край има миниатюрно нейно копие, което е полазило някой 
нещастник било то орк, черна елфа или човешко същество. Изобразен 
е дори един Старец, който се мъчи да се отскубне от лъскавата 
паяжина. Друг стенопис показва Паладински рицар в пълно 
снаряжение, но без шлем. Той е нападнат от миниатюрните паячета, 
които сякаш полазват в ушите, в носа и в отворената му за вик уста. 
Продължи на 9. 


418 
Сребърното копие със змийска глава пада на пода до тебе и 
безобидно се търкулва встрани. Но сега воинът напада. Замахва към 
сърцето ти, а меча му е омагьосан сам да намери целта. Опитваш се 
да блокираш удара. Защитата ти е 6. Ако успееш, иди на 26. Ако се 
провалиш, премини на 46. 


419 
Цял час обикаляш тунелите и пещерите на второто ниво. Те са 
оживени като в пазарен ден, но мразът е пречка за разговори. 
Съществата от второто ниво са много ниско в йерархията на властта и 
са твърде заети да пазят енергията си, необходима за оцеляване, за 
да се впускат в лекомислени занимания. На няколко пъти едва не те 
забелязват, но накрая стигаш до пещера с каменна фасада отпред, 
наподобяваща къща. Ясно чуваш заплашително напевните гласове на 
две черни елфи вътре. Навярно те имат дрехи, които биха послужили 
за маскировка. Наблизо виждаш малка дупка в скалата, през която се 
промушва пъргаво и пухкаво същество, подобно на маймуна, което 
бърчи нос по посока на малката пещера къща и отминава. Кожухът му 
е от кожа на вълк - това е скитник, интелигентен наглед с къси крака и 
ръце. Оформен е като орк, но лицето му е по-хубаво. Ще се 
промъкнеш ли в пещерата-къща (29) или ще последваш скитника през 


дупката (49)? 


420 
Ако си пленил меча на Касандра, преди да тръгнеш за Процепа, мини 
на 53. Ако не си, обърни на 424. 


421 

Смъртоносният ти удар свършва работа, Касандра вижда опасното 
пламъче в очите ти, но нищо не може да направи. Мускулите й се 
изпъват от усилието да попречи на Всемирния глист да затвори пастта 
си. Тя извиква „Не”, но се срутва мъртва от един удар. Мечът пада 
долу на земята и челюстите на Всемирния глист се затварят с мощен 
трясък, размазвайки те до смърт. Загиваш далеч от дома, дълбоко във 
вечния мрак. 


422 

Скоро след разсъмване попадате на един фермер, излязъл на работа 
в полето, и за него е чест да отведе теб и пленницата ти до града с 
биволската си каруца. Докато чакаш в Тронната зала Касандра да се 
съвземе, пристига един ефрейтор от Градската стража, който ти носи 
вест. Генерал Гуинет е поела с кавалерия от двадесет девици воини 
да посрещне бандата оркове, които настъпват към града. Не след 
дълго идва самата Гуинет и носи странни новини: 

- Когато наближихме бандата, орковете качиха Фоксглъв на кон и го 
пришпориха с мечовете си. Конят препусна към нас, а те захвърлиха 
оръжието си и побягнаха. Сякаш искаха единствено да предадат 
предателката Фоксглъв в мои ръце. Пуснахме ги да си вървят. 
Фоксглъв е затворена в дворцовата тъмница. 


Благодариш на Гуинет и издаваш заповед да доведат двете 
затворнички в Тронната зала. Иди на 201. 


423 
Точно преди да удариш сестрата на Нулак, тя изчезва. Този път не 
става невидима, а се телепортира от пещерата. Можеш да тръгнеш по 
тунела, от който дойде тя (370), или по тунела, който ти посочи (80). 


424 

Политаш от пастта на Всемирния глист по тъмен тунел от назъбен 
камък към стомаха му. Но Всемирният глист вече не притежава онова, 
което може да се нарече стомах и опашка вместо това изхвърчаш 
през една нащърбена дупка в тялото му и падаш в празно 
пространство, където е тъмно като в рог. Вятърът свири в ушите ти, а 
ти все по бързо летиш надолу в мрака. Виковете на другите се 
дочуват под теб. Касандра се опитва да те сграбчи, но не успява и ти я 
чуваш как отчаяно проклина, защото нейният бог отказва да й 
помогне. Опитваш се да призовеш Куон Изкупителя, но продължаваш 
да летиш главоломно надолу. После фин и лек като коприна воал те 
омотава и забавя спускането ти до сърцето на Орб. Сега падаш все по- 
бавно, докато най-сетне се приземяваш леко в пашкул коприна. 
Отгоре лумва белезникава призрачна светлина и някакво огромно 
тромаво тяло започва да лази към теб на осем космати черни крака 
Паднал си в паяжината на Черната Вдовица, чиито любимци са се 
погрижили за тази твоя съдба. Тук, на седмото ниво, ти ще станеш 
сочен залък за Кралицата на Злото, освен ако не овладееш 
отчаянието си и не успееш някак да очистиш Орб от това най-скверно 
негово петно. 


КРАЙ 


В поредица 


ПЪТЯТ НА ТИГЪРА 


от Марк Смит и Джейми Томсън 


ТЪРСЕТЕ 
книга първа УЗУРПАТОР! 
книга втора ВЛАСТЕЛИН! 


книга трета ЗАВОЕВАТЕЛ! 


Г за ВМА МЕ 
2 ОЦАТИ 


